വേദനകളുടെ ബാല്യം തേടി ഒരു യാത്ര\nസുരേഷ് നെല്ലിക്കോട്| Updated On: 21 Oct 2018 8:48 AM GMT | Location : കാനഡ\nഒമ്പതാം ക്ലാസ്സു കഴിഞ്ഞപ്പോള് ഡെബിയും ഉപരിപഠനത്തിനായി ഒരു വെള്ളക്കുടുംബം കണ്ടുപിടിച്ച് താമസം തുടങ്ങി. ഒരു പ്രായമായ സ്ത്രീ ഒറ്റയ്ക്കായിരുന്നു ആ വീട്ടില്. അവര് മുന്‍ശുണ്ഠിക്കാരിയും ക്രൂരയുമായിരുന്നു എന്നവളറിയുന്നത് ഏതാനും ദിവസങ്ങള്‍ക്കു ശേഷമാണ്. ഡെബി ഒരുദാഹരണം പറഞ്ഞു. ഒരു ദിവസം ടെലിവിഷന് കണ്ട് അവള് സോഫയിലിരിക്കുമ്പോള് ആ വൃദ്ധ ഓടിവന്നു ബഹളമുണ്ടാക്കി. അവര് അവളോടു അവിടെ നിന്ന് എണീക്കാന് ആവശ്യപ്പെട്ടു. അവളുടെ എണ്ണമുടി സോഫ വൃത്തികേടാക്കുമത്രെ. അവളെ എഴുന്നേല്പിച്ച ശേഷം ഒരു ടവലിട്ട് അതിനുമേല് അവരിരുന്നു. അതേപോലെയുള്ള എത്രയോ അനുഭവങ്ങള് പതിനഞ്ചു വയസ്സില്‍ത്തന്നെ അവളെ മുറിവേല്പിച്ചിരുന്നു.\nIt is not down in any map; true places never are.' - Herman Melville\nഡെബി എന്ന ഡെബോറ ഹെയ്ന്‍സ് (Deborah Haynes) അവളുടെ കുട്ടിക്കാലത്തെക്കുറിച്ച് എന്നോടു പറയുമ്പോള് എനിക്കോര്‍മ്മ വന്നത് ആദിവാസികളെ മുഖ്യധാരകളിലേയ്ക്ക് കൊണ്ടുവരുന്ന രീതികളില് ആഗോളമെന്നോണം സര്‍ക്കാരുകള്‍ക്ക് പറ്റിയ പരാജയമായിരുന്നു. ലോകത്തിന്റെ പലഭാഗത്തും ഈ പരാജയങ്ങളുടെ കഥകള് ചരിത്രത്തിലുണ്ട്. അമേരിക്കന് ഭൂഖണ്ഡത്തില് ഈ ആദിമനിവാസികള് (Indigenous Canadians) പൊതുവേ അറിയപ്പെടുന്നത് 'ഇന്‍ഡ്യന്‍സ്' എന്ന പേരിലാണ്. ഇന്‍ഡ്യയെന്ന പേരില് ക്രിസ്റ്റഫര് കൊളംബസ് അമേരിക്ക കണ്ടുപിടിക്കുന്നതും വെസ്റ്റ് ഇന്‍ഡീസ് എന്ന പേരിന്റെ ഉത്ഭവവുമൊക്കെയായി നമുക്കിതു ബന്ധപ്പെടുത്താം. നമ്മള് ഇന്ത്യാക്കാര് ദക്ഷിണപൂര്‍വ്വ ഏഷ്യന് സമൂഹത്തിലെ 'ഇന്‍ഡ്യന്‍സ്' ആണ്, കനഡയിലും അമേരിക്കയിലും.\n650 ഓളം വരുന്ന ആദിവാസിക്കൂട്ടങ്ങളിലൊന്നില് നിന്നാണ് ഡെബി വരുന്നത്. മാനിറ്റോബ (Manitoba) പ്രവിശ്യയിലെ ഡോഫിനി (Dauphin) ലെ സ്‌കൂളില് ഒമ്പതാം ക്ലാസ്സുവരെയേ ഉണ്ടായിരുന്നുള്ളു, അന്ന്. ഒമ്പതു കഴിഞ്ഞാല് അവര്‍ക്കു മുമ്പില് രണ്ടു വഴികളേയുണ്ടായിരുന്നുള്ളു. ഒന്നുകില് സ്‌കൂളുവിട്ട് വീടുകളിലേയ്ക്ക് മടങ്ങിപ്പോകാം. അല്ലെങ്കില് ഏതെങ്കിലും വെള്ളക്കുടുംബവുമായി പരിചയപ്പെട്ട്, അവിടെ താമസിച്ച്, അകലെയുള്ള ഹൈസ്‌കൂളില് ചേര്‍ന്ന് പഠനം തുടരാം.\nപള്ളികളും മഠങ്ങളുമൊക്കെയായിരുന്നു അമ്പതു വര്‍ഷം മുമ്പുവരെ കനഡയിലെ ഭൂരിഭാഗം വിദ്യാലയങ്ങളും നടത്തിക്കൊണ്ടിരുന്നത്. ഇന്നു കാണുന്ന സൗഹൃദരീതിയിലുള്ള ശിക്ഷണങ്ങളൊന്നുമായിരുന്നില്ല അന്ന്. സൗകര്യങ്ങളും കുറവ്. ഡെബിയെപ്പോലുള്ള ആദിവാസിക്കുട്ടികള് ഒമ്പതാം ക്ലാസ്സു കഴിയുന്നതോടെ സാംസ്‌ക്കാരികമായി വെള്ളക്കാരോടൊപ്പം ചേര്‍ന്നു ജീവിക്കാന് പ്രാപ്തരാകുന്നു എന്നാണ് പള്ളികളും മഠങ്ങളും വിശ്വസിച്ചിരുന്നത്. കാരണം, അപ്പോഴേയ്ക്കും അവര്‍ക്ക് ആദിവാസിഭാഷയില് നിന്നു മാറി, ഇംഗ്ലീഷ് നന്നായി സംസാരിക്കാനും വെള്ളക്കാരുടെ പെരുമാറ്റരീതിയിലേയ്ക്ക് 'ഉയരാനും' കഴിഞ്ഞിരുന്നു. വെള്ളക്കാരുടെ കുടുംബങ്ങളില് താമസിച്ച് ഉപരിപഠനം നടത്തിയ 90 ശതമാനം കുട്ടികളും അവരുടെ പൂര്‍വ്വാശ്രമങ്ങളിലേയ്ക്ക് മടങ്ങാന് മടിക്കുവിമുള്ള പ്രലോഭനങ്ങള് പുറത്തുണ്ടായിരുന്നു. അവരില് പലരും വെള്ളക്കാരുമായി ജീവിതം പങ്കിട്ട് മുമ്പോട്ടു പോയിരുന്നു. കുറെക്കാലത്തിനു ശേഷം തിരിച്ചുപോകുമ്പോള് ബന്ധുക്കളെ കണ്ടെത്താനും കഷ്ടപ്പെട്ടിരുന്നു. ചിലരൊക്കെ മരിച്ചുപോയിരുന്നു. ചിലര് കുടികളില് നിന്നു മാറി മറ്റുള്ള സ്ഥലങ്ങളിലേയ്ക്ക് ചേക്കേറിയിരുന്നു. ആരെയും കണ്ടെത്താനാവാതെ അനാഥരാകുന്ന അവസ്ഥകളില് നിന്നും മടങ്ങിവന്ന പലരും വെള്ളക്കുടുംബങ്ങളുമായി ബന്ധപ്പെട്ട് ജീവിതം തുടര്‍ന്നു.\nഞാന് എല്ലാം കേട്ടുകൊണ്ടിരിക്കുകയായിരുന്നു ഡെബി ശബ്ദം താഴ്ത്തി പറഞ്ഞു : ഇത് ഞങ്ങളെ വെള്ളക്കാരാക്കി മാറ്റാനുള്ള ഒരു സ്ഥാപിത താല്പര്യമായിരുന്നു. എത്ര ശക്തമായി അതു നടപ്പാക്കിയോ അത്ര ശക്തമായായിരുന്നു അതിന്റെ തിരിച്ചടിയും.നമ്മുടെ ഒരു പരമ്പരാഗത ആദിവാസിസങ്കല്പം മനസ്സില് വച്ച് ഡെബിയെ കണ്ടാല് ആദിവാസിയാണെന്നേ പറയില്ല. ഇന്ത്യയുടെ വടക്കു-കിഴക്കന് സംസ്ഥാനങ്ങളിലെ ആദിവാസി ഭൂരിപക്ഷത്തെപ്പോലെ വെളുത്തു ചുമന്നൊരു സുന്ദരി. ഒരു പക്ഷേ, ആ വെളുപ്പ് വെള്ളക്കാരന്റെ വെളുപ്പല്ലെന്ന് എനിക്കു തോന്നി. ഇന്ത്യക്കാരുടെ ഗോതമ്പുനിറം (wheatish) എന്നൊക്കെ പറയാവുന്ന ഒന്ന്.\nഅതുകൊണ്ടൊക്കെയായിരിക്കാം അവളില് അമേരിക്കന് വെളുപ്പിനോടുള്ള ഒരു ദേഷ്യം ബാക്കിനിന്നിരുന്നു. നമ്മള് ഇന്ത്യക്കാരുള്‍പ്പെടുന്ന ഏഷ്യക്കാര് ഇവിടെ ബ്രൗണി (Brown) കളാണ്. വെള്ളക്കാരെപ്പോലെയുള്ള വെളുപ്പുണ്ടെങ്കിലും ബ്രൗണില് നിന്ന് വൈറ്റിലേയ്ക്ക് നമുക്ക് 'ഉയരാ'നാവില്ല. എത്ര കറുത്തിരുന്നാലും നാം 'കറുത്തവരാ'കുന്നുമില്ല. ആഫ്രോ (Afro) പാരമ്പര്യമുള്ളവരാണിവിടെ കറുത്തവംശജര് (Blacks).\nഡെബി തുടര്‍ന്നു: അവര്‍ക്കൊന്നുമറിയില്ലല്ലോ ഒരു ആദിവാസിക്ക് ഒരിക്കലും ഒരു വെള്ളക്കാരനോ വെള്ളക്കാരിയോ ആവാന് കഴിയില്ലെന്ന്. പക്ഷേ, അതറിയണമെങ്കില് അവര് മറ്റുള്ളവരുടെ ജീവിതം പഠിക്കണമായിരുന്നു. ഗവേഷണം ചെയ്യണമായിരുന്നു. മറ്റുള്ളവരെ കേള്‍ക്കാന് തയ്യാറാകണമായിരുന്നു. മറ്റുള്ളവരിലും ശരികളുണ്ടോ എന്നന്വേഷിക്കണമായിരുന്നു. അവരുടെ തലക്കനവും, മറ്റുള്ളവരേക്കാള് ബുദ്ധിപരമായി മുന്നിലാണെന്നുള്ള തെറ്റാവര (Infallibiltiy)ങ്ങളുമാണ് അവരെ മുന്നോട്ടു നയിച്ചുകൊണ്ടിരുന്നത്.\nകൂട്ടുകുടുംബങ്ങളായിരുന്നു അവരുടേത്. ആറേഴു കുടുംബങ്ങള് താമസിക്കുന്ന വലിയ വീടുകള്. ആണുങ്ങളൊക്കെ വേട്ടയാടാനും മീന്‍പിടിക്കാനും കൃഷി ചെയ്യാനും തേനെടുക്കാനുമൊക്കെ പോകും. പെണ്ണുങ്ങളെല്ലാം അടുക്കളയിലും അടുക്കളത്തോട്ടങ്ങളിലുമൊക്കെ പണിയെടുത്തു കുട്ടികളെ വളര്‍ത്തും. ജോലികള് പങ്കിട്ട് സന്തോഷകരമായ സാമൂഹ്യജീവിതം നയിക്കുന്ന കൂട്ടരങ്ങുകളായിരുന്നു അവ. എല്ലാം പങ്കിടുന്ന അനുകരണീയജീവിതം. അവര്‍ക്കിടയിലെന്നും പ്രകൃതിയുമുണ്ടായിരുന്നു.\nകഥകള് പറഞ്ഞിരിക്കെ അവളുടെ പഴയ സ്‌കൂളെത്തി. ഡെബിയാണ് വണ്ടിയോടിച്ചിരുന്നത്. മൂന്നു ദശാബ്ദം മുമ്പ് അവിടം വിടുമ്പോഴുണ്ടായിരുന്ന ചുവന്ന ഇഷ്ടികകള് അവള് തിരിച്ചറിഞ്ഞു. ഇന്നലെ അവിടെ നിന്നും പോയ ഒരു കുട്ടിയായി, ആ ചുവരിന്മേല് വിരലുകളോടിച്ച് അവള് നിന്നു. അവളെന്തൊക്കെയോ ആ ചുവരുകളോടു പറയുന്നുണ്ടായിരുന്നു. ഇന്നിപ്പോള് അതൊരു സര്‍ക്കാര് വക മിഡില്‍സ്‌കൂള് മാത്രമാണ്.\nഡെബിയുടെ പഠനകാലത്ത് അവിടം നിറയെ വെള്ളക്കാരുടെ കുട്ടികളായിരുന്നു. ഇടയ്ക്കൊക്കെ അവളെപ്പോലെ അപൂര്‍വ്വം ന്യൂനപക്ഷങ്ങളും. അദ്ധ്യാപകരില് കൂടുതലും ഇംഗ്ലണ്ടില് നിന്നും മറ്റും വന്ന കന്യാസ്ത്രീകള്. അവര് അവളെ തിരഞ്ഞുപിടിച്ചെഴുന്നേല്പിച്ച് ചോദ്യശരങ്ങള് അയച്ചിരുന്ന പീഡനകാലം.\n''കമോണ് ഡെബോറ, നിനക്കെങ്ങനെ ഹെയ്ന്‍സ് (Haynes) എന്ന കുടുംബപ്പേരു കിട്ടി? നിന്റെ അപ്പന് ഇംഗ്ലണ്ടില് നിന്നാണോ?''\nആ പരിഹാസച്ചിരികള് പിന്നിലേയ്ക്ക് വലിച്ചുകൊണ്ടുപോയത് കേരളത്തിലെ എന്റെ ബാല്യകാലവിദ്യാലയത്തിലേയ്ക്കാണ്.\n''ഓ ..നീ ഹിന്ദുവാണല്ലേ, നിന്റെ വെല്യപ്പന് മാത്തമ്പെലേനൊക്കെ ക്രിസ്ത്യാനികളാണല്ലോ. മതം മാറിയാ കാശ് കൂടുതല് കിട്ടൂല്ലേ!'' എന്ന് എന്റെ കൂട്ടുകാരനോട് ചോദിച്ച അദ്ധ്യാപകന്റേയും അതു കേട്ടു ആര്‍ത്തുചിരിച്ച ഞങ്ങളുടേയുമൊക്കെ ബാല്യം ഒരു ലോകരീതിയായിരുന്നു എന്നോര്‍ത്ത് ഞാന് അത്ഭുതപ്പെട്ടു. വിവേചനങ്ങള് പൂത്തുനിന്ന കാലം. ആ കാലത്തിനു സ്ഥലഭേദങ്ങളോ ഭൂഖണ്ഡവ്യത്യാസങ്ങളോ ഉണ്ടായിരുന്നില്ലെന്ന് ഞാനിപ്പോള് തിരിച്ചറിയുന്നു.\nനിരായുധമായിരുന്നു കുട്ടിക്കാലമെന്ന് എനിക്കിപ്പോഴാണു തോന്നുന്നത്, ഡെബി തുടര്‍ന്നു. തോല്‍ക്കാന് വേണ്ടി മാത്രമുള്ള യുദ്ധക്കളങ്ങളായിരുന്നു അവ. ശരിയായ പ്രത്യാക്രമണരീതികള്‍ക്കൊന്നും പ്രസക്തിയില്ലാത്ത കാലം. അനുസരിക്കാന് മാത്രമറിയാവുന്ന, ഇരകള് മാത്രമാണെന്നു കരുതി നിന്നുകൊടുക്കേണ്ട നിസ്സഹായതകളുടെ കാലം. പിന്നില് സഹായത്തിനായി ആരുമുണ്ടായിരുന്നില്ല. തോല്‍ക്കാനുള്ള വേദികളായിരുന്നു എല്ലാം. കൂടെയുള്ള കുട്ടികള് എപ്പോഴും പരിഹസിക്കുമായിരുന്നു. കല്ലെറിയുകയും മുഖത്തു തുപ്പുകയും ചെയ്തിരുന്നു.\nഡെബിയുടെ കണ്ണുകള് നിറയുന്നത് ഞാന് നോക്കി നിന്നു. ഞാനവളെ ആശ്ലേഷിച്ചു. അവള് നിറഞ്ഞൊഴുകുകയായിരുന്നു. ഡെബി ഇന്നൊരനാഥയാണ്. അവള് കുറെ കുട്ടികളെ ദത്തെടുത്ത് വളര്‍ത്തുന്നുണ്ട്. അവരെയെല്ലാം നല്ല രീതിയില് നയിക്കുന്നുണ്ട്. നല്ല ജോലിയുണ്ട്. അതില്‍നിന്ന് നല്ല വരുമാനമുണ്ട്. ഒത്തിരി നല്ല കൂട്ടുകാരുമുണ്ട്.\nഞാനും വിചാരിച്ചു: അവള് കരയട്ടെ. കരഞ്ഞു തെളിയട്ടെ!\nപുനരധിവാസത്തിന്റെ പേരില് ലോകം മുഴുവന് ആദിവാസികളോടു തെറ്റാണു ചെയ്തത്. അവരുടെ ഭൂമികള് പിടിച്ചെടുത്തു. അവര്‍ക്ക് കഞ്ചാവും കള്ളും പണവും കൊടുത്ത് തെറ്റായ വഴികളിലൂടെ നടത്തി. നിയമങ്ങളുടെ ചാട്ടവാറുകളടിച്ച് അവരെ അധികാരികള് തളര്‍ത്തിക്കളഞ്ഞു. അധികാരികള് മാത്രമാണു ശരിയെന്ന് അവര് സ്ഥാപിച്ചുകൊണ്ടേയിരുന്നു. എല്ലാ രാജ്യങ്ങളിലും അധികാരികള് ഇതേ തിരക്കഥയാണ് അരങ്ങേറ്റിയിരുന്നത്. ഭരിക്കാന് വിധിക്കപ്പെട്ടവരും അനുസരിക്കാന് ബാദ്ധ്യതയുള്ളവരുമായുള്ള ആദ്യത്തെ തരം തിരിക്കല്. ആ ഭൂരിപക്ഷമാണ് ഇന്നും ലോകത്തിന്റെ 'ഭരണവും ക്രമസമാധാനപാലനവും' ഏറ്റെടുത്തിരിക്കുന്നത്.\nനിയമങ്ങള് നിശിതമായിരുന്നെങ്കിലും റസിഡന്‍ഷ്യല് സ്‌കൂള് ജീവിതകാലത്ത് ഡെബിക്ക് എല്ലാ പരീക്ഷകളിലും 'എ'ഗ്രേഡുകളുണ്ടായിരുന്നു. അടിച്ചേല്പിക്കപ്പെടുന്ന നിയമസംഹിതകള്‍ക്കിടയിലും കൂട്ടുജീവിതങ്ങളുമായി വേദനകളും ഓര്‍മ്മകളും പങ്കിടാന് പറ്റിയ കാലത്തിന്റെ വിളവെടുപ്പുകള് അഭിമാനാര്‍ഹങ്ങളായിരുന്നു. പക്ഷേ, ഹൈസ്‌കൂളിലെ ഭീഷണികളും മുട്ടാളത്ത (Bullying) ങ്ങളും അവളെ നിശ്ശബ്ദയാക്കിക്കളഞ്ഞു. ഒറ്റപ്പെടലിന്റെ തീച്ചൂളകളില് എരിഞ്ഞുതീരുന്ന ആ അവസ്ഥ അവളുടെ ഗ്രേഡുകള് കുറച്ചുകളഞ്ഞു.\nകനഡയുടെ ചരിത്രത്തില് നിന്ന് ഒരു പറ്റം നിരാലംബരായ മനുഷ്യരെ തൂത്തെറിയുന്നതിനു കാരണമായത് ഇത്തരം പാര്‍പ്പിടവിദ്യാലയ (Residential School) ങ്ങളും അക്കാലത്തെ സര്‍ക്കാരുകളുമാണ്. ആദിവാസികളെ ഊരുകളില് നിന്നു പറിച്ചെറിഞ്ഞ് 'വെള്ളപൂശി നന്നാക്കിയെടുക്കാനു'ള്ള ഹീനമായ ശ്രമമായിരുന്നു അത്. ഈ അടുത്തകാലത്തും ഇക്കാര്യത്തില് സര്‍ക്കാരുകള്‍ക്ക് വീണ്ടും മാപ്പുപറയേണ്ടിവന്നു. അത്രയ്ക്ക് കഠിനമായിരുന്നു ആ ജീവിതം ഇരകള്‍ക്ക് സമ്മാനിച്ചിരുന്നത്. ഇപ്പോള് പേരിനു പറയാനായി അവര്‍ക്ക് സംവരണമുണ്ട്. ഇടയ്ക്ക് ഇന്ത്യയിലൊക്കെ നടക്കുന്നതുപോലെ ആദിവാസി ഉത്സവങ്ങള് നടത്തപ്പെടുന്നുണ്ട്. ഫലത്തില്, കുറ്റിയറ്റുപോയ ജന്മങ്ങളായിരുന്നു അവരുടേത്. ഡെബിയുള്‍പ്പെടുന്ന സമൂഹം ഫസ്റ്റ് നേഷന്‍സ് (First Nations) എന്ന പേരിലാണ് ഇന്നറിയപ്പെടുന്നത്.\nമടക്കയാത്രയ്ക്കിടയില് അവിടവിടെ ടിം ഹോര്‍ട്ടന്‍സ് (Tim Hortons) എന്ന ഭക്ഷണശാലാശൃംഖല. നീണ്ടയാത്രകള് മുറിച്ച് വിശ്രമിച്ചുപോകാനൊരു സ്ഥലം. താരതമ്യേന വിലകുറഞ്ഞ ചായയും കടികളും കിട്ടുന്ന സ്ഥലങ്ങളാണവ. ഒരു ചായയോ കാപ്പിയോ സാന്‍ഡ്വിച്ചോ വിവിധയിനം ഗ്രില്‍ഡ് റാപ്പു (Grilled Wrap)കളോ ഒക്കെ കിട്ടുന്ന സ്ഥലം. അതിലെന്തെങ്കിലുമൊക്കെ വാങ്ങിയാല് എത്രസമയം വേണമെങ്കിലും നമുക്കവിടെ ഇരിക്കാം. ആരും ഇറങ്ങിപ്പോകാന് പറയില്ല. യാത്രകളില് പലപ്പോഴും ഭക്ഷണത്തിനും വിശ്രമത്തിനുമായി ഞങ്ങള് അവിടെയാണു കയറിയത്.\nഓര്‍മ്മകള് ഉത്സവങ്ങളാണെന്ന് നമ്മള് പറയുമ്പോഴും ഓര്‍മ്മകള് നരകയാതനകളാകുന്ന ഒരു സമൂഹമാണ് അമേരിക്കന് ആദിവാസികളുടേത്. ഊരുകളില് നിന്ന് പിടിച്ചുപറിച്ചു കൊണ്ടുപോയ കുട്ടികളില് നല്ലൊരു ശതമാനവും തിരിച്ചുവന്നില്ല. രോഗങ്ങള് മൂലം പലരും മരിച്ചു. പലരും ദുരൂഹമായ സാഹചര്യങ്ങളില് അപ്രത്യക്ഷരായി. വളരെക്കാലത്തിനുശേഷമാണ് ആ മുറിവുകളിലേയ്ക്ക് സര്‍ക്കാര് പോലും തിരിഞ്ഞുനോക്കുന്നത്. കാലംതെറ്റിയ തിരുത്തലുകളായിരുന്നു അവ.\nഡെബിയെ വിട്ട് തിരിച്ച് വണ്ടിയോടിക്കുമ്പോള് ഞാനോര്‍ത്തു.യാത്രകള് നാം കാണുന്നതിനുമപ്പുറം എത്രയോ ഞെട്ടിപ്പിക്കുന്ന അനുഭവങ്ങളാണ്. അതൊന്നും ഭൂപടങ്ങളില് നമുക്ക് തേടിപ്പിടിക്കാനാവില്ലല്ലോ!


Flat Interior : 10 Important Tips | ഫ്‌ളാറ്റ് ഇന്റീരിയര് : ശ്രദ്ധിക്കേണ്ട 10 കാര്യങ്ങള് - Malayalivartha.com Widgets Magazine\nഫ്‌ളാറ്റ് ഇന്റീരിയര് : ശ്രദ്ധിക്കേണ്ട 10 കാര്യങ്ങള്\n01 AUGUST 2016 01:40 PM IST\nവീടുകളില് നിന്ന് വളരെ വ്യത്യസ്തമാണ് ഫ്‌ളാറ്റിലെ ജീവിതം.4ചുവരുകള്‍ക്കുള്ളിലെ ജീവിതത്തിന് സമ്മര്‍ദ്ദം തോന്നുക സ്വാഭാവികം. എന്നാല് ഈ പിരിമുറുക്കം ഒഴിവാക്കാന് ഇന്റീരിയറിന്റെ കാര്യത്തില് ശ്രദ്ധിക്കുക.\n1. ഇന്റീരിയര് ചെയ്യുമ്പോള് പരമാവധി സ്ഥലം ലാഭിക്കാന് ശ്രമിക്കുക. അത്തരത്തിലുള്ള ക്രമീകരണങ്ങളായിരിക്കണം എപ്പോഴും വേണ്ടത്. ഫര്‍ണിച്ചറുകള് തിരഞ്ഞെടുക്കുമ്പോള് മുറിയുടെ വലുപ്പത്തിന് ആനുപാതികമായി തിരഞ്ഞെടുക്കണം. മുറിക്കുള്ളിലെ അലങ്കാരങ്ങള് മിതത്വം പാലിക്കുന്നവയായാല് നന്നായിരിക്കും. സൂര്യപ്രകാശത്തിന്റെ സഹായമില്ലാതെ വളരാന് കഴിയുന്ന ചെടികള് മുറിയെ ലാളിത്യമുള്ളതാക്കാന് സഹായിക്കും. വലിയ ആര്‍ഭാടങ്ങള് കഴിവതും ഒഴിവാക്കുക.\n2. മുറിക്കു വലിപ്പം തോന്നിക്കാനും മുറിയെ പ്രകാശമാനമാക്കാനും മുറിക്കുള്ളില് ഇളം നിറങ്ങള് ഉപയോഗിക്കുക. ഫ്‌ളോറിംഗിനും പെയിന്റിംഗിനും ഇളം നിറങ്ങള് ഉപയോഗിക്കുന്നതാകും നല്ലത്. ഇന്റീരിയറെ കൂടുതല് മനോഹരമാക്കാന് ഏതെങ്കിലും ഒരു ചുവരിന് കടുംനിറം നല്‍കുക. ഇളം നിറങ്ങളുടെ ഉപയോഗം റൂമിന്റെ മാറ്റുകൂട്ടാന് മാത്രമല്ല, പണം ലാഭിക്കാനും സഹായിക്കും. ഇളം നിറത്തിലുള്ള പെയ്ന്റ് ഉപയോഗിച്ചാല് മുറിയില് കൂടുതല് വെളിച്ചം ലഭിക്കുകയും വൈദ്യുതി ഉപഭോഗം കുറയ്ക്കുകയും ചെയ്യാം. കര്‍ട്ടനുകളും ഇളം നിറത്തിലുള്ളവയും പ്രകാശം ഉള്ളില് കടക്കത്തക്കരീതിയിലും ഉള്ളതായിരിക്കണം.\n3. ലിവിങ് റൂമും ഡൈനിംഗ് റൂമും തമ്മില് വേര്‍തിരിക്കുന്നതിന് ചുവരിന് പകരം അതേ വലിപ്പമുള്ള ഗ്ലാസ്, വുഡന് ഷെല്‍ഫുകളാവട്ടെ. ലിവിങ് റൂമിന്റെ ഭാഗത്തുള്ള ഷെല്‍ഫില് ബുക്കുകളോ മറ്റു കൗതുക വസ്തുക്കളോ സൂക്ഷിക്കാം. ഡൈനിംഗ് ഭാഗത്ത് അതിനെ ക്രോക്കറി ഷെല്‍ഫാക്കി മാറ്റാം. കൂടാതെ വാഷ്‌ബേസിന് കൗണ്ടറിനു താഴെയും സ്റ്റോറേജ് സൗകര്യം ഒരുക്കാം. ടവ്വലുകളും മറ്റും അവിടെ സൂക്ഷിക്കാം.\n4. ഫ്‌ളാറ്റിന്റെ വലിപ്പവും കിടപ്പുമുറിയുടെ വലിപ്പവും ആനുപാതികമായിരിക്കണം. അനാവശ്യ വലിപ്പമുള്ള കട്ടിലുകളും വാര്‍ഡ്രോബുകളും ഒഴിവാക്കാം. കട്ടില് മുറിയുടെ മധ്യഭാഗത്തുനിന്ന് മാറ്റി ചുവരിനോടല്‍പ്പം ചേര്‍ത്തിടുന്ന രീതി ഉപയോഗിക്കാം. മൊബൈല് ഫോണ്, ബുക്കുകള്, മരുന്നുകള് എന്നിവ സൂക്ഷിക്കാനുള്ള സൈഡ്‌ടേബിളും കട്ടിലിനൊരുവശത്ത് നല്‍കാം. എത്ര ചെറിയ റൂമിലും ഡ്രെസിംഗ് ഏരിയ ഉള്‍പ്പെടുത്താന് ശ്രമിക്കുക. വാര്‍ഡ്രോബും മറ്റു സ്റ്റോറേജ് സൗകര്യങ്ങളും ഡ്രസിംഗ് ഏരിയക്കുള്ളില് നല്‍കാം. വാക്ക്-ഇന് വാര്‍ഡ്രോബുകളാണ് ഇപ്പോഴത്തെ ട്രന്‍ഡ്.\n5. മുറിക്കുള്ളില് നല്ല വായുസഞ്ചാരം ലഭിക്കത്തക്ക തരത്തില് ക്രോസ് വെന്റിലേഷന് നന്നായി നല്‍കണം. ഇപ്പോള് കണ്ടുവരുന്ന ഇന്‍ഡയറക്ട് ലൈറ്റിംഗ് ട്രന്‍ഡ് കിടപ്പുമുറികള്‍ക്കായി ഉപയോഗിക്കാം. ഊഷ്മളമായ മഞ്ഞ നിറമായിരിക്കും വെള്ളയെക്കാള് കൂടുതല് മനോഹരം. ചിത്രം വരച്ചും വാള്‍പേപ്പറുകള് ഒട്ടിച്ചും ചുവരുകള് മനോഹരമാക്കാം. ഫ്‌ളാറ്റിനു മൊത്തത്തില് ഒരേ കളര് തീം ഉപയോഗിക്കണോ അതോ ഓരോ മുറിക്കും ഓരോ നിറം വേണമോ എന്നത് ഓരോരുത്തര്‍ക്കും തീരുമാനിക്കാം.\n6. സ്ഥലം ലാഭിക്കാനും വിശാലത തോന്നിക്കാനും ഓപ്പണ് കിച്ചണുകള് സഹായിക്കും. കിച്ചണ് ഡിസൈനിംഗിന്റെ കാര്യത്തില് മുന്‍ഗണന നല്‍കേണ്ടത് ഉപയോഗിക്കുന്ന ആളിന്റെ സൗകര്യങ്ങള്‍ക്കാണ്. ഷെല്‍ഫുകളുടെയും സ്ലാബുകളുടെയും ഉയരം അതനുസരിച്ച് ക്രമീകരിക്കാം. അടുക്കളയില് സ്‌പെയ്‌സ് വെറുതെയിടാതെ ഷെല്‍ഫുകളാക്കി സ്റ്റോറേജ് സൗകര്യം വര്‍ദ്ധിപ്പിക്കാം.\n7. കുളിമുറികള്‍ക്ക് ആവശ്യത്തിന് വലിപ്പം ഉണ്ടായിരിക്കണം. ടൈലുകള് ഭിത്തിയില് ആവശ്യമുള്ളത്ര ഉയരത്തില് പതിപ്പിച്ചിരിക്കണം. ടോയ്‌ലറ്റുകള് മേല്‍ത്തട്ടിന് ഉയരം കുറച്ച് ഒരു തട്ടുകൂടിയായാല് അതിന് മുകള് വശവും സ്റ്റോറേജ് ഏരിയയായി ഉപയോഗിക്കാം.\n8. മുറിക്കുള്ളില് കര്‍ട്ടനുകളും ബ്ലെന്‍ഡ്‌സുകളും ഉപയോഗിക്കാം. ഇവയില് ഏത് തിരഞ്ഞെടുക്കണം എന്നത് വ്യക്തിപരമായ ഇഷ്ടമാണ്. വെളിച്ചത്തിന്റെ അളവ് ഫലപ്രദമായി നിയന്ത്രിക്കാന് കഴിയും എന്നതാണ് ബ്ലെന്‍ഡ്‌സുകളുടെ ഗുണം. മാത്രമല്ല സ്ട്രയിറ്റ്‌ലൈന് ഡിസൈന്‍സാണ് മുറികളില് ഉപയോഗിച്ചിരിക്കുന്നതെങ്കില് അതിനോട് ചേരുന്നതും ബ്ലെന്‍ഡ്‌സാണ്. ഇതൊക്കെയാണ് ബ്ലെന്‍ഡ്‌സിനെ കൂടുതല് ജനപ്രിയമാക്കിയത്.\n9. പൂക്കള്, കുന്തിരിക്കം, ചന്ദനത്തിരി തുടങ്ങിയവ പണ്ടുകാലം മുതലേ നമ്മുടെ നാട്ടില് മുറികള്‍ക്കുള്‍വശം സുഗന്ധപൂരിതമാക്കിയിരുന്നു. ഇന്ന് ഇന്റീരിയര് കൂടുതല് ആകര്‍ഷകമാക്കാന് ഇതേ സുഗന്ധശാസ്ത്രം ഉപയോഗിക്കുന്നു. ഇന്നത്തെ എയര്‍കണ്ടീഷന്‍ഡ് മുറികള്‍ക്ക് സുഗന്ധം പകരാന് ഡിഓഡറൈസര് ഉല്പന്നങ്ങള് ലഭ്യമാണ്. അടുക്കളയോ, ലിവിംഗ് റൂമോ ആയിക്കോട്ടെ ഓരോ ഇടത്തിനും അനുയോജ്യമായ ഡിഓര്‍ഡറൈസറുകള് വിപണിയില് സുലഭം.\n10. ഫ്‌ളാറ്റിലെ ഫര്‍ണിച്ചറുകള് തിരഞ്ഞെടുക്കുമ്പോള് അപ്‌ഹോള്‍സ്റ്ററിയുടെ കാര്യത്തില് പ്രതേ്യകം ശ്രദ്ധിക്കുക. നല്ല ഫര്‍ണിച്ചറിനെ മോശമാക്കാനും മോശം ഫര്‍ണിച്ചറിനെ നല്ലതാക്കാനും അപ്‌ഹോള്‍സ്റ്ററിക്ക് കഴിയും. മുറിയുടെ ലുക്ക് തന്നെ മാറ്റിമറിക്കാന് അപ്‌ഹോള്‍സ്റ്ററി ചെയ്ത ഫര്‍ണിച്ചറുകള്‍ക്ക് കഴിയും. സോഫയും മറ്റും തിരഞ്ഞെടുക്കുമ്പോള് അപ്‌ഹോള്‍സ്റ്ററിയുടെ കാര്യത്തില് നല്ല ശ്രദ്ധവേണം.


Ramayanam – Sathyam Online\nബട്ട്വാരാ കാ ഇതിഹാസ്, പരമ്പര -17; വിഭജിയ്ക്കപ്പെട്ട സ്വാതന്ത്ര്യവും, വധിയ്ക്കപ്പെട്ട സ്വതന്ത്രരും- സിപി കുട്ടനാടൻ\nപ്രിയപ്പെട്ട സത്യം ഓൺലൈൻ വായനക്കാരെ നമസ്കാരം, ബട്ട്വാരാ കാ ഇതിഹാസ് എന്ന ഈ പരമ്പര ആരംഭിച്ചിട്ട് ഈ ഓഗസ്റ്റ് മാസത്തിൽ 1 വർഷം തികയുകയാണ്. ഇത് ബട്ട്വാരാ...\nകര്‍ക്കടക വാവു ബലി; ബലി കര്‍മ്മം ചെയ്യുമ്പോള് ശ്രദ്ധിക്കേണ്ട കാര്യങ്ങള്\nകർക്കിടകമാസത്തിലെ കറുത്തവാവ്ദിവസമാണ് കർക്കിടക വാവ് എന്ന പേരിൽ ഹിന്ദുക്കൾ ആചരിക്കുന്നത്. ഈ ദിവസം പിതൃബലിക്കും തർപ്പണത്തിനും പ്രസിദ്ധമാണ്. അന്നു ബലിയിട്ടാൽ പിതൃക്കൾക്കു ആത്മശാന്തി ലഭിക്കുമെന്നു വിശ്വസിക്കപ്പെടുന്നു. ഭൂമിയിലെ...\nപിതൃ സ്മരണകളുമായി വീണ്ടും ഒരു കർക്കടകവാവ്; ഈ വർഷത്തെ കർക്കടകവാവില് എട്ടിന്റെ കളികൾ\nപിതൃ സ്മരണകളുമായി വീണ്ടും ഒരു കർക്കടകവാവ് എത്തുന്നു. കോവിഡ് ഉയർത്തുന്ന ഭീഷണി കാരണം ബലിഘട്ടങ്ങിളിലേക്കുള്ള പ്രവാഹം കഴിഞ്ഞ വർഷത്തെപ്പോലെ ഇത്തവണയുമുണ്ടാകില്ല. ഈ വർഷത്തെ കർക്കടകവാവ് ബലി ഓഗസ്റ്റ്...\nകർക്കിടകവിചാരം; രാമായണത്തിൻ്റെ സാമൂഹിക സ്വാധീനം- സിപി കുട്ടനാടൻ\nരാമായണം മഹാഭാരതം എന്നീ ഋഷീ വിരചിതങ്ങളായ പുരാണ ഗ്രന്ഥങ്ങളെക്കുറിച്ചു വിവരിയ്ക്കുവാൻ ആയിരം നാവുള്ള അനന്തന് തന്നെ ബുദ്ധിമുട്ടേറും, മാത്രമല്ല അതീവ പണ്ഡിതർക്ക് പോലും ഇത് ക്ലേശകരമായ ജോലിയാണ്, അങ്ങനെയുള്ളപ്പോൾ നമ്മളെപ്പോലെയുള്ള സാധാരണ ജനതയുടെ കാര്യം ഊഹിക്കാവുന്നതല്ലേയുള്ളു. ഇന്ത്യയിലെ ഏറ്റവും കൂടുതൽ ഭാഷകളിൽ പ്രചുര പ്രചാരം നേടിയിട്ടുള്ള ഗ്രന്ഥമാണ് രാമായണം. മിക്ക ഭാരതീയ പ്രാദേശിക ഭാഷകളിലെയും ആദികാവ്യമാണ് രാമായണം. അങ്ങനെ സാമൂഹികമായി അടിത്തട്ടുവരെ എത്തിച്ചേർന്ന രാമായണത്തിൻ്റെ, ജനജീവിതത്തിലെ ഇടപെടൽ വളരെ ശക്തമാണ്. ഒരുതരത്തിലുമുള്ള മിഷണറി പ്രവർത്തനങ്ങളും കൂടാതെ സ്വന്തം […]\nനാളെ കര്‍ക്കിടക വാവ്; വീടുകളില് ബലി അര്‍പ്പിക്കാൻ നിർദേശം\nപിതൃസ്മരണയുമായി നാളെ കര്‍ക്കിടക വാവ്. കോവിഡ് നിയന്ത്രണങ്ങളുള്ളതിനാല് േദവസ്വം ബോര്‍ഡ് ക്ഷേത്രങ്ങളിലോ പുണ്യകേന്ദ്രങ്ങളിലോ ബലിതര്‍പ്പണമില്ല. വീടുകളില് ബലി അര്‍പ്പിക്കാനാണ് നിര്‍ദേശം. ബലി തര്‍പ്പണത്തിന് ശേഷമുള്ള വഴിപാടുകള്‍ക്ക് ക്ഷേത്രങ്ങളില് അവസരമുണ്ട്. തിരുവനന്തപുരത്ത് നൂറുകണക്കിന് വിശ്വാസികള് ബലി തര്‍പ്പണത്തിനെത്തിയിരുന്ന തിരുവല്ലം പരശുരാമ ക്ഷേത്രത്തിലെ ബലിക്കടവാണിത്. ഒരുക്കങ്ങളൊന്നുമില്ലാതെ കടവ് ഒഴിഞ്ഞ് കിടക്കുന്നു. ക്ഷേത്ര വളപ്പിലേക്കെത്തിയാല് കഴിഞ്ഞ ദിവസങ്ങളില് നടത്തിയ ബലിതര്‍പ്പണത്തിന്റെ അവശേഷിപ്പുകള് കാണാം. പക്ഷെ കര്‍ക്കിടക വാവ് ദിവസമായ നാളെ അതുമുണ്ടാവില്ല. തെക്കന് കേരളത്തിലെ മറ്റൊരു പ്രധാന കേന്ദ്രമായ വര്‍ക്കലയിലും ആളനക്കമില്ല. […]\nആദി രാമായണം എന്നൊരു രാമായണമുണ്ട്; രചയിതാവ് സാക്ഷാല് ബ്രഹ്‌മാവ്\nആദിരാമായണം എന്നൊരു രാമായണമുണ്ട്. രചയിതാവ് സാക്ഷാൽ ബ്രഹ്മാവ് തന്നെ. നൂറുകോടി ശ്ലോകങ്ങളുള്ള ആ രാമയണം തന്റെ മാനസപുത്രനായ നാരദനു ഉപദേശിച്ചു കൊടുത്തു.നാരദൻ അത് മഹർഷി വാല്മീകിക്കു പറഞ്ഞു കൊടുത്തു.അങ്ങനെയാണ് രാമായണത്തിനു പ്രതിഷ്ഠ ലഭിക്കുന്നത്. വാമൊഴിയായി ലഭിച്ച രാമകഥയെ വാല്മീകി മഹർഷി വരമൊഴിയിലാക്കി ലോകത്തിനു നൽകി- ഇരുപത്തിനാലായിരം ശ്ലോകങ്ങളിൽ. വാമൊഴി രാമായണം അങ്ങനെ വരമൊഴി രാമായണമായി. കേൾവിപ്പെട്ട രാമായണം എഴുതപ്പെട്ട, കാണപ്പെട്ട രാമായണമായി. ബ്രഹ്മദേവനിൽ നിന്ന് അനുഗ്രഹം നേടിയാണ് വാല്മീകി രാമായണ രചന നിർവഹിച്ചത്. ഉത്തമമായ മനുഷ്യത്വത്തിന്റെ വഴിതെളിച്ചു […]\n1. ദശരഥൻ ഈ വാക്ക് ദശ്+രഥ് എന്നിങ്ങനെ ഉണ്ടായതാണ്. ’ദശ്’ എന്നാൽ പത്ത് എന്നും ’രഥ്’ എന്നാൽ ശരീരം എന്നുമാകുന്നു. ദശരഥൻ എന്നാൽ അഞ്ച് ജ്ഞാനേന്ദ്രിയങ്ങളും അഞ്ച് കർമേന്ദ്രിയങ്ങളും ഉള്ള ശരീരം എന്നർഥം. 2. ലവ് വായുവിന്‍റെ പ്രവാഹം പോലെ വളയുന്നതും അക്കാരണത്താൽ ഒടിയാതിരിക്കുകയും, അതായത് ഏതൊരു സ്ഥിതിയിലും നിലനിൽക്കുകയും ചെയ്യുന്നവൻ. 3. കുശ് കുശ് എന്നത് ഒരു തരം പുല്ലാണ്. പുല്ല് എപ്രകാരം കല്ലിൽ പോലും വളരുന്നുവോ അപ്രകാരം ഏതൊരു സ്ഥിതിയിലും വളരുന്നവൻ. 4. ലങ്ക […]\nശ്രീരാമ കഥ- രാമായണ കഥ\nഭാരതീയ ഇതാഹസമായ രാമായണത്തിലെ കഥാനായകന്. ഭാഗവത കഥയനുസരിച്ച് മഹാവിഷ്ണുവിന്‍റെ ഏഴാമത്തെ അവതാരം. ഇക്ഷാകുവംശം, രഘുവംശം എന്നീ പേരുകളില് കൂട്ി അറിയപ്പെടുന്ന സൂര്യവംശത്തിലെ രാജാവായിരുന്ന ദശരഥന്‍റെ പുത്രനാണ് രാമന്. അയോധ്യ (സാകേതം) ഭരിച്ചിരുന്ന ദശരഥന്‍റെ പട്ടമഹിഷിയായ കൗസല്യയാണ് രാമന്‍റെ മാതാവ്. വളരെക്കാലം സന്താനങ്ങളില്ലാതിരുന്ന ദശരഥന് പുത്രകാമേഷ്ടിയാഗം നടത്തിയതിന്‍റെ ഫലമായി കൗസല്യയില് രാമനും കൈകേയിയില് ഭരതനും സുമിത്രയില് ലക്സ്മണശത്രുഘ്നന്‍മാരും ജനിച്ചു. കൗമാരകാലത്തു തന്നെ രാമന് വിശ്വാമിത്ര മഹര്‍ഷിയോടൊപ്പം വനത്തില് ചെന്ന് താടക തുടങ്ങിയ രാക്ഷസരെ നിഗ്രഹിച്ച് മുനിമാരെ രക്ഷിച്ചു. അയോധ്യയിലേയ്ക്ക് […]\nരാമായണത്തിലെ ഏഴ് കാണ്ഡങ്ങള്\nപുരാതന ഭാരതത്തിലെ ഏറ്റവും പ്രധാനപ്പെട്ട സാഹിത്യ സൃഷ്ടികളിലൊന്നാണ് വാല്മീകി മഹര്‍ഷിയുടെ രാമായണം . ഏഴ് ഭാഗങ്ങളായാണ് രാമായണം വിഭജിച്ചിട്ടുള്ളത്. ഒരോ ഭാഗത്തിനും കാണ്ഡം എന്നാണ് വിളിക്കുന്നത്. ഓരോ കാണ്ഡവും കഥയുടെ തുടര്‍ച്ച നിലനിര്‍ത്തുന്നതോടൊപ്പം വ്യക്തമായ സ്വതന്ത്രരൂപത്തോടെയാണ് വികസിക്കുന്നത്. ഏഴ് കാണ്ഡങ്ങളിലൂടെ രാമന്റെ ജനനവും ജീവിതഗതിയും മരണവും ചിത്രീകരിക്കുമ്ബോള് തന്നെ ജീവിത വൈവിധ്യവും സ്ഥലചരിതവും ഇഴചേര്‍ത്തിരിക്കുന്നു. ബാലകാണ്ഡം, അയോധ്യകാണ്ഡം, ആരണ്യകാണ്ഡം, കിഷ്‌കിന്ധാകാണ്ഡം, സുന്ദരകാണ്ഡം, യുദ്ധകാണ്ഡം, ഉത്തരകാണ്ഡം എന്നിങ്ങനെയാണ് കാണ്ഡങ്ങള് തരം തിരിച്ചിട്ടുള്ളത്.\nആത്മവിശുദ്ധിയുടെ മറ്റൊരു കര്‍ക്കടകം: ഇന്ന് രാമായണ മാസാരംഭം\nകേവലമായ ഭൗതിക ജീവിതത്തിലുപരിയായി ആദ്ധ്യാത്മിക ജീവിതത്തോട് പൊരുത്തപ്പെട്ട് ജീവിക്കുന്നവരാണ് പൊതുവെ ഭാരതീയര്. ലക്ഷ്യം മോക്ഷവും കര്‍മ്മങ്ങള് ഉപായങ്ങളും. ഈ ഹൈന്ദവാദര്‍ശം വിളങ്ങി നില്‍ക്കുന്ന മഹാകാവ്യമാണ് രാമായണം. ജ്യോതിഷപരമായി ഉത്തരായണം കഴിഞ്ഞ് ദക്ഷിണായനം തുടങ്ങുന്നതു കർക്കടകമാസത്തോടെയാണെന്നു പറയുന്നു. സൂര്യൻ വടക്കു നിന്ന് തെക്കോട്ടു സഞ്ചരിക്കുന്ന സമയമാണ് ദക്ഷിണായനം. ഉത്തരായണം ദേവതകളുടെ പകലും ദക്ഷിണായനം രാത്രിയുമാണ്. അതുകൊണ്ടു ദക്ഷിണായനത്തെ ദേവസന്ധ്യ എന്ന പേരിലും അറിയപ്പെടുന്നു. ഭാരതീയ വർഷപ്രകാരം ആഷാഢം തൊട്ടാണ് മഴക്കാലമായി ഗണിക്കുന്നത്. തമിഴിലാവട്ടെ ആടിമാസം എന്നും അറിയപ്പെടുന്നു. ഈ […]\nരാമായണം ചൂണ്ടിക്കാണിക്കുന്നത് ജനക്ഷേമ ഭരണത്തിൻ്റെ മഹത്തായ സന്ദേശം; ജോസ്. കെ. മാണി എം. പി\nപാലാ: ജനഹിതമനുസരിച്ച് ജനക്ഷേമത്തിനായി സദ്ഭരണം കാഴ്ചവെയ്ക്കുകയാണ് ഒരു ഭരണാധികാരിയുടെ യഥാർത്ഥ കടമയെന്ന മഹത്തായ സന്ദേശമാണ് രാമായണം മുന്നോട്ടു വെയ്ക്കുന്നതെന്ന് ജോസ്. കെ. മാണി എം. പി. പറഞ്ഞു. ആദി കാവ്യമായ രാമായണത്തിലെ ധാർമ്മിക ചിന്തകൾ ആധുനിക കാലത്തെ മുഴുവൻ പ്രശ്നങ്ങൾക്കുമുള്ള പരിഹാരങ്ങൾ കൂടിയാണ്. എക്കാലവും ധർമ്മവും നീതിയും പുലർത്തിയ ഭരണാധികാരിയായ ശ്രീരാമൻ്റെ ജീവിതം ഇന്നും പ്രസക്തമാണെന്നും അദ്ദേഹം തുടർന്നു. ഏഴാച്ചേരി കാവിൻപുറം ഉമാമഹേശ്വര ക്ഷേത്രത്തിൻ്റെയും കാവിൻ പുറത്തമ്മ വാട്സപ്പ് ഗ്രൂപ്പിൻ്റേയും നേതൃത്വത്തിൽ കഴിഞ്ഞ ഒരു മാസമായി നടന്നു […]\nരാമരാജ്യം എന്നത് ശരിക്കുമുള്ള ഒരു മാതൃകാ രാഷ്ട്രീയ പ്രവർത്തനമാണ്…രാമരാജ്യം – കർക്കിടകവിചാരം, സി പി കുട്ടനാടൻ\nരാമരാജ്യം എന്ന പദം ഇപ്പോൾ അതിൻ്റെ യഥാർത്ഥ അർത്ഥ തലങ്ങളിൽ നിന്നും വ്യതിചലിച്ച് ഒരു വികലമായ രാഷ്ട്രീയ സംജ്ഞയെ പോലെയാണ് ഉപയോഗിക്കപ്പെടുന്നത്. രാഷ്ട്രീയ സംജ്ഞയായി രാമരാജ്യത്തെ ഉപയോഗിക്കുന്നത് തെറ്റാണ് എന്നല്ല ഞാൻ പറഞ്ഞതിന് അർഥം. രാമരാജ്യം എന്നത് ശരിക്കുമുള്ള ഒരു മാതൃകാ രാഷ്ട്രീയ പ്രവർത്തനമാണ്. രാമായണത്തെ ഇതിഹാസമായി കണ്ടു വായിച്ചാൽ പല രാഷ്ട്രീയ പരതകളും നമുക്ക് അനുഭവ വേദ്യമാകും. അതിലൊന്നാണ് രാമരാജ്യമെന്ന സങ്കല്പം. ശ്രീരാമൻ ഭഗവാനാണ്. ഭഗവാൻ എന്നതിനർഥം സ്ഥായീ സ്വഭാവമുള്ളയാൾ എന്നാണ്. ഭഗവാൻ്റെ ചുറ്റുമുള്ളവരുടെ സ്വഭാവമാണ് […]


Emalayalee.com - ഫാ. വില്‍സണ് കൊറ്റത്തില് കെറ്ററിംഗില് നിര്യാതനായി\nഫാ. വില്‍സണ് കൊറ്റത്തില് കെറ്ററിംഗില് നിര്യാതനായി\nലണ്ടന്: മലയാളി വൈദികന് ഫാ. വില്‍സണ് കൊറ്റം (51 ) കെറ്ററിംഗില് നിര്യാതനായി. സംസ്‌കാരം പിന്നീട്. സെന്റ് ഫൗസ്റ്റീന സീറോ മലബാര് മിഷന് ഡയറക്ടര് ആയും നോര്‍ത്താംപ്ടണ് രൂപതയിലെ കെറ്ററിംഗ് സെന്റ് എഡ്‌വേഡ്‌സ് പള്ളി വികാരി ആയും സേവനമനുഷ്ഠിച്ചു വരികയായിരുന്നു.\nഎംഎസ്എഫ് എസ് സഭ അംഗമായ ഫാ. വില്‍സണ്, കോട്ടയം അയര്‍ക്കുന്നം, ആറുമാനൂര് സ്വദേശിയായാണ് . ദീര്‍ഘനാളുകളായി ചികിത്സയിലായിരുന്നു.\nഅച്ചന്റെ നിര്യാണത്തില് ഗ്രേറ്റ് ബ്രിട്ടന് രൂപതാധ്യക്ഷന് മാര് ജോസഫ് സ്രാമ്പിക്കല് അനുശോചിച്ചു. അച്ചന്റെ ആത്മ ശാന്തിക്കായി പ്രാര്‍ഥിക്കുന്നതായി രൂപത പ്രോട്ടോ സിഞ്ചെല്ലൂസ് റവ. ഡോ . ആന്റണി ചുണ്ടെലിക്കാട്ട് അറിയിച്ചു.


r roshans book on share market reviewഓഹരി നിക്ഷേപത്തിലൂടെ നേട്ടമുണ്ടാക്കാന് ഒരു ഫോര്‍മുല\nഓഹരി നിക്ഷേപത്തിലൂടെ നേട്ടമുണ്ടാക്കാന് ഒരു ഫോര്‍മുല\nകൊച്ചി: വ്യക്തമായ ധാരണയില്ലാതെ ഓഹരി നിക്ഷേപത്തിലേക്ക് കാലെടുത്തു വയ്ക്കുന്നവര്‍ക്ക് അത് തീര്‍ച്ചയായും ബാലികേറാമലയായി തോന്നും. എന്നാല് ഈ നിക്ഷേപമാര്‍ഗ്ഗത്തിന്റെ ഗുണങ്ങള് കൃത്യമായി മനസ്സിലാക്കുന്നവര്‍ക്ക് ഇത് പണംകായ്ക്കുന്ന കല്പവൃക്ഷവുമാണ്. ദീര്‍ഘകാലയളവില് ആറ്റവും നേട്ടം തരുന്ന നിക്ഷേപ മാര്‍ഗ്ഗമാണ് ഓഹരിയെന്നതില് സംശയമില്ല. ഓഹരി വിപണിയില് ഒരു കൈനോക്കാന് ഒരുങ്ങുന്നവര്‍ക്ക് ലളിതമായി അതിന്റെ വിവിധ വശങ്ങള് മനസ്സിലാക്കിക്കൊടുക്കുന്ന പുസ്തകമാണ് ആര്. റോഷന് എഴുതിയ ‘ഓഹരിനിക്ഷേപം അറിയേണ്ടതെല്ലാം’.\nഓഹരി നിക്ഷേപത്തിലൂടെ ദീര്‍ഘകാലയളവില് സമ്പത്ത് സൃഷ്ടിക്കാനുള്ള മാര്‍ഗ്ഗങ്ങളെക്കുറിച്ചാണ് പുസ്തകത്തില് വിശദീകരിക്കുന്നത്. എന്താണ് ഓഹരി വിപണിയെന്നും അതില് എങ്ങനെയാണ് നിക്ഷേപം നടത്തേണ്ടതെന്നും ലളിതമായ ഭാഷയില് ഗ്രന്ഥകര്‍ത്താവ് വിശദീകരിക്കുന്നു. മികച്ച ഓഹരികള് തിരഞ്ഞെടുക്കേണ്ടത് എങ്ങനെ കമ്പനികളുടെ സാമ്പത്തിക സ്ഥിതി എങ്ങനെ മനസ്സിലാക്കാം, ഓഹരികളുടെ മൂല്യം മനസ്സിലാക്കേണ്ടത് എങ്ങനെ, വിപണിയെ സ്വാധീനിക്കുന്ന ഘടകങ്ങള് എന്തെല്ലാം തുടങ്ങിയവയെപ്പറ്റിയും വിവരണമുണ്ട് . നിക്ഷേപതന്ത്രങ്ങള് ആസൂത്രണം ചെയ്യാം, കോടികള് നേടാം ആസൂത്രണത്തിലൂടെ എന്നീ അധ്യായങ്ങള് ഓഹരി നിക്ഷേപവുമായി മുന്നോട്ടു പോകുന്നവര്‍ക്ക് നല്ല പാഠങ്ങളാണ്. ഓഹരി ഇടപാടിലെ നഷ്ടസാധ്യതകള് കുറയ്ക്കാനുള്ള വിദ്യകളും പുസ്തകത്തിലുണ്ട്.\nവിദേശ ഇന്ത്യക്കാര്‍ക്ക് ഓഹരി വിപണിയില് നിക്ഷേപിക്കാനുള്ള അവസരത്തെപ്പറ്റിയുള്ള അധ്യായമായാണ് ശ്രദ്ധേയമായ മറ്റൊന്ന്. ഓഹരി നിക്ഷേപത്തിലൂടെ തന്നെ നികുതി ഇളവ് നേടാനുള്ള മാര്‍ഗ്ഗങ്ങള് വിലപ്പെട്ട വിവരമാണ്. മ്യൂച്വല് ഫണ്ടിന്റെ സാധ്യതകളും പുസ്തകത്തില് ഇടം നേടിയിട്ടുണ്ട്. ഓഹരി നിക്ഷേപവുമായി ബന്ധപ്പെട്ട്, തുടക്കക്കാര്‍ക്കുണ്ടാവുന്ന സംശയങ്ങള്‍ക്കെല്ലാം മറുപടി നല്‍കാന് ശ്രമിച്ചിട്ടുണ്ട് റോഷന് ഈ പുസ്തകത്തിലൂടെ.\nഓഹരി വാങ്ങി മണിക്കൂറുകള്‍ക്കുള്ളിലോ ദിവസങ്ങള്‍ക്കുള്ളിലോ വില്‍ക്കുന്ന ട്രേഡിങ് രീതി തുടക്കക്കാര്‍ക്ക് നല്ലതല്ല എന്ന് ഗ്രന്ഥകര്‍ത്താവ് ഓര്‍മിപ്പിക്കുന്നു. ഓഹരികളിലെ സാങ്കേതികതകള്, ഫ്യൂച്ചേഴ്‌സ് ആന്‍ഡ് ഓപ്ഷന്‍സ് സമ്പ്രദായം എന്നിവയെക്കുറിച്ച് വിശദീകരിച്ച് തുടക്കക്കാര്‍ക്ക് ആശയക്കുഴപ്പം ഉണ്ടാക്കാന് ശ്രമിച്ചിട്ടില്ല എന്നത് എടുത്തുപറയേണ്ടതാണ്. ഓഹരി വിപണിയിലേക്ക് പുതുതായി ഇറങ്ങാന് ആഗ്രഹിക്കുന്നവര്‍ക്ക് മാര്‍ഗ്ഗദര്‍ശനമാണ് ‘ഓഹരിനിക്ഷേപം അറിയേണ്ടതെല്ലാം’ എന്ന പുസ്തകം നല്‍കുന്നത്. 192 പേജുകളുള്ള ഈ പുസ്തകം ഡി.സി. ബുക്‌സ് ആണ് പ്രസിദ്ധീകരിച്ചിരിക്കുന്നത്. വില 160 രൂപ.\nധനകാര്യ പത്രപ്രവര്‍ത്തകനായ ആര്.റോഷന്റെ രണ്ടാമത്തെ പുസ്തകമാണ് ഇത്. ‘സ്വര്‍ണത്തില് എങ്ങനെ നിക്ഷേപിക്കാം’ ആയിരുന്നു ആദ്യ പുസ്തകം.


അതിവേഗ റെയിൽ പ്രവര്‍ത്തനം നിര്‍ത്തിവെക്കണമെന്ന് ശാസ്ത്ര സാഹിത്യ പരിഷത്ത് | Shastra Sahitya Parishad calls for halt to high speed rail | Madhyamam\ndate_range3July 2021 12:11 PM GMT\nഅതിവേഗ റെയിൽ പ്രവര്‍ത്തനം നിര്‍ത്തിവെക്കണമെന്ന് ശാസ്ത്ര സാഹിത്യ പരിഷത്ത്\nതിരുവനന്തപുരം: തിരുവനന്തപുരം- കാസർകോട് അതിവേഗപാതക്കെതിരെ ശാസ്ത്ര സാഹിത്യ പരിഷത്ത്. പദ്ധതിയുടെ സമഗ്ര പരിസ്ഥിതി ആഘാത പഠനവും വിശദ പദ്ധതിരേഖയും ജനങ്ങൾക്ക് ചർച്ചക്കായി നൽകണമെന്നും അതുവരെ എല്ലാ പ്രവര്‍ത്തനവും നിര്‍ത്തിവെക്കണമെന്നും പരിഷത്ത് ആവശ്യപ്പെട്ടു.\nകേരളത്തിലെ ഗതാഗത സൗകര്യം മെച്ചപ്പെടുത്താൻ വേണ്ടത് സമഗ്ര ഗതാഗതനയവും അതിനനുസൃതമായ പ്രവര്‍ത്തനങ്ങളുമാണ്. റെയിൽ ഗതാഗതമാകണം അതിെൻറ കേന്ദ്ര സ്ഥാനത്ത്. പാത ഇരട്ടിപ്പിക്കലും പൂർണമായ ഇലക്ട്രോണിക്സ് സിഗ്നലിങ് സംവിധാനവും നടപ്പായാൽ ട്രെയിൻ ഗതാഗതശേഷി വലിയ തോതിൽ വര്‍ധിപ്പിക്കാനും കൂടുതല് വണ്ടി ഓടിക്കാനും കഴിയും. ഇപ്പോള്‍തന്നെ ഇന്ത്യന് റെയിൽവേ പൊതുമേഖലയില് നിർമിച്ച അര്‍ധ അതിവേഗ ട്രെയിനുകളായ ഗതിമാൻ, വന്ദേഭാരത് എന്നീ എക്സ്പ്രസുകള് ഓടിക്കുന്നുണ്ട്. അവ ബ്രോഡ്ഗേജിലാണ്. കേരളത്തിലും ബ്രോഡ്ഗേജ് പാത ശക്തിപ്പെടുത്തിയാല് ഇത്തരം വണ്ടികള് ഓടിക്കാം.\nചില വികസിതരാജ്യങ്ങള് സ്റ്റാൻഡേർഡ് ഗേജ് ഉപയോഗിക്കുന്നു എന്നതുകൊണ്ട് കേരളത്തിന് അത് അനുയോജ്യമാകണമെന്നില്ല. സില്‍വര് ലൈന് പദ്ധതി സ്റ്റാന്‍ഡേര്‍ഡ് ഗേജിലാണ്. അതുകൊണ്ടുതന്നെ നിലവിലുള്ള ബ്രോഡ്ഗേജുമായി ചേര്‍ന്നുപോകില്ല. അതിനാല് അന്തര്‍സംസ്ഥാന യാത്രക്കാര്‍ക്ക് പ്രയോജനം ചെയ്യുകയുമില്ല. നിലവിലുള്ള പാതയില്‍നിന്ന് വളരെ മാറിയായതിനാൽ അതൊരു ഒറ്റയാന് പാതയായിരിക്കും. പദ്ധതിക്കായി ആയിരക്കണക്കിന് വീടുകളും പൊതു കെട്ടിടങ്ങളും ഇല്ലാതാകുമെന്നും ലഭ്യമായ പഠനത്തിൽ പറയുന്നു. ഇത് പരിസ്ഥിതിക്ക് വലിയ ദോഷമുണ്ടാക്കും.\nസാമൂഹിക ചെലവുകള്‍കൂടി പരിഗണിച്ചുള്ള നേട്ട കോട്ട വിലയിരുത്തൽ നടക്കണം. ഇത്തരം പ്രാരംഭ നടപടിപോലും പൂര്‍ത്തിയാക്കാതെ സില്‍വര് ലൈനുമായി മുന്നോട്ടുപോകുന്നത് ആശാസ്യമെല്ലന്ന് പരിഷത്ത് സംസ്ഥാന പ്രസിഡൻറ് എ.പി. മുരളീധരനും ജനറല് സെക്രട്ടറി കെ. രാധനും വാർത്താകുറിപ്പിൽ പറഞ്ഞു.\nNews Summary - Shastra Sahitya Parishad calls for halt to high speed rail


പ്രവാചക ശബ്‌ദം - 'നരകത്തിലെ അനുഭവം എന്നെ ക്രൈസ്തവ വിശ്വാസിയാക്കി': മുൻ സാത്താൻ ആരാധകന്റെ വെളിപ്പെടുത്തൽ\nന്യൂയോര്‍ക്ക്: നരകത്തിലെ യാതന തനിക്ക് നേരിട്ട് അനുഭവിക്കാൻ സാധിച്ചിട്ടുണ്ടെന്നും അതാണ് തന്നെ ക്രൈസ്തവ വിശ്വാസിയാക്കി മാറ്റിയതെന്നും മുൻ സാത്താൻ ആരാധകനായിരുന്ന ജോൺ റാമിറസിന്റെ വെളിപ്പെടുത്തൽ. 'ന്യൂസ് 12 ദ ബ്രോന്‍ക്സ്' മാധ്യമവുമായി നടത്തിയ അഭിമുഖത്തിലാണ് അദ്ദേഹം അത്യത്ഭുതം നിറഞ്ഞ തന്റെ അനുഭവം വിവരിച്ചത്. ചെറു പ്രായത്തിൽ പിതാവു വഴിയാണ് ജോൺ റാമിറസ് സാത്താനിക സംഘവുമായി പരിചയത്തിലാകുന്നത്. പിന്നീട് കൂടോത്ര വിദ്യകളിൽ ആഴമായ അറിവുള്ള ഒരു സാത്താനിക പുരോഹിതനായി ജോൺ മാറി. 1999-ലാണ് തന്റെ ശരീരം വിട്ട് താൻ നരകത്തിൽ പോയതായുള്ള അനുഭവം ഉണ്ടായതെന്ന് അദ്ദേഹം പറയുന്നു.\nഅതിവേഗത്തില് പോകുന്ന ഒരു ട്രെയിനിലായിരിന്നു ആ യാത്ര. നിറയെ ആളുകൾ ഉണ്ടായിരുന്ന ട്രെയിൻ നരകത്തിൽ എത്തിയപ്പോൾ ജസബലിനെ കണ്ടുമുട്ടി. ജസബൽ 'ദ്രോഹി, ദ്രോഹി' എന്ന് പൈശാചിക ശബ്ദത്തിൽ തന്നെ വിളിച്ചതായും താൻ അനുഭവിച്ച ഭയം, ഭൂമിയിൽ ഒരിക്കലും അനുഭവിച്ചിട്ടില്ലായെന്നും അദ്ദേഹം വ്യക്തമാക്കുന്നു. അവിടെ ആളുകളുടെ മുഖം കാണാൻ സാധിക്കില്ലായിരിന്നു. നരകത്തിൽ കാലെടുത്തു വെക്കുമ്പോൾ, ഒരു മനുഷ്യനെ ചവിട്ടുന്നതിന്റെ പ്രതീതിയാണ് അനുഭവപ്പെട്ടതെന്നും അദ്ദേഹം അഭിമുഖത്തിൽ പറഞ്ഞു.\nകൂടോത്രം ചെയ്യുന്നത് തുടരുന്ന ആളുകളെയും നരകത്തിൽ കണ്ടു. നരകത്തിൽ ഭയം എന്നത് ഒരു മനുഷ്യനെ പോലെയാണ്. അത് ഭീതിജനകമാണ്. അവിടെവച്ച് സാത്താനെ കണ്ടുമുട്ടിയെന്നും സാത്താൻ തന്നെ പിടിക്കാൻ ശ്രമിച്ചപ്പോൾ യേശുക്രിസ്തുവിന്റെ കുരിശ് നരകത്തിൽ പ്രത്യക്ഷപ്പെട്ടുവെന്നും അദ്ദേഹം വിശദീകരിക്കുന്നു. കുരിശ് സാത്താനെ തട്ടി താഴെ ഇട്ടു. ഉടനെ തന്നെ തന്റെ ശരീരത്തിലേക്ക് മടങ്ങുന്ന അനുഭവം ഉണ്ടായി. താൻ യേശു ക്രിസ്തുവിന്റെ ഒരു സന്ദേശകൻ മാത്രമാണെന്നും, മറ്റൊന്നും തന്റെ കൈകളിൽ നൽകാൻ ഇല്ലെന്നും എന്നാൽ ക്രിസ്തുവിലേക്ക് തനിക്ക് വിരൽ ചൂണ്ടിക്കാണിക്കാൻ സാധിക്കുമെന്നും പറഞ്ഞു കൊണ്ടാണ് അദ്ദേഹം തന്റെ വാക്കുകള് അവസാനിപ്പിച്ചത്. ക്രൈസ്തവ ലോകത്തെ ഓരോ ചലനങ്ങളും ഉടനടി അറിയുവാന് ആഗ്രഹിക്കുന്നുവോ? പ്രവാചക ശബ്ദത്തിന്റെ വാട്സാപ്പ്/ ടെലഗ്രാം ഗ്രൂപ്പുകളിലേക്ക് സ്വാഗതം


വിനീത് ശ്രീനിവാസൻ തിരക്കഥയെഴുതി സംവിധാനം ചെയ്ത പുതിയ ചിത്രം ഹൃദയത്തിലെ ദർശന എന്ന ഗാനം കഴിഞ്ഞ ദിവസമാണ് റിലീസ് ചെയ്തത്. പുറത്തിറങ്ങി മണിക്കൂറുകൾക്കകം തന്നെ ഗാനം ട്രെൻഡിങ് ആയി മാറുകയും ചെയ്തു. പാട്ടിനൊപ്പം പ്രണവ് മോഹൻലാൽ- ദർശന രാജേന്ദ്രൻ ജോഡിയും പാട്ടിനൊപ്പം പ്രേക്ഷകരുടെ ഹൃദയത്തിൽ ഇടം നേടി.\nഇപ്പോഴിതാ ഹൃദയത്തിലേക്ക് ദർശന ആയി ദർശന രാജേന്ദ്രൻ വന്നു ചേർന്ന കഥ പങ്കുവയ്ക്കുകയാണ് വിനീത്. ഗാനം പുറത്തിറങ്ങുന്നതിന് മുമ്പ് സംവിധായകനായ മാത്തുക്കുട്ടിയും ഹൃദയത്തിലെ സംഗീത സംവിധായകൻ ഹിഷാം അബ്ദുൾ വഹാബും ദർശനയും ഒന്നിച്ച സൗഹൃദ ചർച്ചയിലാണ് വിനീത് ഇക്കാര്യം വെളിപ്പെടുത്തുന്നത്.\n'ദർശന അഭിനയിച്ച തമിഴ് ചിത്രം 'ഇരുമ്പു തിരൈ' ഞാൻ കണ്ടിരുന്നു. അതിൽ ടെറസിന് മുകളിൽ നിന്ന് ദർശനയും വിശാലും സംസാരിക്കുന്ന സീൻ ഉണ്ട്, അന്ന് കണ്ടപ്പോൾ അഭിനയത്തോട് വളരെയധികം അഭിനിവേശമുള്ള കുട്ടിയാണെന്ന് തോന്നിയിരുന്നു. പക്ഷേ അന്ന് ഈ കുട്ടി മലയാളി ആണെന്നോ ദർശന എന്നാണ് പേരെന്നോ എനിക്ക് അറിയില്ല. പിന്നീട് ഇരുമ്പു തിരൈയുടെ കാസ്റ്റ് നോക്കിയപ്പോൾ ദർശന രാജേന്ദ്രൻ എന്ന് കണ്ടു. അങ്ങനെയാണ് ദർശനയെ ഞാൻ ആദ്യം കാണുന്നത്.\nപിന്നീട് മായനദിയിലെ 'ഭാവ്രാ മൻ' ദർശന പാടുന്നതാണ് കണ്ടത്. അതിനു ശേഷം ഞാൻ ദിവ്യയോട് ഇങ്ങനെ ഒരു പെൺകുട്ടിയെ കണ്ടു എന്ന് പറഞ്ഞു. ആ സമയത്താണ് 'കൂടെ' സിനിമ റിലീസ് ചെയ്യുന്നത്. നസ്രിയെ ഫോക്കസ് ചെയ്താണല്ലോ ഷോട്ടുകൾ ഏറെയും. ആ പാട്ട് ഞാനും ദിവ്യയും ഫ്രീസ് ചെയ്യും. എന്നിട്ട് സൈഡിൽ ഉള്ള ദർശനയെ നോക്കും, ഈ കുട്ടി കാണാൻ കൊള്ളാമല്ലോ എന്ന് പറയും. നസ്രിയയെ ഔട്ട് ഓഫ് ഫോക്കസ് ആക്കി ദർശനയെ ഫോക്കസ് ചെയ്ത് കുറേനേരം ഞങ്ങൾ നോക്കി നിക്കുമായിരുന്നു.\nഒരു സിനിമ ചെയ്യുമ്പോൾ ചില കഥാപാത്രത്തിന് ഇന്ന ആൾ ചേരും എന്ന് മനസ്സിൽ തോന്നാറുണ്ടല്ലോ. അത് ബുദ്ധിപൂർവമെടുക്കുന്ന തീരുമാനമൊന്നുമല്ല. പല തീരുമാനങ്ങളും നമ്മുടെ മനസ്സ് നമ്മോടു പറയുന്നതാണ്. അങ്ങനെ ഞാൻ 'ഹൃദയം' എഴുതുന്ന സമയത്ത് എനിക്ക് തോന്നി ദർശന ഈ കഥാപാത്രം ചെയ്താൽ അടിപൊളി ആയിരിക്കും എന്ന്'.\nEnglish Summary : Vineeth shares the story of how Darshana Rajendran came to hridayam movie\nTags : vineeth sreenivasan darshana rajendran hridayam movie


പുതിയ സീരീസുകളുമായി നോക്കിയ വീണ്ടും, ജൂണ് 13ന് പുതിയ ഫോണുകള് വിപണിയില് എത്തും - ഇ വാർത്ത | evartha\nപുതിയ സീരീസുകളുമായി നോക്കിയ വീണ്ടും, ജൂണ് 13ന് പുതിയ ഫോണുകള് വിപണിയില് എത്തും\nഒരുകാലത്ത് ഏഷ്യന് വിപണി കീഴടക്കിയിരുന്ന നോക്കിയ പുതിയ ഫോാണുകളുമായി വിപണി കീഴടക്കാന് വീണ്ടും എത്തുന്നു. ഈ മാസം ജൂണ് 13നാണ് ഫോണുകള് വിപണിയില് എത്തുന്നത്. നോക്കിയ 3, നോക്കിയ 5, നോക്കിയ6എന്നീ ഫോണുകളാണ് എത്തുന്നത്. ഈ രണ്ട് ഫോണുകളും ബാഴ്‌സലോണയില് ലോഞ്ച് ചെയ്തിരുന്നു. നോക്കിയ 6, നോക്കിയ5എന്നിവ ആന്‍ഡ്രോയിഡ് ഫോണുകളാണ്. എന്നാല് നോക്കിയ3ബജറ്റ് ഫോണും.\nനോക്കിയ 6, നോക്കിയ5എന്നിവയ്ക്ക് ഒക്ടാകോര് സ്‌നാപ്ഡ്രാഗണ് 430 പ്രോസസറും കൂടാതെ ഫിങ്കര്‍പ്രിന്റ് സ്‌കാനറും ഡിസ്‌പ്ലേയുടെ താഴെയായി കാണാം. നോക്കിയ 6ന് 3ജിബി റാം, 32ജിബി ഇന്റേര്‍ണല് സ്റ്റോറേജ് എന്നിവയാണ്. എന്നാല് നോക്കിയ3ഒരു ബജറ്റ് ഫോണാണ്. ഈ ഫോണിന് ചെറിയ സൈസും കൂടാതെ ഫിങ്കര്‍പ്രിന്റ് സ്‌കാനറും അതില് ഇല്ല. 1.3GHz ക്വാഡ്‌കോര് മീഡിയാടെക് 6737 SoC, 16ജിബി ഇന്റേര്‍ണല് സ്റ്റോറേജ്, ആന്‍ഡ്രോയിഡ് ന്യുഗട്ട് എന്നിവയുമാണ്.


വ്യാഴം, 28 ഡിസം‌ബര് 2017 (17:48 IST)\nഒരുപാടു പ്രതീക്ഷകളുമായി ഒരു പുതുവര്‍ഷം കൂടി ആഗതമാകുകയാണ്. ആഘോഷങ്ങള്‍ക്കൊപ്പം തന്നെ നല്ല നല്ല ശീലങ്ങള് ആരംഭിക്കാനും പുതിയ തീരുമാനങ്ങള് എടുക്കുന്നതിനുമുള്ള ഒരവസരം കൂടിയാണ് ഈ പുതുവര്‍ഷം. നമ്മുടെ ആരോഗ്യത്തെക്കുറിച്ചും അല്പം മുന്‍കരുതല് എടുക്കുന്നത് പുതുവര്‍ഷത്തില് നല്ലതാണ്. ആഹാരരീതിയില് ചില മാറ്റങ്ങള് വരുത്തിയും വ്യായാമ ശീലങ്ങള് ആരംഭിച്ചും വരും വര്‍ഷത്തില് അല്പം സ്മാര്‍ട്ടാവുകയും ചെയ്യാം.\nനേരം പുലര്‍ന്നാലും കിടക്കയില് നിന്ന് എഴുന്നേല്‍ക്കാന് മടിക്കുന്നവരാണ് നമ്മളില് ഭൂരിഭാഗവും. എന്നാല് നേരത്തെ എഴുന്നേല്‍ക്കുന്നത് ആരോഗ്യത്തിനും ശരീരത്തിനും ഒരുപോലെ നല്ലതാണ്. നേരത്തെ എഴുന്നേല്‍ക്കുന്നവരുടെ ചുറുചുറുക്ക് അവരുടെ ജീവിതത്തിലും പ്രവൃത്തികളിലുമെല്ലാം നിറഞ്ഞു നില്‍ക്കുകയും ചെയ്യും. അതുകൊണ്ടുതന്നെ നേരത്ത കിടന്ന് നേരത്തെ എഴുന്നേല്‍ക്കുന്നത് ഒരു ശീലമാക്കുക.\nഅമിതവണ്ണം കൊണ്ട് ബുദ്ധിമുട്ടുന്നവര്‍ക്ക് പുതുവര്‍ഷത്തില് എടുക്കാവുന്ന ആദ്യത്തെ പ്രതിജ്ഞയാണ് വണ്ണം കുറയ്ക്കും എന്നത്. അതോടൊപ്പം അമിതവണ്ണമില്ലാത്തവരാകട്ടെ ചിട്ടയായ ആഹാരരീതി പിന്തുടരുമെന്ന തീരുമാനവും എടുക്കണം. എന്നാല് ഇതിനായി ഒരുങ്ങുന്നതിനുമുമ്പ് ഒരു കാര്യം ശ്രദ്ധിക്കണം, വ്യക്തമായ പ്ലാനിങ്ങില്ലാതെ എടുത്തുചാടി ഒരു ഡയറ്റിങിന് ഒരുങ്ങുന്നത് ഗുണത്തേക്കാളേറെ ദോഷമാണ് ചെയ്യുകയെന്നതാണ് അത്.\nപ്രഭാതത്തിലെ ശുദ്ധവായു ശ്വസിച്ചുകൊണ്ടുള്ള നടത്തം ശീലമാക്കുക. അതുപോലെ മിതമായ വേഗത്തില് മാത്രമേ വ്യായാമം ചെയ്യാന് പാടുള്ളൂ. കുറച്ചുസമയം വാം-അപ്പ് ചെയ്ത് ശരീരം ചൂടായതിനു ശേഷം മാത്രമേ വ്യായാമത്തിനൊരുങ്ങാവൂ. ഏതെങ്കിലും തരത്തിലുള്ള ആരോഗ്യപ്രശ്‌നങ്ങളുള്ളവരാണെങ്കില് ഡോക്ടറുടെ ഉപദേശം സ്വീകരിച്ച ശേഷം മാത്രമേ വ്യായാമവും മറ്റും ചെയ്യാന് പാടുള്ളൂ. തല നല്ലപോലെ ഉയര്‍ത്തിപ്പിടിച്ച്, കൈകള് നന്നായി വീശി, ഒപ്പമുള്ളയാളോട് സംസാരിച്ചുകൊണ്ട് നടക്കാന് കഴിയുന്ന വേഗത്തില് ദിവസവും മുപ്പതു മുതല് നാല്പത് മിനിറ്റെങ്കിലും നടക്കണം.\nപുകവലിയും കുടിയും നിര്‍ത്തണം:-\nധാരാളം വെള്ളം കുടിക്കുക:-\nഒരു ദിവസം പരമാവധി എട്ട് ഗ്ലാസ് വെള്ളമെങ്കിലും കുടിക്കാന് ശ്രദ്ധിക്കണം. രാവിലെ ഉണര്‍ന്ന് എഴുന്നേറ്റ ഉടന് തന്നെ ഒരു ഗ്ലാസ് വെള്ളം കുടിക്കുന്നത് കരളിന്റെയും വൃക്കകളുടെയും പ്രവര്‍ത്തനത്തെ സുഗമമാക്കാന് സാധിക്കും. വെജിറ്റേറിയനും നോണ് വെജിറ്റേറിയനുമടങ്ങിയ സമീകൃതാഹാരം ശീലമാക്കുക. കഴിവതും വീട്ടില് നിന്നു ലഭിക്കുന്ന ചക്ക, പപ്പായ, മാങ്ങ, പൈനാപ്പിള്, മാതളം എന്നിങ്ങനെയുള്ള പഴങ്ങള് കഴിക്കുന്നത് ശീലമാക്കുകയും ചെയ്യുക.\nപുതിയ ലക്ഷ്യങ്ങള് മുന്നോട്ട് വെക്കുക:-\nപുതുവര്‍ഷത്തില് പുതിയ ലക്ഷ്യങ്ങളും മുന്നോട്ടു വെക്കണം. വിദ്യാര്‍ത്ഥികളാണെങ്കില് പഠനത്തില് ഇനിയും മികവ് പുലര്‍ത്തുമെന്നും ഉദ്യോഗസ്ഥരാണെങ്കില് തങ്ങളുടെ കരിയറില് വളരെ മികച്ച നേട്ടങ്ങള് നേടിയെടുക്കുമെന്നുമുള്ള തീരുമാനങ്ങളും എടുക്കാവുന്നതാണ്. തീരുമാനങ്ങള് എടുക്കുന്നതോടൊപ്പം കൃത്യമായ ഇടവേളകളില് നമ്മള് എടുത്ത തീരുമാനങ്ങള് വിലയിരുത്തുകയും ചെയ്യേണ്ടത് അത്യാവശ്യമാണ്.\nപോസിറ്റീവായി മാത്രം ചിന്തിക്കുക:-\nആരോഗ്യകരമായ സൌഹൃദങ്ങള് കാത്തുസൂക്ഷിക്കുക:-\nഅടുത്ത ലേഖനം കായല് കയ്യേറ്റം: എംജി ശ്രീകുമാറിനെതിരെ വിജിലന്‍സ് അന്വേഷണത്തിന് ഉത്തരവ്


സമഗ്ര നെല്‍കൃഷി വികസന പദ്ധതി\n« “ഗുരുജി“ ഇന്ത്യയ്ക്ക് അഭിമാനിക്കാം\nകേരളത്തിന് കോടികള് നഷ്ടപ്പെടുന്നു »\nനടീല് ഉത്സവം കടപ്പാട് മാതൃഭൂമി 6-11-06\nപഴമയുടെ തുയിലുണര്‍ത്തി പുല്ലമ്പാറയില് നടീല് ഉത്സവം\nനെല്‍പ്പാടങ്ങള് ഏറിയ പങ്കും നികത്തി തെങ്ങും വാഴയും മരച്ചീനിയും നട്ട് കഴിഞ്ഞ് ബാക്കി അവശേഷിക്കുന്ന നെല്‍പ്പാടത്ത് മന്ത്രിയുടെ നേതൃത്വത്തില് നടന്ന നടീല് ഉത്സവം ചിത്രത്തില് നോക്കിനില്‍ക്കുന്നവര് കൂടെ പങ്കെടുത്ത് നടീല് നടത്തിയിരുന്നെങ്കില് നല്ലതായിരുന്നു. ഉദ്‌ഘാടനത്തോട് അനുബന്ധിച്ച് നടന്ന പരിപാടിയില് സംസാരിച്ചവരും ആശംസകള് നേര്‍ന്നവരുടെയും ഒരു പട്ടിക തന്നെ മാതൃഭൂമി പ്രസിദ്ധീകരിച്ചിട്ടുണ്ട്. കളപറിക്കുവാനും കൊയ്ത്തിനും കൂടി ഇപ്രകാരം ഓരോ ഉദ്‌ഘാടനം കൂടി നടത്തിയാല് എന്താവും ഗതി? ഈ ഉദ്‌ഘാടനത്തിനുവേണ്ടി ഖജനാവില് നിന്ന് ചെലവായ തുകയും അവിടെ പങ്കെടുത്ത (ഞായറാഴ്ച ദിവസം) ഉദ്യോഗസ്ഥരുടെ ശമ്പള‍വും കൂടി കൂട്ടി കിട്ടുന്ന തുക നെല്‍കൃഷിയില് നിന്ന് കര്‍ഷകന് കിട്ടുന്ന ആദായത്തോടൊപ്പം ആ നെല്‍പ്പാടം വിറ്റുകിട്ടുന്നതില് നിന്ന് നല്ലൊരുഭാഗം കൂടി കൂട്ടിച്ചേര്‍ത്താല് മാത്രമേ ഒപ്പം എത്തുകയുള്ളു.\n120 ദിവസം മാത്രം മൂപ്പുള്ള ഈ കൃഷി ആദായ കരമാകില്ല എന്നതാണ് വാസ്തവം. എന്റെ അനുഭവത്തില് നടന്ന നെല്‍കൃഷിയെപറ്റി ചിന്തഡോട്ട്‌കോം പ്രസിദ്ധീകരിച്ച നെല്‍കൃഷി ചില ഓര്‍മകളിലൂടെ എന്ന ലേഖനം കൂടി വായിക്കുക.\nഓരു കാര്യം സമ്മതിച്ചേ മതിയാകൂ കര്‍ഷകന് കസേരപ്പുറത്തിരിക്കുകയും മന്ത്രിമാരും എം.എല്.എ മാരും തുടങ്ങി പഞ്ചായത്ത് മെമ്പര് വരെയും കൃഷിവകുപ്പ് ഇദ്യോഗസ്ഥരും കാര്‍ഷികസര്‍വകലാശാലയിലെ ഉദ്യോഗസ്ഥരും വിദ്യാര്‍ഥികളെക്കൊണ്ടും പാടത്ത് പണിയെടുത്താല് കാര്‍ഷികമേഖലയുടെ നല്ലൊരു ശതമാനം പ്രശ്നങ്ങളും പരിഹരിക്കപ്പെടും. കര്‍ഷകന്റെ ബുദ്ധിമുട്ടെന്തെന്ന് അറിയണമെങ്കില് പാടത്ത് പണിയെടുക്കണം. അടുത്ത്` വരുന്ന മന്ത്രി തെങ്ങു കയറ്റം അറിയാവുന്ന വ്യക്തിയാണെങ്കില് നാളികേര കര്‍ഷകരുടെ പ്രശ്നത്തിനും പരിഹാരമാകും.\nബൂലോഗത്തുനിന്ന് റാല്‍മിനോവും കെവിനും കമെന്റുകള് രേഖപ്പെടുത്തുമെന്ന് വിശ്വസിക്കുന്നു.\nNo comments yet to സമഗ്ര നെല്‍കൃഷി വികസന പദ്ധതി\n6 November 2006 at 11:54 AM\nആ കൃഷിയില് നിന്ന് കര്‍ഷകന് കിട്ടുന്ന ആദായത്തോടൊപ്പം ആ നെല്‍പ്പാടം വിറ്റുകിട്ടുന്നതും പിന്നെ ആ കര്‍ഷകന് ആത്മഹത്യ ചെയ്യുമ്പോള് കിട്ടുന്ന സര്‍ക്കാരിന്റെ പാരിതോഷികവും കൂടി കൂട്ടിയാലേ, അന്നവിടെ ഈ ഉദ്‌ഘാടനത്തിനുവേണ്ടി ഖജനാവില് നിന്ന് ചെലവാക്കിയ തുകയുടെ ഒപ്പമെത്തുകയുള്ളൂ.\nഖജനാവുപയോഗിച്ചു് മുഖംനന്നാക്കല് രാഷ്ട്രീയക്കാര് പണ്ടേ ചെയ്തുവരാറുള്ള പണിയാണു്. മാതൃഭൂമി വാര്‍ത്തകണ്ടില്ല, ഖജനാവു കൊള്ളയുടെ വ്യാപ്തി അറിയാന്. പിന്നെ, ഇടതുസര്‍ക്കാരില്, പ്രത്യേകിച്ചു് അച്ചുതാന്ദന് മുഖ്യമന്ത്രിയായിരിക്കുന്ന അവസരത്തില് ഒരുപാടു പ്രതീക്ഷകള് തോന്നുന്നു. കാര്‍ഷികമേഖലയ്ക്കും നെല്‍ക്കൃഷിയ്ക്കും ഒരുണര്‍വ്വുണ്ടാക്കാന് അച്ചുതാനന്ദനു കഴിയട്ടേയെന്നാശിയ്ക്കാം. പ്രതിപക്ഷത്തിരിക്കുമ്പോള് വെട്ടിനിരത്തിയതിനു പ്രായശ്ചിത്തം ചെയ്തേ തീരൂ.\nപിന്നെ റാല്‍മിനോവും ഞാനും മാത്രമേ കമന്റുന്നുള്ളൂ? അതുശരി, അപ്പോ ആര്‍ക്കും ഇത്തരം വിഷയങ്ങളില് താല്പര്യമില്ലെന്നിതില് നിന്നു മനസ്സിലാക്കേണ്ടി വരുന്നു. നൂറും ആയിരവും കമന്റുകള് പൊടിച്ചു കളയുന്ന ബൂലോഗത്തു്, നാടിന്റെ ജീവരക്തത്തെ (കൃഷിയെ) സ്പര്‍ശിക്കുന്ന പ്രശ്നങ്ങളില് ആര്‍ക്കും അഭിപ്രായമില്ലാതെ വരുന്നു, കഷ്ടം.\n7 November 2006 at 7:13 AM\nഉത്സവങ്ങള് നടക്കട്ടെ.എപ്പോഴാണ് ഒരു വീണ്ടു വിചാരം ഉണ്ടാവുകയെന്ന് പറയാനാവില്ലല്ലോ.നെല്‍കൃഷിയോടൂള്ള താത്പര്യം ഇങ്ങനെയുള്ള ഉദ്ഘാടനങ്ങളിലൂടെയെങ്കിലും വര്‍ദ്ധിച്ചുവന്നാല് അതൊരു നല്ല കാര്യമല്ലേ ചന്ദ്രേട്ടാ…?\n21 November 2006 at 10:02 AM\nകെവി, വിഷ്ണുപ്രസാദ്: എന്റെ ചെറുപ്പകാലത്ത് ഞാന് ഭക്ഷ്യ ദൌര്‍ലഭ്യം കണ്ടിട്ടുണ്ട്. പിന്നീടങ്ങോട്ട് ഹരിതവിപ്ലവത്തിന്റെ നാളുകളായിരുന്നു. ഹരിതവിപ്ലവത്തിന്റെ തിക്തഫലങ്ങള് കൊക്കൊകോളയിലൂടെയും ഭൂഗര്‍ഭജലത്തിലെ നൊട്രേറ്റ്‌സ് ആയും ഇപ്പോള് കാന്ണുവാന് കഴിയുന്നു. ഇനി സൂപ്പര് സ്പെഷ്യാലിറ്റി ആശുപത്രികളുടെയും അത്യാധുനിക അനാലിറ്റിക്കല് ലാബുകളുടെയും സുവര്‍ണകാളമാണ്. ഇതോടൊപ്പം ദയാവധത്തിനുപോലും അര്‍ഹതയില്ലാത്ത 28 രോഗികളെ കൊന്ന ജര്‍മന്‍കാരന് സ്റ്റെഫാന് ലെറ്റര് എന്ന ജീവപര്യന്തം തടവിന് ശിക്ഷ ലഭിച്ച 28 കാരന്റെ മനോവികാരം മനസിലാക്കുന്നത് നന്ന്. പെസ്റ്റിസൈഡുകളിലൂടെ മാരകരോഗം വന്നാല് ചികിത്സയിലൂടെ ഊറ്റി പിഴിയുമ്പോള് നശിക്കുന്നത് ഒരു കുടുമ്പമാണ്. എഫ്.സി.ഐ യില് സംഭരിക്കാന് പോലും സ്ഥലമില്ലാതെ പഞ്ചാബിലെ കൃഷിയിടങ്ങളില് കെട്ടിക്കിടക്കുന്ന ഗോതമ്പിനെപറ്റിയുള്ള വാര്‍ത്തകളും വായിച്ചതായി ഓര്‍ക്കുന്നു. ഇന്ത്യയില് നിന്നും താണ വിലയ്ക്ക് അരിയും ഗോതമ്പും കയറ്റുമതിചെയ്യുന്നതും കൂടിയ വിലയ്ക്ക് പഞ്ചാബിലെ വിള‍വെടുപ്പിന് മുമ്പ് ഗോതമ്പ് ഇറക്കുമതി നടക്കുന്നതും അറിഞ്ഞിരിക്കുന്നു. ഇനി അടുത്ത് വരാന് പോകുന്ന ജനസംഖ്യാ വര്‍ദ്ധനവും ഭക്ഷ്യദൌര്‍ലഭ്യവും മാരകരോഗങ്ങളും പകര്‍ച്ചവ്യാധികളും രണ്ടു കൈയും നീട്ടി വരവേള്‍ക്കുവാന് ഇപ്പോഴെ തയ്യാറെടുക്കുക. മൊണ്‍സാന്റോയും വാള്‍മാര്‍ട്ടും നിങ്ങളെ രക്ഷിക്കട്ടെ. ജനിതകമാറ്റം വരുത്തിയ വിത്തുകളും കളനാശിനികളും മൊണ്‍സാന്റോയും ഫുഡ്‌ചെയിനിലൂടെ ഒരു കോശത്തില് നിന്ന് വളര്‍ത്തിയെടുക്കുന്ന മാംസം ഉള്‍പ്പെടെയുള്ള (ജി.എം ഫുഡ്) വാള്‍മാര്‍ട്ടും ലഭ്യമാക്കും. ആരെയും പെട്ടെന്ന് ചാകുവാനും അനുവദിക്കുകയില്ല. ഈ ജന്മത്തില് ചെയ്ത പാപങ്ങളെല്ലാം ഇഞ്ചിഞ്ചായി അനുഭവിച്ചുതന്നെ മരിക്കാം.


ചൈന FIDO ജാർസ് ഫാക്ടറിയും വിതരണക്കാരും | വളരെ നല്ലത്\nകോർക്കിനൊപ്പം ഗ്ലാസ് സ്റ്റോറേജ് പാത്രം\nമേസൺ ജാർ വാസ്\nഗ്ലാസ് ഡെക്കോ വൈൻ ബോട്ടിൽ വാസ്\n450 മില്ലി -3.8 എൽ\nഡെലിവറി ടി ime :\nസാമ്പിളും ഓർഡറും സ്ഥിരീകരിച്ചതിന് ഏകദേശം 30 ദിവസത്തിനുശേഷം (കൂടുതൽ പ്രോസസ്സിംഗ് ഉൽപ്പന്നങ്ങളോ പ്രത്യേക ഓർഡറോ ഉൾപ്പെടുന്നില്ല)\nആരോഗ്യ ബോധമുള്ളവർക്കായി, സാഹസികർക്ക്, ഭക്ഷണ പ്രേമികൾക്ക്, വൃത്തികെട്ട പുള്ളിക്കാരനായി. നിങ്ങൾ തിരിച്ചറിയുന്നതെന്തും, ഈ ഭരണി നിങ്ങളുടെ ആവശ്യങ്ങൾ നിറവേറ്റുന്നതാണ്. മികച്ച വ്യക്തമായ ഗ്ലാസിൽ ഇറ്റലിയിൽ രൂപകൽപ്പന ചെയ്‌തിരിക്കുന്നു, എളുപ്പത്തിൽ ആക്‌സസ്സുചെയ്യുന്നതിന് വിശാലമായ ഓപ്പണിംഗും എയർടൈറ്റ് ലിഡും.\n1. എയർടൈറ്റ് മുദ്ര\nസെലക്ടീവ് ആയിരിക്കുക. നിങ്ങൾക്ക് മാർഗങ്ങളുണ്ട്. പാത്രത്തിലെ എയർടൈറ്റ് മുദ്ര നിങ്ങളുടെ ഭക്ഷണത്തിന്റെ പുതുമയും രുചിയും സംരക്ഷിക്കുന്നു, അതുപോലെ ചോർച്ച തടയുന്നു. നിങ്ങളുടെ കുടുംബത്തിന് ഏറ്റവും മികച്ചതും മികച്ചതുമായ ഭക്ഷണം മാത്രം നൽകുക.\n2. കാണാൻ വളരെ വ്യക്തമാണ്\nഅറിയുക എന്നത് നിയന്ത്രിക്കുക എന്നതാണ്. ആകർഷകമായ വ്യക്തമായ ഗ്ലാസാണ് ഭരണി രൂപകൽപ്പന ചെയ്തിരിക്കുന്നത്, ഉള്ളിലുള്ളവയുടെ മഹത്തായ കാഴ്ച നിങ്ങൾക്ക് നൽകുന്നു. ലേബലിംഗിനും തിരിച്ചറിയലിനുമുള്ള ചോക്ക്ബോർഡ് ലേബലുകൾ ഉൾപ്പെടുത്തിയിട്ടുണ്ട്.\n3. എളുപ്പ വഴി\nഒരു പാത്രത്തിൽ സന്തോഷം, ഒരു സമരവും ഉൾപ്പെട്ടിട്ടില്ല. എളുപ്പത്തിലുള്ള ആക്‌സസ്സിനും റീഫില്ലിനുമായി വിശാലമായ തുറക്കൽ നിങ്ങളെ അകത്തേക്ക് എത്താൻ അനുവദിക്കുന്നു. നിങ്ങൾ‌ക്കെതിരെ പോരാടാതെ തന്നെ ലിംഗഡ് ലിഡ് സ്വിംഗ് തുറക്കുകയും അടയ്ക്കുകയും ചെയ്യുന്നു.\n4. എല്ലാം യോജിക്കുന്നു\nഒരു പാത്രത്തിൽ നന്മയുടെ ലോഡുകളും ലോഡുകളും. ചൂഷണം ചെയ്യരുത്, വിട്ടുവീഴ്ച ചെയ്യരുത്, രണ്ടുതവണ ചിന്തിക്കരുത്. നിങ്ങളുടെ ആവശ്യങ്ങൾ നിറവേറ്റാൻ കഴിയുന്നത്ര വലുപ്പത്തിൽ യോജിക്കാൻ കഴിയുന്നത്ര ഭരണി.\nമുമ്പത്തെ: ടു-ഇൻ-വൺ ലിഡ് ഉള്ള ഗ്ലാസ് കോണ്ടിമെന്റ് ജാറുകൾ\nഅടുത്തത്: കോർക്കിനൊപ്പം ഗ്ലാസ് സ്റ്റോറേജ് പാത്രം\nകോർക്ക് സ്റ്റോപ്പറുമൊത്തുള്ള നേരായ വശങ്ങളുള്ള ട്യൂബ് വിയലുകൾ (D30)\nമൾട്ടി കളർ പ്ലാസ്റ്റുള്ള സ്ക്വയർ ഗ്ലാസ് സ്റ്റോറേജ് ജാർ ...\nബ്രഷ് ചെയ്ത മെറ്റൽ ഫ്ലാറ്റ് ടോപ്പ് സ്ക്രൂ Ca ഉള്ള ട്യൂബ് വിയലുകൾ ...\nബൾബ് ഗ്ലാസ് ബിവറേജ് ഡ്രിങ്ക് ബോട്ടിൽ\nവിശാലമായ വായ മേസൺ ഗ്ലാസ് ജാറുകൾ ക്വിൾട്ടഡ് ക്രിസ്റ്റൽ വിറ്റ് ...


Dulquer Salman Wishes Vikram Prabhu on his Birthday-ദിവസം കൂടും തോറും പ്രായം കുറയുന്ന എന്റെ അണ്ണന്; ആശംസകൾ നേർന്ന് ഡി ക്യു\nDulquer Salman Wishes Vikram Prabhu On Birthday\nവർഷങ്ങൾ പഴക്കമുളളതാണ് ഇരു താരങ്ങളുടെയും സൗഹൃദം\nJanuary 18, 2021 12:38:14 am\nദുല്‍ഖര് സല്‍മാനും വിക്രം പ്രഭുവും തമ്മില് കുറേ വര്‍ഷങ്ങളുടെ ബന്ധമുണ്ട്. ഇതുവരെ ഒരു സിനിമപോലും ഒന്നിച്ചഭിനയിച്ചിട്ടില്ല എങ്കിലും ദുല്‍ഖറും വിക്രം പ്രഭുവും തമ്മിലുള്ള ബന്ധം അത്രയ്ക്ക് ആഴമുള്ളതാണ്. ഇപ്പോൾ വിക്രം പ്രഭുവിന്റെ ജന്മദിനത്തിൽ ആശംസകളിറിയിച്ചിരിക്കുകയാണ് ദുൽഖർ. വിക്രം പ്രഭുവിനെ അണ്ണാ, ബ്രദർ, ഗുരു എന്നിങ്ങനെ അഭിസംബോധന ചെയ്തുകൊണ്ടാണ് ദുൽഖറിന്റെ പിറന്നാൾ സന്ദേശം തുടങ്ങുന്നത്.\n” അണ്ണാ, ബ്രദർ, ഗുരു !! ജന്മദിനാശംസകൾ അണ്ണാ! നിങ്ങൾ മുകളിൽ നിന്ന് താഴേക്കാണ് പ്രായമാകുന്നതെന്ന് എനിക്കറിയാം, ഇന്ന് 22-23 ആയിരിക്കാം. ഞാൻ ഇപ്പോഴും നിങ്ങളെ നോക്കുകയാണ്! നിങ്ങളുടെ ഈ വലിയ ദിവസത്തിൽ അവിടെ ഒപ്പമുണ്ടാവുന്നത് മിസ് ചെയ്യുന്നു. പക്ഷേ നിങ്ങൾ ഉജ്ജുവും ഫാമും എന്തുതന്നെയായാലും എല്ലായ്പ്പോഴും ഞങ്ങളുടെ ഹൃദയത്തിലും പ്രാർത്ഥനയിലും ഉണ്ട്! സ്നേഹവും സന്തോഷവും എപ്പോഴും. വീണ്ടും ഒരുമിച്ച് കാണുന്നത് വരെ കാത്തിരിക്കാൻ ക്ഷമയില്ല! ജന്മദിനാശംസകൾ വീണ്ടും മച്ചി!,” ദുൽഖർ ഇൻസ്റ്റഗ്രാമിൽ കുറിച്ച് ജന്മദിനാശംസയിൽ പറയുന്നു.\nമുംബൈയിലെ ബാരി ജോണ് ആക്ടിങ് സ്കൂളില് വച്ചാണ് ദുൽഖറിന്റെയും വിക്രം പ്രഭുവിന്റെയും സൗഹൃദം തുടങ്ങുന്നത്. ഈ സൗഹൃദത്തെക്കുറിച്ചുള്ള രസകരമായ ഓർമകളും ദുൽഖർ മുൻപ് പങ്കുവച്ചിരുന്നു. താൻ മമ്മൂട്ടിയുടെ മകനാണെന്ന കാര്യം ദുൽഖർ ആദ്യഘട്ടത്തിൽ വിക്രം പ്രഭുവിനോട് പറഞ്ഞിരുന്നില്ല. എന്നാൽ വിക്രം പ്രഭു എന്ന പേരും ചെന്നൈയിൽ നിന്നാണ് വരുന്നതെന്നും അറിഞ്ഞപ്പോൾ തന്നെ പ്രഭു അങ്കിളിന്റെ മകനാണോ തന്റെ ബാച്ചിൽ ഉള്ളതെന്ന് പിതാവായ മെഗാസ്റ്റാർ മമ്മൂട്ടിയെ വിളിച്ച് അന്വേഷിച്ചെന്നും അക്കാര്യം സ്ഥിരീകരിച്ചെന്നും ദുൽഖർ പറഞ്ഞിരുന്നു. കുറേ കാലത്തേക്ക് ഇക്കാര്യം വിക്രം പ്രഭുവിനോട് ദുൽഖർ പറഞ്ഞിരുന്നില്ല. ഒരിക്കൽ പ്രഭു കേരളത്തിലെത്തിയപ്പോൾ കൊച്ചിയിൽ മമ്മൂട്ടിയുടെ വസതിയിൽ സന്ദർശിച്ച സമയത്താണ് താനാരാണെന്ന് ദുൽഖർ വിക്രം പ്രഭുവിനോട് പറഞ്ഞത്.\n“നിന്‍റെ അച്ഛന് ഇന്ന് എന്‍റെ വീട്ടിലേക്കു വരും എന്ന്,” ദുൽഖർ വിക്രം പ്രഭുവിനോട് പറയുകയായിരുന്നു. അപ്പോൾ ‘അതിന് അച്ഛന് കൊച്ചിക്ക് പോയിരിക്കുകയല്ലേ എന്ന് വിക്രം,’ തിരിച്ച് ചോദിച്ചു. ‘അതേ, കൊച്ചിയിലുള്ള എന്‍റെ വീട്ടിലേക്കു വരും എന്നാണ് പറഞ്ഞത്, അത്താഴം കഴിക്കാന്,’ എന്ന് ദുൽഖർ മറുപടിയും നൽകി. മറുപടി കേട്ടപ്പോൾ വിക്രം ഒരു നിമിഷം സ്തബ്ധനായി പിന്നെ ദുൽഖറിനെ കെട്ടിപ്പിടിക്കുകയായികരിന്നു.\nRead More: പിറന്നാൾദിനത്തിൽ രണ്ടുപേർ നേരിട്ടെത്തി ദുൽഖറിനെ ശരിക്കും ഞെട്ടിച്ചു!\nവിക്രം പ്രഭു ചിത്രമായ ‘നെരുപ്പു ഡാ’ യുടെ ചടങ്ങുകളില് മലയാളത്തിന്‍റെ പ്രിയ താരം ദുല്‍ഖറും എത്തിയിരുന്നു. ദുല്‍ഖറിന്‍റെ കോമ്രേഡ് ഇന് അമേരിക്കയുടെ പ്രചരണത്തില് വിക്രം പ്രഭുവും ഭാഗമായിരുന്നു.


നോട്ട് നിരോധനം വന്നപ്പോള് ബോളിവുഡില് അസംതൃപ്തി ഉയരാഞ്ഞത് എന്തുകൊണ്ട്?\n23 Feb 2019 11:12 AM GMT\n70-കളിലും 80-കളിലും ചലച്ചിത്ര വ്യവസായത്തില് ഭാഗ്യാന്വേഷികളുടെ തിരക്കായിരുന്നു. പഴയ നിര്‍മ്മാണ കമ്പനികള് ഉണ്ടായിരുന്നുവെങ്കിലും ചലച്ചിത്രനിര്‍മ്മാണത്തിന് ഊര്‍ജം നല്‍കിക്കൊണ്ട് പുതിയ നിര്‍മ്മാണ സ്ഥാപനങ്ങള് ഓരോ ദിവസവും വന്നുകൊണ്ടിരുന്നു. ഹിന്ദി ചലച്ചിത്ര വ്യവസായം ലാഹോറില് നിന്നും കൊല്‍ക്കത്തയിലേക്കും അവിടെ നിന്നും മുംബൈയിലേക്കുമെത്തി. മുംബൈയില് അത് തഴച്ചുവളരുകയും ഇപ്പോഴും പ്രതിവര്‍ഷം 150- നും 200-നുമിടയ്ക്ക് സിനിമകള് നിര്‍മ്മിക്കുകയും ചെയ്യുന്നു.\nപക്ഷെ 90% സിനിമകളും മുടക്കുമുതല് തിരിച്ചുകിട്ടുന്നവയല്ല. എന്തുകൊണ്ടാണ് ഇങ്ങനെ സംഭവിക്കുന്നതും എന്നിട്ടും കൂടുതല് ആളുകള് സിനിമ നിര്‍മ്മിക്കാന് ഈ രംഗത്തേക്ക് വരികയും ചെയ്യുന്നത്? നിര്‍മ്മാതാക്കള് മിക്കവാറും നഷ്ടത്തിലാണ് കളം വിടുന്നതെങ്കില് പിന്നെ പുതിയ മുടക്കുമുതല് എവിടെനിന്നുമാണ് വരുന്നത്? ഇപ്പോളിതിനെ ഒരു വ്യവസായമെന്നു വിളിക്കുന്നുണ്ടെങ്കിലും മിക്കപ്പോഴും നിക്ഷേപകനെ വെള്ളത്തിലാക്കുന്ന ഒരു ചൂതാട്ടശാലയാണിത്.\nഈ നഷ്ട, നിക്ഷേപ ചക്രത്തിന് രണ്ടു വശങ്ങളും രണ്ടു ഘട്ടങ്ങളുമുണ്ട്: സ്വതന്ത്ര ചലച്ചിത്ര നിര്‍മ്മാതാക്കളുടെ കാലവും കോര്‍പ്പറേറ്റ് നിര്‍മ്മാതാക്കളുടെ ശൈലിയിലുള്ള നിര്‍മ്മാണ, വിപണന കാലവും. കോര്‍പ്പറേറ്റ് വിഭാഗമാണ് ഇപ്പോള് കാര്യങ്ങള് നിശ്ചയിക്കുന്നത്. പടിഞ്ഞാറന് നാടുകളിലെപ്പോലെ ഇന്ത്യയിലും സ്റ്റുഡിയോ സമ്പ്രദായമായിരുന്നു. ഓരോന്നിനും സ്വന്തമായി അഭിനേതാക്കളും സാങ്കേതിക വിദഗ്ദ്ധരും ഉണ്ടായിരുന്നു. മികച്ച ചലച്ചിത്ര പ്രതിഭകളെയും സാങ്കേതിക വിദഗ്ധരെയും ആ കാലം സൃഷ്ടിച്ചിട്ടുണ്ട്. ചലച്ചിത്ര നിര്‍മ്മാണത്തിന്റെ വലിയ നഷ്ടസാധ്യതകളിലേക്ക് അവര് പലരും പിന്നീട് വീണുപോയി.\nബോംബെ ടാക്കീസ്, ഫിലിമിസ്ഥാന്, ഫില്‍മാലയ, രഞ്ജിത്ത്, കോഹിനൂര്, ബസന്ത്, പ്രഭാത്, ഇമ്പീരിയല് എന്നിങ്ങനെ നിരവധി സ്റ്റുഡിയോകള് അന്നുണ്ടായിരുന്നു. അഭിനയിക്കാനോ അനുബന്ധ പ്രവര്‍ത്തനങ്ങള്‍ക്കോ ആയി ആളുകളെ ആകര്‍ഷിക്കാനുള്ള കാന്തികശേഷി ചലച്ചിത്രങ്ങള്‍ക്ക് അന്നും ഉണ്ടായിരുന്നു. ആഗ്രഹങ്ങളുടെ നിരവധി ചെറുപ്പക്കാര് മുംബൈയിലേക്ക് തീവണ്ടി കയറി. പഞ്ചാബികളായിരുന്നു അക്കൂട്ടത്തില് അധികവും. 1970-കളില് അമിതാബ് ബച്ചന് പ്രത്യക്ഷപ്പെടുന്നതുവരെ പഞ്ചാബി പശ്ചാത്തലമുള്ള വലിയ നിര്‍മ്മാണസ്ഥാപനങ്ങളുമായിരുന്നു മുന്നിലുണ്ടായിരുന്നത്.\nസ്റ്റുഡിയോ സംവിധാനം അവസാനിച്ചതോടെയാണ് സ്വതന്ത്ര ചലച്ചിത്ര നിര്‍മ്മാതാക്കള് വളര്‍ന്നുവരാന് തുടങ്ങിയത്. പണമുണ്ടെങ്കില് വേറെ യോഗ്യതയൊന്നും വേണ്ട എന്നാണു ചലച്ചിത്ര നിര്‍മ്മാണമേഖലയിലെ വസ്തുത. അതില്ലെങ്കില് സ്വന്തമായി സിനിമ നിര്‍മ്മിക്കും വരെ മുകളിലേക്ക് കയറാന് വളരെ വിഷമവുമാണ്. ആര്‍ക്കും ചലച്ചിത്ര നിര്മാതാകാം എന്നതുകൊണ്ടാണ് ഏതു കൊല്ലമെടുത്തു നോക്കിയാലും നിര്‍മ്മിക്കുന്നവയില് 90% ചലച്ചിത്രങ്ങളും നഷ്ടമാകാന് കാരണം. അനുഭവമോ, ചലച്ചിത്ര നിര്‍മ്മാണത്തെക്കുറിച്ചോ ഉള്ളടക്കത്തെകുറിച്ചോ അറിവോ (ഉള്ളടക്കമാണ് ഒരു സിനിമ എന്താണെന്ന് നിര്‍ണ്ണയിക്കുന്നത്) ഒന്നുമില്ല. ഈ നിര്‍മ്മാര്‍ത്താക്കളുടെ കയ്യില് പണമുള്ളതുകൊണ്ടും, ബാങ്കുകളോ മാറ്റ് സ്ഥാപനങ്ങളോ സിനിമയ്ക്ക് പണം നല്‍കാത്തതുകൊണ്ടും ചലച്ചിത്ര വ്യവസായം അവരെ സ്വീകരിക്കുന്നു.\nചലച്ചിത്രലോകത്ത് പണം വന്നുകൊണ്ടിരിക്കുന്നുണ്ടെങ്കില് അതെവിടെനിന്നും വരുന്നു എന്നതിനെക്കുറിച്ച് ആരും ആകുലപ്പെടാറില്ല. രാഷ്ട്രീയക്കാര്, രത്‌ന വ്യാപാരികള്, ഭൂപ്രഭുക്കള്, വ്യായപാരികള്, കള്ളക്കടത്തുകാര് എന്നിങ്ങനെ സംശയിക്കാവുന്ന സ്രോതസ്സുകളില് നിന്നുള്ള പണത്തിലാണ് വ്യവസായം നടന്നുപോകുന്നത്. ക്രമേണ അധോലോകം ചലച്ചിത്രങ്ങള്‍ക്കായി പണമിറക്കാനും തുടങ്ങി. ഉള്ളടക്കവും ഗുണനിലവാരവും ഒരിക്കലും ഒരു മുന്‍ഗണനയായിരുന്നില്ല, പണത്തിനായിരുന്നു മുന്‍തൂക്കം. ചലച്ചിത്രനിര്‍മ്മാണം പലര്‍ക്കും ലാഭകരമായ കച്ചവടമായിരുന്നില്ലെങ്കിലും നിര്‍മ്മാണക്കാലത്ത് അടുപ്പുകള് പുകഞ്ഞിരുന്നു. ഒരു നിര്‍മ്മാതാവ് ഒരു പ്രൊനോട്ട് ഒപ്പിടുകയും ഒരു ചലച്ചിത്ര ലാബ് ഉറപ്പു നല്‍കുകയും ചെയ്താല് അയാള്‍ക്ക് പണം ഉണ്ടാക്കാനാകും എന്നതായിരുന്നു സംവിധാനം. ഈട് എപ്പോഴും സിനിമയുടെ നെഗറ്റിവിലായിരുന്നു വ്യക്തികളിലായിരുന്നില്ല ഉറപ്പ് (കൊള്ളപ്പലിശക്കാരായ ഷൈലോക്കുമാര് അതിനായിരുന്നു നിന്നിരുന്നത്). ഒരു സിനിമ പുറത്തിറങ്ങിയില്ലെങ്കില് ലാബ് ഉറപ്പുകൊണ്ട് ഒന്നും ചെയ്യാനില്ല. എല്ലാ ഉറപ്പും വാക്കാലുള്ളതായിരുന്നു. നിര്‍മ്മാതാവ് കാശ് നല്കുന്നയാള്‍ക്കു നല്‍കിയ പ്രോമിസറിനോട്ട് പക്ഷെ രേഖയായിത്തന്നെ ഇരുന്നു.\nശരാശരിയുടെ കളിയില് നിരവധി സ്വതന്ത്ര നിര്‍മ്മാതാക്കള് പൊന്തിവന്നു. അതായത്, പല സിനിമകളും പൊളിഞ്ഞതിനുശേഷം ഒരെണ്ണം വിജയിച്ചാല് അയാള് വീണ്ടും കളത്തിലുണ്ട് എന്നാണ്. ആ സിനിമയുടെ വിജയം അയാളെ3മുതല് 5% വരെ പലിശ വാങ്ങുന്ന വായ്പാദാതാക്കളുടെ അടുക്കലെത്താന് യോഗ്യനാക്കും. മിന്നായം പോലെ വന്നുപോകുന്നവരേക്കാള് ഇത്തരം ധാരാളം നിര്‍മ്മാതാക്കളും ഉണ്ടായിരുന്നു.\nബി ആര് ഫിലിംസ്, ശക്തി ഫിലിംസ്, പ്രമോദ് ഫിലിംസ്, രാജശ്രീ പ്രൊഡക്ഷന്‍സ്, യഷ് രാജ് ഫിലിംസ്, നൈദാദ്വാല സഹോദരന്മാര്, ഗോയല് സിനി, എച്ച് എസ് രവാലി, മനോജ് കുമാര്, രാജേന്ദ്ര കുമാര്, പെഹ്ലാജ് നിഹലാനി, ദാര സിങ്, ജിതേന്ദ്ര തുടങ്ങി സ്ഥിരം ബാനറുകളും കയ്യില് നിറയെ ഫിലിം നെഗറ്റിവുകളും ഉള്ള നഷ്ടങ്ങളും ലാഭവും ഉണ്ടായ നിര്‍മ്മാതാക്കളും ഉണ്ടായിരുന്നു. ഒരു ഫിലിം നെഗറ്റിവ് എന്നാല് കുറച്ചുകാലത്തേക്ക് പണം എന്നാണര്‍ത്ഥം.\nനേരത്തെ ഒരു ഫിലിം നെഗറ്റിവ് എന്നാല് അത് വീണ്ടും നല്‍കുന്നതിനോ അല്ലെങ്കില് വില്‍പ്പനയിലോ പണം ഉണ്ടാക്കാം എന്നായിരുന്നു. പിന്നീട് വീഡിയോ പകര്‍പ്പുകള് വന്നപ്പോള് വീഡിയോ അവകാശം വില്‍ക്കുന്നത് നിര്‍മ്മാതാവിന് പണം നല്‍കി. ദൂരദര്‍ശന് വന്നതോടെ അതെ നെഗറ്റിവില് നിന്നും ഡി ഡി സംപ്രേഷണ അവകാശത്തിനും പണം കിട്ടിത്തുടങ്ങി. ഇപ്പോള് സ്വകാര്യ ടെലിവിഷന് ചാനലുകളും സംപ്രേഷണാവകാശം വാങ്ങുന്നു. ഭാഗ്യവശാല് ഈ അവകാശം ഒരു നിശ്ചിത കാലയളവിലേക്കായതിനാല് കുറച്ചു വര്‍ഷങ്ങള്‍ക്ക് ശേഷം വീണ്ടും വില്‍ക്കാന് കഴിയും. ചലച്ചിത്ര നിര്‍മ്മാണത്തിന്റെ മറ്റു മേഖലകളിലോ ശേഷി തെളിയിക്കാത്ത അവരുടെ പിന് തലമുറ ഈ അവകാശവില്‍പ്പനയുടെ ഗുണഫലം ഇപ്പോഴും ആസ്വദിക്കുന്നു.\nവിദേശധനസ്രോതസുകളുള്ള സ്റ്റുഡിയോകള് വന്നതോടെ സ്വതന്ത്ര നിര്‍മ്മാതാക്കളുടെ കാലം ഏതാണ്ട് അവസാനിച്ചു. ചലച്ചിത്ര വ്യവസായം എക്കാലത്തും ഇങ്ങനെയാണ് പ്രവര്‍ത്തിച്ചിരുന്നത്: എവിടെ നിന്നാണ് പണം വരുന്നത് എന്നതിനെക്കുറിച്ച് അറിയാനോ ശ്രദ്ധിക്കാനോ ശ്രമിക്കാതെ. ആ പ്രക്രിയയില് പല നിര്‍മ്മാതാക്കളും പാപ്പരായെങ്കിലും വ്യവസായം മുന്നോട്ടുപോയി. ഒരു വ്യക്തി ഇതിലെന്തിലും മാറ്റമുണ്ടാക്കുകയോ ഗണിക്കപ്പെടുകയോ ചെയ്തിട്ടില്ല. വിജയവും വിജയികളുമായിരുന്നു ഇപ്പോഴും വേണ്ടിയിരുന്നത്. അമിതാബ് ബച്ചന് കോര്‍പ്പറേറ്റ് ലിമിറ്റഡ് എന്ന കമ്പനിയോടെയാണ് തുടക്കം. ഉദയ് കോട്ടക് എന്ന ബാങ്കര് ബച്ചന്റെ താരമൂല്യത്തിലെ കച്ചവട സാധ്യത തിരിച്ചറിയുകയും അങ്ങനെ ഈ കമ്പനി തുടങ്ങുകയുമായിരുന്നു. അതുവരെയും ചലച്ചിത്ര താരങ്ങള് ഉത്പ്പന്നങ്ങളുടെ പരസ്യ പ്രചാരണ മുഖങ്ങളായാണ് വരാറുണ്ടായിരുന്നത്. പക്ഷെ ബച്ചന് സ്വയം ഒരു ബ്രാന്‍ഡായി (Brand ) മാറി. നിര്‍മ്മാണത്തിന്റെ എണ്ണവും ചെലവിന്റെ പൊരുത്തവും തമ്മിലുള്ള ബന്ധത്തെപ്പറ്റി ഒരു പിടിയുമില്ലാതെ പോയ അദ്ദേഹത്തിന്റെ പുതിയ കമ്പനി ഏറെ വൈകാതെ പാപ്പരാകുന്നതിന്റെ വക്കിലെത്തി.\nതുടങ്ങിയതിനേക്കാള് വേഗത്തില് പൊളിഞ്ഞ ABCL, ബച്ചനെ പാപ്പരായി പ്രഖ്യാപിക്കുന്നത്തിന്റെ വക്കുവരെ എത്തിച്ച വിധത്തില് മുക്കിക്കളഞ്ഞു! പക്ഷെ ABCL ന്റെ പരാജയം മറ്റുള്ളവരെ പിന്തിരിപ്പിച്ചില്ല. ടാറ്റ, ബിര്‍ള, ബിയാനി. മഹീന്ദ്രാസ് തുടങ്ങിയവര് ചലച്ചിത്ര നിര്‍മ്മാണത്തിലേക്കിറങ്ങിയെങ്കിലും അത് തങ്ങള്‍ക്കു പറ്റിയ മേഘാലയല്ലെന്നും ആ പണിയില് കാശിന്റെ ബലം മാത്രമേ തങ്ങള്‍ക്കുള്ളു എന്നും തിരിച്ചറിഞ്ഞു. ഇവരൊക്കെ വന്നു പോയെങ്കിലും വിദേശ സ്റ്റുഡിയോകള് വരികതന്നെ ചെയ്തു. സമ്പദ് രംഗത്തിന്റെ ഉദാരീകരണത്തോടെ, തൊട്ടുപിന്നാലെയല്ലെങ്കിലും കോര്‍പ്പറേറ്റ് ചലച്ചിത്ര കമ്പനികള് വന്നു. അവരെ നയിച്ചത് വിപണി വിദഗ്ധരായിരുന്നു. ഒരു ബിസ്‌കറ്റ് ബ്രാന്‍ഡോ, ടൂത്ത്‌പേസ്റ്റോ, ഷാംപൂവോ വില്‍ക്കുന്ന എളുപ്പത്തില് ചലച്ചിത്രവ്യവസായം കൈകാര്യം ചെയ്യാം എന്നവര് ധരിച്ചു. അവര് പലരും കാലക്രമേണ തിരിച്ചറിഞ്ഞ പോലെ സിനിമ വിപണന വൈദഗ്ധ്യത്തെക്കാള് ചില ചോദനകളുടെ വ്യാപാരമാണ്!\nഇവരില് ചിലര് ഈ പാഠം പഠിക്കാന് വലിയ വില കൊടുത്തുവെങ്കില്, ഡിസ്നി, പിരമിഡ് സായ്മിറ, ഇറോസ്, വാര്‍ണര് ബ്രതെഴ്‌സ്, എന്നിവര് സിനിമ നിര്മാണത്തില് നിന്നും വിട്ടുനില്‍ക്കാന് തീരുമാനിച്ചു. സ്ഥിരമായി സിനിമയെടുക്കുന്ന നിര്‍മാണ സ്ഥാപനങ്ങള് ഇപ്പോള് എണ്ണത്തില് വളരെ കുറവാണ്. യഷ് രാജ്, സാജിദ് നദിയാദ്വാല, കരണ് ജോഹര്, വിനോദ് ചോപ്ര - രാജു ഹീരാനി, രാജശ്രീ പ്രൊഡക്ഷന്‍സ്, എക്‌സെല് എന്റെര്‍റ്റൈന്മെന്റ്, ടി സീരീസ്, സഞ്ജയ് ലീല ബന്‍സാലി, തുടങ്ങിയവര് ഇതില് ചിലതാണ്. പക്ഷെ ഇതില് യഷ് രാജിനെ മാറ്റിനിര്‍ത്തിയാല് മിക്കവര്‍ക്കും വേണ്ടി പണമിറക്കുന്നത് സ്റ്റുഡിയോകളാണ്. നിര്‍മ്മാതാക്കളായ മാറിയ അഭിനേതാക്കള്, അക്ഷയ് കുമാര്, അജയ് ദേവ്ഗന്, ഷാ റൂഖ് ഖാന്, അമീര് ഖാന്, ജോണ് അബ്രഹാം, സൈഫ് അലി ഖാന്, അനുഷ്‌ക ചോപ്ര, കങ്കണ റണൗത് എന്നിവരുടെ പിന്നില് കോര്‍പ്പറേറ്റ് പണമാണ്. ഈ പുതിയ സംസ്‌കാരത്തോടെ സിനിമ വ്യവസായത്തില് സംഭവിച്ചത്, എല്ലാ മേഖലയുടെയും പ്രവര്‍ത്തനം സുതാര്യമായി എന്നാണ്. നേരത്തെ വ്യവസായത്തെ താങ്ങിനിര്‍ത്തിയിരുന്ന കള്ളപ്പണത്തിനു പകരമായി പണമിടപാടുകള് കൃത്യമായി. നോട്ടുനിരോധനം വന്നപ്പോള് ചലച്ചിത്ര മേഖലയില് നിന്നും അസംതൃപ്തി ഉയരാത്തതില് അതുകൊണ്ടുതന്നെ അത്ഭുതമില്ല!\nഒരു സ്വതന്ത്ര നിര്‍മ്മാതാവിന് തന്റെ മാത്രം ശേഷി ഉപയോഗിച്ച് ഒരു സിനിമ നിര്‍മ്മിക്കുകയോ വിതരണം ചെയ്യുകയോ ചെയ്യുന്നതിനെക്കുറിച്ച് സ്വപനം കാണാന് പോലും ഇപ്പോള് കഴിയില്ല. ഒരു സിനിമ നിര്‍മ്മിക്കുകയും അത് പ്രേക്ഷകനിലേക്കെത്തിക്കുകയും ചെയ്യുന്നതിനുള്ള ചെലവ് അയാള്‍ക്ക് താങ്ങാവുന്നതിലും ഏറെയാണ്.\nഗല്ലി ബോയ്: രണ്‍വീര് സിംഗ് - ആലിയ ഭട്ട് ചിത്രം. വാലന്റൈന് ദിനത്തിന്റെ ലാഭം കൊയ്യാന് ഫെബ്രുവരി 14-നു പ്രദര്‍ശനത്തിനെത്തി. തന്ത്രം വിജയിച്ചു. ആദ്യദിനം 18 കോടി രൂപയിലേറെയാണ് ചിത്രം നേടിയത്. നിരവധി തുടര്‍ച്ചയായ വമ്പന് വിജയങ്ങളോടെ രണ്‍വീര് സിങ് ഹിന്ദി സിനിമയിലെ പുതിയ സൂപ്പര് സ്റ്റാര് ആയിരിക്കുന്നു.\nഅമാവാസ്: ഹിന്ദി സിനിമയില് നടാനായി തെളിയിക്കാനുള്ള സച്ചിന് ജോഷിയുടെ മറ്റൊരു ശ്രമം കൂടി പരാജയപ്പെട്ടിരിക്കുന്നു.\nഏക് ലഡ്കി കോ ദേഖാ തോ ഐസ ലഗാ: അച്ഛന്-മകള് കഥ അനില് കപൂര്-സോനം കപൂര് ദ്വന്തത്തിലൂടെ പറഞ്ഞു ആകര്‍ഷിക്കാനുള്ള ശ്രമം പൊളിഞ്ഞു. ആദ്യ ആഴ്ച 16 കോടി നേടിയ ചിത്രം അടുത്ത ഒന്നോ രണ്ടോ ആഴ്ച്ചകൊണ്ട്2കോടി രൂപ കൂടി നേടിയേക്കാം.\nമണികര്‍ണിക: മൂന്നാമത്തെ ആഴ്ചയില് 9.5 കോടി രൂപ നേടിയ ചിത്രം ഇതുവരെ 87.5 കോടി രൂപ ഉണ്ടാക്കി.\nഉറി: ദ സര്‍ജിക്കല് സ്ട്രൈക്: അഞ്ചാമത്തെ ആഴ്ചയും നല്ല നേട്ടമുണ്ടാക്കുന്നു. 19 കോടി ഈയാഴ്ച നേടിയ ചിത്രം ഇതുവരെ 218 കോടി രൂപ വരുമാനമുണ്ടാക്കി.\nAmitabhBachchan AmitabhBachchanCorpLtd Basant bombaytalkies BR Films BTown cinema Filmalaya Filmistan FilmMaking Imperial Kohinoor NadiadwalaBrothers Prabhat PramodFilms RajshriProductions Ranjit ShaktiFilms yashrajfilms


സാജന്റെ ആത്മഹത്യ: നിയമസഭയെ പ്രകമ്പനം കൊള്ളിച്ച് കെ.എം ഷാജിയുടെ തീപ്പൊരി പ്രസംഗം – Chandrika Daily\nBy ചന്ദ്രിക വെബ് ഡെസ്‌ക് Monday June 24, 2019 20:05 pm\nസാജന്റെ ആത്മഹത്യ: നിയമസഭയെ പ്രകമ്പനം കൊള്ളിച്ച് കെ.എം ഷാജിയുടെ തീപ്പൊരി പ്രസംഗം\nകോഴിക്കോട്: നഗരസഭയില് നിന്ന് തന്റെ സ്വപ്‌ന പദ്ധതിക്ക് അനുമതി കിട്ടാത്തതില് മനംനൊന്ത് പ്രവാസി വ്യവസായി സാജന് ആത്മഹത്യ ചെയ്ത സംഭവത്തില് കെ.എം ഷാജിയുടെ നിയമസഭാ പ്രസംഗം വൈറലാകുന്നു….\nകോഴിക്കോട്: നഗരസഭയില് നിന്ന് തന്റെ സ്വപ്‌ന പദ്ധതിക്ക് അനുമതി കിട്ടാത്തതില് മനംനൊന്ത് പ്രവാസി വ്യവസായി സാജന് ആത്മഹത്യ ചെയ്ത സംഭവത്തില് കെ.എം ഷാജിയുടെ നിയമസഭാ പ്രസംഗം വൈറലാകുന്നു. സി.പി.എമ്മിന്റെ ഏകാധിപത്യ ഭരണത്തെ കടന്നാക്രമിക്കുന്ന പ്രസംഗം ആയിരക്കണക്കിന് ആളുകളാണ് ഷെയര് ചെയ്തിരിക്കുന്നത്.\nപ്രസംഗത്തിലെ പ്രസക്ത ഭാഗങ്ങള്:\nസര് ഈ സര്‍ക്കാര് തുടങ്ങുന്നത് ഓരോ ഫയലിലും ഒരു ജീവിതമുണ്ടെന്ന തലവാചകത്തോട് കൂടിയായിരുന്നു. ഓരോ ഫയലിനും ഒരു ജീവിതമുണ്ട് എന്ന താണ് ഇപ്പോഴത്തെ അവസ്ഥ. പക്ഷേ ആ ഫയല് സൂക്ഷിക്കുന്നത് ക്രൈം ഡിപ്പാര്‍ട്ട്മെന്‍റിലും പൊലീസ് സ്റ്റേഷനിലും മോര്‍ച്ചറിയിലുമൊക്കെയാണ് എന്നതാണ് അതിന്റെ വ്യത്യാസം. പത്തനാപുരത്തെ സോജന് ഇപ്പോള് ഒരു ഫയലാണ്. അഴീക്കോട്ടെ സാജനും ഇപ്പോളൊരു ഫയലാണ്.\nസാജന് എന്ത് തെറ്റ് ചെയ്തുവെന്നാണ് നമ്മള് പരിശോധിക്കേണ്ടത്. യഥാര്‍ത്ഥത്തില് കേരളത്തില് മുഴുക്കെ ഇത്തരത്തിലുള്ള വാര്‍ത്തകള് സാജന്‍റെ മരണത്തോടെ വന്നുകൊണ്ടിരിക്കുകയാണ്. അദ്ദേഹം ആകെ ചെയ്ത ഒരു തെറ്റ് നമ്മള് രാഷ്ട്രീയക്കാരെ വിശ്വസിച്ചുവെന്നതാണ്. സിപിഎം ഒരു കേഡര് പാര്‍ട്ടിയാണ്. ആ പാര്‍ട്ടിക്ക് ചില സിസ്റ്റങ്ങളുണ്ട്. ജയരാജേട്ടന്, പി ജയരാജേട്ടന് പറയുന്ന ഒരു കാര്യമുണ്ട്. ഞങ്ങളിത് അന്വേഷിച്ചു. അത് അങ്ങനെ അന്വേഷിക്കണ്ട കാര്യമൊന്നുമില്ല. ഇവിടെ പഞ്ചായത്തും കോര്‍പ്പറേഷനും മുന്‍സിപ്പാലിറ്റിയുമൊക്കെയുള്ളപ്പോള് പാര്‍ട്ടി അന്വേഷിക്കണ്ട കാര്യമില്ല. എന്നാലും പറയുന്നു ഞങ്ങള് അന്വേഷിച്ചു. അതുകൊടുക്കണമെന്ന് പറഞ്ഞു. അത് അധികാരമൊന്നും പാര്‍ട്ടിക്കാര് നമുക്ക് നല്‍കിയിട്ടില്ല. പക്ഷേ അതാണ് സിസ്റ്റം. നമ്മള് പറയാത്ത രേഖപ്പെടുത്താത്ത സിസ്റ്റം.\nആ അര്‍ത്ഥത്തില് അദ്ദേഹം പോയി കണ്ടത് പാര്‍ട്ടിയുടെ ജില്ലാ സെക്രട്ടറി പി ജയരാജനെയാണ്. അത് കണ്ട ഒറ്റക്കാരണം കൊണ്ടാണ് അദ്ദേഹത്തിന്റെ സ്ഥാപനത്തിന് അനുമതി ലഭിക്കാതെ അദ്ദേഹം ആത്മഹത്യയിലേക്കെത്തിയതെന്നാണ് മൊത്തം കാര്യങ്ങള് പരിശോധിക്കുമ്പോള് വ്യക്തമാകുന്നത്. അദ്ദേഹം പറയുന്ന ഒരു കാര്യമുണ്ട് എം വി ഗോവിന്ദനെ കണ്ടിരുന്നെങ്കില് ഇത്തരമൊരു ഗതികേട് ഉണ്ടാവില്ലായിരുന്നു. ജയരാജന്റെ വീട്ടിലെ ഒരു കല്യാണത്തിന് പോയി, കല്യാണത്തിന് പോയി തിരിച്ച് വന്ന് ഭാര്യയോട് പറഞ്ഞത് ഇങ്ങനെയാണ്. ഇന്നലെ ഭാര്യ കണ്ടപ്പോള് അവര് പറഞ്ഞതാണ്. അയ്യോ കഷ്ടായിപ്പോയി ഞാന് അവിടെ പോയത്. മറ്റേ ആളുകള് എന്നെ കണ്ടും അവിടെ, ഇനി എന്റെ ഫയല് നീങ്ങാന് വല്യ പ്രയാസമാണ്. ഞാന് പോകരുതായിരുന്നു. എന്ന് അവര് പറഞ്ഞുവെന്നാണ് ഭാര്യ പറഞ്ഞത്.\nകണ്ണൂരില് ഇതെന്തൊരു കഷ്ടമാണ്. ജയരാജനോട് ലോഹ്യം കൂടിയാലും മരിക്കും അദ്ദേഹത്തോട് എതിര്‍ത്താലും മരിക്കും. നിങ്ങളുടെ പാര്‍ട്ടിക്കുള്ളിലെ തര്‍ക്കം തീര്‍ക്കാനല്ല ഈ രാജ്യത്തെ ജനങ്ങളെ നിങ്ങള് വലിച്ചിഴയ്ക്കേണ്ടത്. നാത്തൂന് പോരും അമ്മായിയമ്മപ്പോരും തീര്‍ക്കാനുള്ള സ്ഥലമല്ല പഞ്ചായത്തും മുന്‍സിപ്പാലിറ്റിയും. ദയവുചെയ്ത് പാര്‍ട്ടിയും ഭരിക്കുന്നവരും ഇത് മനസിലാക്കണം. ഭാര്യയുടേയും മക്കളുടേയും പേരക്കുട്ടികളൊക്കെ ഒരുമിച്ചിരുന്ന് കയ്യിട്ട് വാരുമ്പോള് ആര്‍ക്കു മുന്നിലാണ് ഒരു മനുഷ്യന് അനുമതിയ്ക്ക് വേണ്ടി കുനിയേണ്ടതെന്നും ദയവ് ചെയ്ത് നിങ്ങള് ഒരു പ്രോട്ടോക്കോള് ഗസറ്റില് പുറത്തിറക്കണം എന്ന് ഞാന് വിനീതമായി ഗവണ്‍മെന്‍റിനോട് പറയാണ്.\nനിരന്തരമായി മാനസിക പീഡനം നടത്തിയെന്ന് ഓരോ ദിവസവും വാര്‍ത്ത വരികയാണ്. അനുമതി കിട്ടിയാലും ഭാവിയില് നടത്താന് കഴിയില്ലെന്നാണ് ചേട്ടന് പറഞ്ഞതെന്ന് ആ സ്ത്രീ പറയുന്നത്. കാരണം ഗോവിന്ദന് മാഷിനും ശ്യാമളയ്ക്കും വല്ലാതെ സ്വാധീനമുള്ള മേഖലയാണ് എനിക്കത് അനുമതി കിട്ടിയാലും അവരെന്നെ ഉപദ്രവിച്ചുകൊണ്ടിരിക്കും. പതിനെട്ട് കോടി രൂപ ഞാന് മുടക്കി ആ സ്ഥാപനത്തിന് വേണ്ടി. പക്ഷേ അവരത് തകര്‍ത്ത് കളയും. അവരത് അക്രമിച്ച് കളയും. അവരെന്നെ കൊന്ന് കളയുമോയെന്ന് ചേട്ടന് ഇടയ്ക്കിടെ ചോദിക്കുമായിരുന്നെന്ന് ആ സ്ത്രീ ഇന്നലെ ഞങ്ങളോട് പറഞ്ഞു. പാര്‍ട്ടിക്ക് തിരിച്ച് നല്‍കി കയ്യൊഴിഞ്ഞാലോയെന്ന് അയാള് ചോദിച്ചുവത്രേ.\nനിങ്ങള് മനസിലാക്കേണ്ട ഒരു കാര്യമുണ്ട്, സാജനെ എനിക്കും നല്ലത് പോലെ അറിയാം. ഞാന് അദ്ദേഹത്തിന് ഏറ്റവും നല്ല പ്രവാസിക്കുള്ള അവാര്‍ഡ് ഞാന് കൊടുത്തിട്ടുള്ളതാണ്. അദ്ദേഹമവിടെ എല്ലാരേയും സഹായിക്കുന്ന എന്നാല് സജീവമായി സിപിഎമ്മിനെ വേണ്ടി പ്രവര്‍ത്തിക്കുന്ന, ഈ തെരഞ്ഞെടുപ്പില് ശ്രീമതി ടീച്ചര്‍ക്ക് വേണ്ടി വോട്ട് ചോദിച്ച് വീടുകള് കയറിയിറങ്ങിയ, ഒരു സാധു കമ്മ്യൂണിസ്റ്റ്കാരനാണ്. അനുമതി കിട്ടാത്തതുകൊണ്ട് മാത്രം മരിക്കുമോയെന്ന് നിസ്സാരമായി ചോദിക്കുന്നുണ്ട് ചിലര്. ആത്മഹത്യചെയ്യുന്നവന് ഭീരുവാണ്, പക്ഷേ അങ്ങനെ പറയരുത് സര്. പാവങ്ങളുടെ കയ്യില് നിന്ന് മെമ്പര്‍ഷിപ്പിന്റെ പണമായി കാശ് വാങ്ങുന്നവര്‍ക്ക് ഒരു പക്ഷേ അങ്ങനെ ചോദിക്കാന് കഴിയും. പക്ഷേ ജീവിതം മുഴുവന് വിദേശത്ത് കൊണ്ടുപോയി ഹോമിച്ച്, എല്ലാ വിയര്‍പ്പും ഒഴുക്കി സ്വരുക്കൂട്ടിയ പണം മുഴുവന് തീര്‍ന്നു, ബാങ്കിലെ അവസാന പണവും തീര്‍ന്ന് അവസാനം പത്തൊമ്പതാമത്തെ തവണ അയാള് ശ്യാമളയുടെ അടുത്ത് പോകുവാണ്. അപ്പോള് അയാളോട് പറഞ്ഞ ഒരു വാചകമുണ്ട്. നിങ്ങള് വെറുതെ മെനക്കെടേണ്ട, നടന്ന് കാലിലെ ചെരുപ്പ് തേയേണ്ട, ഞാന് ഈ കസേരയില് ഉള്ളിടത്തോളം കാലം നിങ്ങള്‍ക്ക് അനുമതി ലഭിക്കില്ല. അങ്ങനെ അവസാനം പത്ത് കോടിക്ക് തീരേണ്ട പദ്ധതി തീരുന്നത് പതിനെട്ട് കോടിയ്ക്കാണ്. കാരണം ഉണ്ടാക്കിയ കാലതാമസം, മെറ്റീരിയലുകള്‍ക്കുണ്ടായ വില വര്‍ധന, മറ്റ് തടസ്സങ്ങള് പത്ത് കോടി പതിനെട്ട് കോടിയായി. എല്ലാം തീര്‍ന്നു. അങ്ങേര് അവസാനം ഇരുപതാമത്തെ തവണ ഈ ഓഫീസ് കയറിയിറങ്ങുകയാണ്. ആ സമയത്ത് പറഞ്ഞു. ഇനി രക്ഷയില്ല, ദയവു ചെയ്ത് നിങ്ങള് ഇതൊന്ന് അനുവദിച്ച് തരണം.\nഅതിന് പറഞ്ഞ വാചകം എന്താണെന്ന് അറിയാമോ അതവിടെ ഒരു സ്തൂപമായി നില്‍ക്കട്ടേയെന്ന്. എന്തൊരു ധിക്കാരമാണ് സാര്. ഒരു മനുഷ്യന്റെ അധ്വാനവും പണവും ചെലവഴിച്ചുണ്ടാക്കിയ പ്രസ്ഥാനത്തെ എത്ര നിസ്സാരമായാണ് അതവിടെ സ്തൂപമായി നില്‍ക്കട്ടേയെന്ന് . അദ്ദേഹം നിരാശനായാണ് വീട്ടിലെത്തിയത്. ഭാര്യ പറഞ്ഞു ഞാന് പോയി ശ്യാമളയുടെ കാലുപിടിക്കാം. ഒരു വിധ തെറ്റും ചെയ്തിട്ടില്ലാത്ത ആ പാവങ്ങള് ഒരു അനുമതിയ്ക്ക് വേണ്ടി പറയുകയാണ് ഞാന് പോയി ശ്യാമളയുടെ കാലുപിടിക്കാം. സാധാരണ ഇത്തരം വിഷയങ്ങള്‍ക്ക് തന്നെ പുറത്തേയ്ക്ക് അയക്കാറില്ലാത്ത ഭര്‍ത്താവ് അതുസമ്മതിച്ചു. നീ പോകേണ്ട, അവര് അപമാനിക്കുകയേയുള്ളു. അല്ലാതെ ഇതൊന്നും സംഭവിക്കാന് പോവില്ലെന്ന് പിന്നീട് പറഞ്ഞു. അങ്ങനെ എല്ലാത്തരം ബുദ്ധിമുട്ടുകളുടെ അവസാനമാണ് ആ മനുഷ്യന് ആത്മഹത്യ ചെയ്യുന്നത്. ആത്മഹത്യ ചെയ്യുന്നവര് ഭീരുക്കളാണെന്നും അവര് ദുര്‍ബലരാണെന്നും നമ്മള് പറയാറുണ്ട്. പക്ഷേ എല്ലാവര്‍ക്കുമൊന്നും ഇരട്ടച്ചങ്കുണ്ടാവുകയില്ല. അത് അപൂര്‍വ്വം ആളുകള്‍ക്ക് മാത്രം ഉണ്ടാവുന്നതാണ്. പ്രത്യേകിച്ച് പ്രവാസികള് , അവര്‍ക്ക് നമ്മളെപ്പോലെ ശക്തിയില്ല. ഒരു പെര്‍ഫ്യൂമിന്റെ മണം മാത്രം മതി നമ്മുടെ കോര്‍പ്പറേഷനിലും മുന്‍സിപ്പാലിറ്റികളിലും നിയമങ്ങള് മാറാന്. ഒരു പ്രവാസിയെ എങ്ങനെ ബുദ്ധിമുട്ടിക്കുകയെങ്ങനെയെന്നതില് ഗവേഷണം നടത്തുകയാണ് നമ്മുടെ ഉദ്യോഗസ്ഥര്.\nCategories: Culture, News, Views Tags: km shaji


KPCC president Mullappally Ramachandran reacts to SV Pradeep's death | 'സര്‍ക്കാരിന്റെയും സിപിഎമ്മിന്റെയും വിമര്‍ശകൻ', പ്രദീപിന്റെ മരണത്തിലെ ദുരൂഹത അന്വേഷിക്കണമെന്ന് മുല്ലപ്പളളി - Malayalam Oneindia\nPublished: December 15 2020, 23:27 [IST]\nതിരുവനന്തപുരം: മാധ്യമപ്രവര്‍ത്തകന് എസ് വി പ്രദീപിന്റെ മരണത്തിലെ ദുരൂഹത അന്വേഷിക്കണമെന്ന് കെപിസിസി അധ്യക്ഷൻ മുല്ലപ്പളളി രാമചന്ദ്രൻ. '' സര്‍ക്കാരിന്റെയും സിപിഎമ്മിന്റെയും കടുത്ത വിമര്‍ശകനായിരുന്നു അപകടത്തില് മരിച്ച എസ് വി പ്രദീപ്. പ്രദീപിന്റെ മരണത്തെ ലാഘവബുദ്ധിയോടെ നോക്കി കാണാനാകില്ല. ദുരൂഹമായ സാഹചര്യത്തില് നടന്ന മരണമാണ്''. ആവിഷ്‌ക്കാര സ്വാതന്ത്ര്യം തടസ്സപ്പെടുത്തി മാധ്യമപ്രവര്‍ത്തകരുടെ വായ്മൂടിക്കെട്ടാന് പത്രമാരണ നിയമം കൊണ്ടുവന്ന സര്‍ക്കാരാണ് കേരളത്തിലേത്. ആ സര്‍ക്കാരില് നിന്നും നീതി കിട്ടുമെന്ന് പ്രതീക്ഷയില്ലെന്ന് മുല്ലപ്പളളി വ്യക്തമാക്കി.\n''യുവതലമുറയിലെ മാധ്യമ പ്രവര്‍ത്തകരില് ഏറെ പ്രതീക്ഷയുണ്ടായിരുന്ന കെഎം ബഷീറിന്റെ ദാരുണ മരണം കേരളം മറന്നിട്ടില്ല. ആ കേസ് അന്വേഷണം എവിടെയും എത്തിയില്ല. ബഷീറിന്റെ മരണത്തിന് ഉത്തരവാദിയായ ഐഎഎസ് ഉദ്യോഗസ്ഥനെ സര്‍വീസില് തിരിച്ചെടുത്ത് അദ്ദേഹത്തെ ആദരിക്കുകയാണ് ഈ സര്‍ക്കാര് ചെയ്തത്. ഇത്തരം ഒരു സാഹചര്യത്തില് ഈ സര്‍ക്കാരിന്റെ കീഴില് നടക്കുന്ന അന്വേഷണത്തില് യഥാര്‍ത്ഥ പ്രതികള് ശിക്ഷിക്കപ്പെടില്ല. പ്രതികളായ ഉന്നതരെ രക്ഷിക്കാന് പ്രഹസന അന്വേഷണം നടത്തി അവരെ വെള്ളപൂശുന്ന റിപ്പോര്‍ട്ട് തയ്യാറാക്കുകയാണ് ആഭ്യന്തര വകുപ്പ് ചെയ്യുന്നത്'' എന്നും മുല്ലപ്പളളി ആരോപിച്ചു.\nമാധ്യമ പ്രവര്‍ത്തകന് എസ് വി പ്രദീപിന്റെ അപകടമരണത്തിന് പിന്നിലെ ദുരൂഹത നീക്കണം എന്ന് പ്രതിപക്ഷ നേതാവ് രമേശ് ചെന്നിത്തലയും മുൻ മുഖ്യമന്ത്രി ഉമ്മൻ ചാണ്ടിയും ആവശ്യപ്പെട്ടിരുന്നു. ഇക്കാര്യത്തില് ഉന്നത തല അന്വേഷണം നടത്തണം. വസ്തുതകള് പുറത്ത് കൊണ്ടുവരണം എന്നാണ് രമേശ് ചെന്നിത്തല ആവശ്യപ്പെട്ടത്. മാധ്യമ പ്രവര്‍ത്തകൻ എസ്.വി പ്രദീപിന്റെ അപകട മരണത്തിലൂടെ പോരാളിയായ യുവമാധ്യമ പ്രവര്‍ത്തകനെയാണ് നഷ്ടപ്പെട്ടത് എന്ന് ഉമ്മൻ ചാണ്ടി അനുസ്മരിച്ചു. അഴിമതിക്കെതിരേ ശക്തമായ ശബ്ദമുയര്‍ത്തിയാണ് അദ്ദേഹം ശ്രദ്ധേയനായത്. പ്രദീപിന്റെ അപകടത്തില് ദുരൂഹതയുണ്ടെന്ന് കുടുംബം ആരോപണം ഉന്നയിച്ചിട്ടുണ്ട്. അന്വേഷണം ഊര്‍ജിതമാക്കി സത്യം പുറത്തുകൊണ്ടുവരണമെന്ന് അഭ്യര്‍ത്ഥിക്കുന്നു എന്ന് ഉമ്മൻ ചാണ്ടി ഫേസ്ബുക്കിൽ കുറിച്ചു.\nroad accident accident മാധ്യമപ്രവര്‍ത്തകന് വാഹനാപകടം അപകടം മരണം mullappally ramachandran\nKPCC president Mullappally Ramachandran reacts to SV Pradeep's death\nStory first published: Tuesday, December 15, 2020, 23:27 [IST]


not informed about enforcement inquiry km abraham kiifb, എൻഫോഴ്സ്മെന്റ് അന്വേഷണം എന്തിനെക്കുറിച്ചാണെന്ന് അറിയില്ല: കിഫ്ബി സിഇഒ കെഎം എബ്രഹാം\nഎൻഫോഴ്സ്മെന്റ് അന്വേഷണം എന്തിനെക്കുറിച്ചാണെന്ന് അറിയില്ല: കിഫ്ബി സിഇഒ കെഎം എബ്രഹാം\n16 Sep 2020 3:08 PM GMT\nയെസ് ബാങ്കിൽ പണം നിക്ഷേപിച്ചതുമായി ബന്ധപ്പെട്ട് എൻഫോഴ്സ്മെന്റ് ഡയറക്ടറേറ്റിന്റെ അന്വേഷണം സംബന്ധിച്ച് തനിക്ക് വിവരമൊന്നും ലഭിച്ചിട്ടില്ലെന്ന് കിഫ്ബി സിഇഒ ഡോ. കെഎം എബ്രഹാം. ഏത് അന്വേഷണത്തെയും സ്വാഗതം ചെയ്യുന്നുവെന്നും അദ്ദേഹം വ്യക്തമാക്കി. 250 കോടി രൂപ യെസ് ബാങ്കിൽ നിക്ഷേപിച്ചതുമായി ബന്ധപ്പെട്ടാണ് അന്വേഷണമുണ്ടെന്ന് കേന്ദ്ര ധനകാര്യ സഹമന്ത്രി അനുരാഗ് താക്കൂർ രാജ്യസഭയിൽ പറഞ്ഞത്. യുപിയിൽ നിന്നുള്ള സമാജ് വാദി പാര്‍ടി അംഗം ജാവേദ് അലി ഖാനാണ് ചോദ്യമുന്നയിച്ചത്. ചോദ്യത്തിലും മറുപടിയിലും എന്താണ് അന്വേഷണത്തിന്റെ അടിസ്ഥാനമെന്നത് വ്യക്തമല്ല.\nയെസ് ബാങ്കിൽ 250 കോടി നിക്ഷേപിച്ചതുമായി ബന്ധപ്പെട്ട് പരാതി ലഭിച്ചിട്ടുണ്ടെന്നാണ് വിവരം. എൻഫോഴ്സ്മെന്റ് ഡയറക്ടറേറ്റിന് പരാതി ലഭിച്ചിട്ടുണ്ടെന്ന് രാജ്യസഭയിൽ അനുരാഗ് താക്കൂർ നൽകിയ മറുപടിയിൽ പറയുന്നു. അന്വേഷണം തുടങ്ങിയിട്ടുണ്ടെന്ന് ഇഡി അറിയിച്ചെന്നും ഇപ്പോൾ കൂടുതൽ വിവരങ്ങൾ പുറത്തുവിടാനാകില്ലെന്നും രേഖാമൂലം നൽകിയ മറുപടിയിൽ പറയുന്നുണ്ട്.\nയെസ് ബാങ്കിൽ നിക്ഷേപിച്ച 250 കോടി രൂപ ബാങ്കിന്റെ തകർച്ചയ്ക്കു മുമ്പുതന്നെ ഈ പണം പിൻവലിക്കുകയുണ്ടായി. 2019 ഓഗസ്റ്റ് 8നായിരുന്നു ഈ പിൻവലിക്കൽ ബാങ്കിന്റെ സാമ്പത്തികനില സകരാറിലാണെന്ന സൂചന കിട്ടിയ മാത്രയിൽ പണം പിൻവലിക്കുകയായിരുന്നു. ബാങ്കിന്റെ റേറ്റിങ് താഴുന്നത് കണ്ടതോടെയാണ് ഈ തീരുമാനമെടുത്തത്. കിഫ്ബി യെസ് ബാങ്കിൽ നിക്ഷേപം നടത്തുന്ന സന്ദർഭത്തിൽ ട്രിപ്പിൾ എ റേറ്റിങ് ഉണ്ടായിരുന്നു. ഇത് ക്രമേണം ഇടിയുന്നത് മനസ്സിലാക്കിയ കിഫ്ബി ഇൻവെസ്റ്റ്മെന്റ് മാനേജ്മെന്റ് സമിതി ഉടനെ പണം തിരിച്ചെടുക്കുകയായിരുന്നു.\nഇത് സംബന്ധിച്ച് പ്രതിപക്ഷ നേതാവാണ് ആദ്യം ആരോപണമുന്നയിച്ചത്. കിഫ്ബിക്ക് യെസ് ബാങ്കിൽ നിക്ഷേപമുണ്ടെന്ന് മാർച്ച് മാസത്തിലായിരുന്നു രമേശ് ചെന്നിത്തലയുടെ ആരോപണം. എന്നാൽ ഈ ആരോപണം അവാസ്തവമാണെന്നും നേരത്തെ നിക്ഷേപമുണ്ടായിരുന്നെങ്കിലും അത് കിഫ്ബി തിരിച്ചെടുത്തെന്നും ധനമന്ത്രി തോമസ് ഐസക് വ്യക്തമാക്കുകയും ചെയ്തിരുന്നു. ഈ മേഖലയിലെ ഏറ്റവും മിടുക്കരായ ആളുകളാണ് കിഫ്ബിയുടെ നിക്ഷേപം കൈകാര്യം ചെയ്യുന്നതെന്നും അന്നദ്ദേഹം ചൂണ്ടിക്കാണിക്കുകയുണ്ടായി. ട്രിപ്പിൾ എ റേറ്റിങ്ങുള്ള ബാങ്കുകളിലേ കിഫ്ബിയുടെ പണംസൂക്ഷിക്കൂ. അതുതന്നെ ഒറ്റസ്ഥാപനത്തിലായി പലിശ കൂടുതൽ കിട്ടിയാലും ഇടില്ല. സുരക്ഷിതത്വം ഉറപ്പുവരുത്താൻ പല ബാങ്കുകളിലാണ് പണം നിക്ഷേപിക്കുന്നതെന്നും അദ്ദേഹം പറയുകയുണ്ടായി.\nനിക്ഷേപം പിൻവലിച്ചത് ഉചിതമായ സമയത്താണെന്ന് കിഫ്ബി സിഇഒ കെഎം എബ്രഹാം പറയുന്നു. അന്വേഷണം എന്തിനെക്കുറിച്ചാണെന്ന് തനിക്ക് വിവരം കിട്ടിയിട്ടില്ലെന്നും അദ്ദേഹം പറഞ്ഞു. കിഫ്ബിക്ക് ലാഭമല്ലാതെ നഷ്ടമൊന്നും ഉണ്ടായിട്ടില്ല. ഏഴ് തവണയായി യെസ് ബാങ്കിൽ 832.21 കോടിയുടെ നിക്ഷേപം നടത്തി. റേറ്റിംഗ് ഇടിഞ്ഞതിനാൽ തുടർ നിക്ഷേപം നടത്തിയില്ല. ടെൻഡർ വിളിച്ചാണ് നിക്ഷേപത്തിന്റെ പലിശനിരക്ക് തീരുമാനിച്ചുറപ്പിച്ചതെന്നും അദ്ദേഹം വ്യക്തമാക്കി.\nഅതെസമയം രാജ്യസഭയിൽ മന്ത്രി അനുരാഗ് താക്കൂർ നൽകിയ മറുപടിയിലും എന്തിനെക്കുറിച്ചാണ് അന്വേഷണമെന്നത് സംബന്ധിച്ച വിശദാംശങ്ങളില്ല. ആരാണ് പരാതി നൽകിയതെന്നതും വ്യക്തമല്ല.\nആരാണ് ചോദ്യമുന്നയിച്ച ജാവേദ് അലി ഖാൻ?\nഉത്തർപ്രദേശിൽ നിന്നുള്ള രാജ്യസഭാ മെമ്പറാണ് ജാവേദ് അലി ഖാൻ. ഇദ്ദേഹം സമാജ് വാദി പാർട്ടി അംഗമാണ്. പാർട്ടിയുടെ മൊറാദാബാദ് ജില്ലാ പ്രസിഡണ്ടായിരുന്നു. ഒരുതവണ യുപിയുടെ വിധാൻ സഭയിലേക്ക് മത്സരിച്ചിട്ടുണ്ട്.\n#KIIFB KMAbraham #EnforcementDirectorate


പണിമുടക്കുമായി മുന്നോട്ടെന്ന് ഡോക്ടർമാർ; വലഞ്ഞ് രോഗികൾ - Keralabhooshanam Daily പണിമുടക്കുമായി മുന്നോട്ടെന്ന് ഡോക്ടർമാർ; വലഞ്ഞ് രോഗികൾ\nHome/NEWS/KERALA/പണിമുടക്കുമായി മുന്നോട്ടെന്ന് ഡോക്ടർമാർ; വലഞ്ഞ് രോഗികൾ\nപണിമുടക്കുമായി മുന്നോട്ടെന്ന് ഡോക്ടർമാർ; വലഞ്ഞ് രോഗികൾ\n24 മണിക്കൂർ സൂചന പണിമുടക്കുമായി മുന്നോട്ട് പോകുമെന്ന് ഹൗസ് സർജ്ജന്മാർ. നാളെ രാവിലെ 8 മണി വരെ സമരം തുടരും. ചർച്ചയിൽ ആരോഗ്യ മന്ത്രി വീണാ ജോർജ് പങ്കെടുത്തിരുന്നില്ല. വകുപ്പിലെ ഉദ്യോഗസ്ഥരാണ് ഉണ്ടായിരുന്നത്. നടന്നത് ഔദ്യോഗിക ആശയവിനിമയം മാത്രമാണെന്നും ഹൗസ് സർജ്ജന്മാർ പറഞ്ഞു.\nതങ്ങളുടെ ആവശ്യങ്ങൾ ചർച്ചയിൽ അറിയിച്ചു. വിഷയങ്ങൾ മന്ത്രിയെ അറിയിക്കാമെന്ന് ഉറപ്പ് നൽകി. പി ജി ഡോക്ടേഴ്‌സിനെ ചർച്ചയ്ക്ക് വിളിച്ച്, അവരുടെ പ്രശ്നങ്ങൾ പരിഹരിക്കണമെന്നും ആവശ്യപ്പെട്ടു. ആരോഗ്യ വകുപ്പ് വിളിച്ച ചർച്ചയ്ക്ക് ശേഷം ഹൗസ് സർജ്ജന്മാര് പ്രതികരിച്ചു.\nഅതേസമയം സംസ്ഥാനത്തെ മെഡിക്കല് കോളജുകളില് പി.ജി ഡോക്ടര്‍മാർക്ക് പിന്നാലെ ഹൗസ് സര്‍ജന്മാരും സമരത്തിനിറങ്ങിയതോടെ ആശുപത്രികളുടെ പ്രവര്‍ത്തനങ്ങള് താറുമാറായി. ശസ്ത്രക്രിയകള് മിക്കതും മാറ്റിവെക്കുകയും അത്യാവശ്യ ചികിത്സ മുടങ്ങുകയും ചെയ്യുന്ന അവസ്ഥയിലാണ് കാര്യങ്ങള്.\nരോഗികളെ മടക്കി അയക്കേണ്ട അവസ്ഥയിലേക്ക് എത്തിയിരിക്കുകയാണ് പല മെഡിക്കല് കോളജുകളും. പകുതിയില് താഴെ ഡോക്ടര്‍മാര് മാത്രമാണ് ഇപ്പോള് മെഡിക്കല് കോളജുകളിലുള്ളത്. സമരം നാലാം ദിവസത്തിലേക്ക് കടന്നതോടെ അത്യാഹിത വിഭാഗമുള്‍പ്പെടെയുള്ളവയില് നിന്ന് വിട്ടുനിന്നാണ് പി.ജി ഡോക്ടര്‍മാര് സമരം ചെയ്യുന്നത്.\n'ഹിന്ദുവും ഹിന്ദുത്വയും'; രാഹുല് പറഞ്ഞത് കോണ്‍ഗ്രസ് നിലപാട്; കേരളത്തിലും അതു പറയും: വിഡി സതീശന്\nപത്താം ക്ലാസ് പരീക്ഷയിലെ വിവാദ ചോദ്യം സിബിഎസ് ഇ പിൻവലിച്ചു\nകിഴക്കമ്പലത്ത് പൊലീസുകാരെ ആക്രമിച്ച സംഭവം; കര്‍ശന നടപടിയുണ്ടാകുമെന്ന് പി.വി ശ്രീനിജന് എംഎല്‍എ


മട്ടാഞ്ചേരിയിലെ 400 വര്‍ഷം പഴക്കമുള്ള സിനഗോഗ് തകര്‍ന്നുവീണു Mattancheri Black Jews Synagogue Partially Collapsed Kerala\nകറുത്ത ജൂതർക്കായി നിർമ്മിച്ച സിനഗോഗ് കഴിഞ്ഞ കുറേ വർഷങ്ങളായി തകർച്ചയുടെ വക്കിലാണ്\nUpdated: September 10, 2019 6:54:05 pm\nമട്ടാഞ്ചേരി: മട്ടാഞ്ചേരിയിലെ ചരിത്ര പ്രസിദ്ധവും അതിപുരാതനവുമായ കറുത്ത ജൂതരുടെ സിനഗോഗ് തകര്‍ന്നുവീണു. നാനൂറിലേറെ വർഷം പഴക്കമുള്ള കെട്ടിടത്തിന്റെ മുന്‍ഭാഗമാണ് തകര്‍ന്നുവീണത്. കഴിഞ്ഞ ദിവസം രാത്രി പെയ്ത മഴയാണ് കെട്ടിടം തകരാൻ കാരണം. ഇന്ത്യയിലെ ജൂതർക്ക് തദ്ദേശിയരിൽ ജനിച്ചവരെയാണ് കറുത്ത ജൂതർ അഥവാ മലബാർ ജൂതർ എന്നറിയപ്പെടുന്നത്. ഇവർക്കായി പ്രത്യേകം സ്ഥാപിച്ച ജൂതപ്പളളിയായിരുന്നു ഇത്.\nകറുത്ത ജൂതർക്കായി നിർമിച്ച സിനഗോഗ് കഴിഞ്ഞ കുറേ വർഷങ്ങളായി തകർച്ചയുടെ വക്കിലാണ്. ഇപ്പോൾ മുൻഭാഗം മാത്രമാണ് തകർന്നുവീണതെങ്കിലും ബാക്കി ഭാഗങ്ങളും ബലം കുറഞ്ഞ അവസ്ഥയിലാണ്. ഏറെ കാലമായി ഇവിടെ പ്രാർഥനയൊന്നുമില്ല. തർക്കത്തെ തുടർന്ന് അടച്ചു പൂട്ടിയ സിനഗോഗ് ഇടക്കാലത്ത് കയർ ഗോഡൗൺ ആയി ഉപയോഗിച്ചിരുന്നു.\nപള്ളി തകർന്നുവീഴുന്നതിനു മുൻപുള്ള ചിത്രം, ഫൊട്ടോ-ഹരിഹരൻ സുബ്രഹ്മണ്യൻ\nമട്ടാഞ്ചേരിയിലെ കടവുംഭാഗത്താണ് ഈ ജൂതപ്പള്ളിയുള്ളത്. എഡി 1550 ല് നിർമിച്ച പള്ളിയാണെന്നാണ് പറയുന്നത്. ഏകദേശം നാനൂറിലേറെ വര്‍ഷം പഴക്കമുള്ള കെട്ടിടമാണിത്. 1956 വരെ ഇവിടെ പ്രാര്‍ഥനകള് നടന്നിരുന്നു. പിന്നീട് കറുത്ത ജൂതരും വെളുത്ത ജൂതരും തമ്മിലുള്ള തര്‍ക്കത്തെ തുടര്‍ന്ന് പള്ളി അടച്ചിടേണ്ടി വന്നു. അതിനുശേഷമാണ് ഇതൊരു ഗോഡൗണ് ആയി പ്രവര്‍ത്തിക്കാന് ആരംഭിച്ചത്.\nഇന്ത്യയിലെ ജൂതർക്ക് തദ്ദേശീയരിൽ ജനിച്ചവരെയാണ് ‘കറുത്ത ജൂതർ’ എന്ന് വിളിച്ചിരുന്നത്. പരദേശി ജൂതര്, വെളുത്ത ജൂതര് എന്നും ഇവർ അറിയപ്പെട്ടിരുന്നു. ഇരു വിഭാഗങ്ങളും തമ്മില് കടുത്ത ഭിന്നത നിലനിന്നിരുന്നു. ഇതേ തുടര്‍ന്നാണ് കറുത്ത ജൂതര്‍ക്കായി മറ്റൊരു സിനഗോഗ് പണികഴിപ്പിക്കേണ്ടി വന്നത്.\n1948 ലെ സെന്‍സെസ് പ്രകാരം 1998 മലബാര് ജൂതരും (കറുത്ത ജൂതര്) 252 വിദേശി ജൂതരും (വെളുത്ത ജൂതര്) കേരളത്തിലുണ്ടെന്നായിരുന്നു കണക്ക്. ഇന്നത്തെ കണക്ക് പ്രകാരം മലബാര് ജൂതന്‍മാരുടെ എണ്ണം 22 ആയും വിദേശി ജൂതരുടെ എണ്ണം 10 ആയും കുറഞ്ഞിട്ടുണ്ട്.\nമട്ടാഞ്ചേരിയിലെ കടവുംഭാഗം സിനഗോഗ് സംസ്ഥാന സർക്കാരിന്റെ നേതൃത്വത്തിലുള്ള പുരാവസ്തു ഗവേഷണ വകുപ്പ് ഏറ്റെടുത്തിരുന്നെങ്കിൽ ഇങ്ങനെയൊരു തകർച്ച നേരിടേണ്ടി വരില്ലെന്ന് ജോസഫെെ പറയുന്നു. വേണ്ട രീതിയിൽ ശ്രദ്ധ നൽകിയിരുന്നെങ്കിൽ ചരിത്രത്തിന്റെ ഭാഗമായി സിനഗോഗ് നിലനിന്നേനെ എന്നും ഇവർ പറഞ്ഞു. ടൂറിസ്റ്റുകളുടെ പ്രധാന ആകർഷണ കേന്ദ്രം കൂടിയായിരുന്നു ഭാഗികമായി തകർന്നുവീണ സിനഗോഗ്.\nWeb Title: Mattancheri black jews synagogue partially collapsed kerala


ശശീന്ദ്രന് കേസിലെ സ്ത്രീ? വിലാസം വ്യാജം, മഹാലക്ഷ്മിക്ക് പിന്നിലാര്? കോടതിയില് നാടകീയ രംഗം | Phone tapping case: Mysterious plea of Woman is fake address - Malayalam Oneindia\nശശീന്ദ്രന് കേസിലെ സ്ത്രീ? വിലാസം വ്യാജം, മഹാലക്ഷ്മിക്ക് പിന്നിലാര്? കോടതിയില് നാടകീയ രംഗം\nPublished: January 27 2018, 17:12 [IST]\nതിരുവനന്തപുരം: ഫോണില് യുവതിയുമായി അശ്ലീല സംഭാഷണം നടത്തിയെന്നായിരുന്നു മുന് മന്ത്രി എകെ ശശീന്ദ്രനെതിരായ കേസ്. തിരുവനന്തപുരം സിജെഎം കോടതിയിലും ഹൈക്കോടതിയിലും ഇതുമായി ബന്ധപ്പെട്ട കേസ് വന്നു. ഹൈക്കോടതിയിലെ കേസ് ഒത്തുതീര്‍പ്പിന്റെ ഭാഗമായി പിന്‍വലിക്കപ്പെട്ടു. സിജെഎം കോടതി ഇപ്പോള് ശശീന്ദ്രനെ കുറ്റവിമുക്തനാക്കുകയും ചെയ്തു. ഈ സാഹചര്യത്തില് സംശയകരമായ ഒരു സ്ത്രീയുടെ സാന്നിധ്യമാണ് ചര്‍ച്ചയാകുന്നത്. ആരാണ് ശശീന്ദ്രനെതിരേ ആരോപണം ഉന്നയിച്ച ആ സ്ത്രീ. ഇവരെ സംബന്ധിച്ച് കൂടുതല് കാര്യങ്ങള് പുറത്തുവന്നിരിക്കുന്നു. മന്ത്രിക്കെതിരായ കേസില് തീര്‍പ്പ് കല്‍പ്പിക്കരുതെന്നാണ് ഒരു സ്ത്രീ കോടതിയില് ആവശ്യപ്പെട്ടത്...\nപരാതി പറയാനെത്തിയ യുവതിയെ മന്ത്രി പിന്നീട് നിരന്തരം വിളിക്കുകയും അശ്ലീല സംഭാഷണം നടത്തുകയും ചെയ്തുവെന്നായരുന്നു ആരോപണം. എന്നാല് കേസ് ആഴ്ചകള് പിന്നിട്ടപ്പോള് പരാതിക്കാരി നിലപാട് മാറ്റുന്നതാണ് കണ്ടത്. പക്ഷേ, കേസില് ഒടുവില് പ്രത്യക്ഷപ്പെട്ടത് മറ്റൊരു സ്ത്രീയാണ്.\nപരാതിക്കാരിയായ മാധ്യമപ്രവര്‍ത്തകയുടെ ഹര്‍ജിയിലാണ് തിരുവനന്തപുരം സിജെഎം കോടതി ഇപ്പോള് വിധി പ്രസ്താവിച്ചിരിക്കുന്നത്. ശശീന്ദ്രന് കുറ്റക്കാരനല്ലെന്ന് കോടതി കണ്ടെത്തി. കേസില് പരാതിക്കാരിയായ മാധ്യമ പ്രവര്‍ത്തക ശശീന്ദ്രന് അനുകൂലമായി മൊഴി നല്‍കിയതാണ് കാര്യങ്ങള് എളുപ്പമായത്.\nസിജെഎം കോടതിയിലെ കേസ് റദ്ദാക്കണമെന്നാവശ്യപ്പെട്ട് ഹൈക്കോടതിയിലും മാധ്യമപ്രവര്‍ത്തക ഹര്‍ജി സമര്‍പ്പിച്ചിരുന്നു. ഈ ഹര്‍ജി അവര് പിന്‍വലിച്ചു. പിന്നീടാണ് സിജെഎം കോടതിയിലെത്തി ശശീന്ദ്രന് അനുകൂലമായി മജിസ്‌ട്രേറ്റ് മുമ്പാകെ മൊഴി മാറ്റിയത്.\nഈ സാഹചര്യത്തിലാണ് കേസില് ഒടുവില് പ്രത്യക്ഷപ്പെട്ട മഹാലക്ഷ്മി എന്ന സ്ത്രീ ഏതാണെന്ന ചോദ്യം ബാക്കിയാകുന്നത്. അവര് സമര്‍പ്പിച്ചിരിക്കുന്ന മേല്‍വിലാസം വ്യാജമാണെന്ന സൂചനകള് പുറത്തുവന്നുകഴിഞ്ഞു. ഈ വിലാസത്തില് മറ്റൊരാളാണ് താമസിക്കുന്നത്.\nഫോണ്‍കെണി കേസില് വിധി പ്രഖ്യാപിക്കരുതെന്നാവശ്യപ്പെട്ടാണ് തൈക്കാട് സ്വദേശിയായ മഹാലക്ഷ്മി സിജെഎം കോടതിയില് സ്വകാര്യ അന്യായം ഫയല് ചെയ്തത്. ഇവരുടെ വിലാസം വ്യാജമാണത്രെ. കോടതിയില് സമര്‍പ്പിച്ച മേല്‍വിലാസത്തില് മഹാലക്ഷ്മി 2015 വരെയാണ് താമസിച്ചിരുന്നത്.\nബാപ്പുജി റസിഡന്‍സ് അസോസിയേഷന് സെക്രട്ടറിയാണ് ഈ വിലാസത്തില് ഇപ്പോള് താമസിക്കുന്നത്. ശശീന്ദ്രനെതിരായ കേസില് പരാതിക്കാരിയായ മാധ്യമപ്രവര്‍ത്തക കോടതിയില് മൊഴി നല്‍കിയിരുന്നു. തനിക്ക് ഫോണ് ചെയ്തത് ശശീന്ദ്രനാണെന്ന് ഉറപ്പില്ലെന്നായിരുന്നു പരാതിക്കാരിയുടെ മൊഴി.\nഇതോടെ കേസില് ശശീന്ദ്രന് അനുകൂലമായ വിധിയുണ്ടാകുമെന്ന് ഉറപ്പായിരുന്നു. വിധി പ്രഖ്യാപിക്കാനിരിക്കെയാണ് മഹാലക്ഷ്മിയുടെ ഹര്‍ജി കോടതി മുമ്പാകെ വന്നത്. കേസില് വിധി പ്രഖ്യാപിക്കുന്നത് മാറ്റിവയ്ക്കണമെന്നും പരാതിക്കാരി മൊഴി മാറ്റിയത് സമ്മര്‍ദ്ദം മൂലമാണെന്നുമായിരുന്നു മഹാലക്ഷ്മിയുടെ വാദം.\nമനപ്പൂര്‍വം ചില കളികള്\nവിലാസം വ്യാജമാണെന്ന് തെളിഞ്ഞതോടെ ശശീന്ദ്രനെ കുടുക്കാന് മനപ്പൂര്‍വം ആരെങ്കിലും ശ്രമിച്ചോ എന്ന ചോദ്യമാണ് ഉയരുന്നത്. തനിക്കെതിരേ പാര്‍ട്ടിയിലെ ആരെങ്കിലും പ്രവര്‍ത്തിക്കുമെന്നോ ഗൂഢാലോചന നടത്തുമെന്നോ കരുതുന്നില്ല എന്നാണ് ശശീന്ദ്രന് പ്രതികരിച്ചത്. ഇതുമായി ബന്ധപ്പെട്ട കൂടുതല് ചോദ്യങ്ങളില് നിന്ന് അദ്ദേഹം ഒഴിഞ്ഞുമാറി.\nകോടതിയില് നടന്നത് എന്താണെന്ന് അറിയില്ലെന്നും അഭിഭാഷകനുമായി സംസാരിച്ച ശേഷം അക്കാര്യത്തില് മറുപടി പറയാമെന്നും ശശീന്ദ്രന് പറഞ്ഞു. കേസില് വിധി പ്രഖ്യാപിക്കരുതെന്ന് ആവശ്യപ്പെടുന്ന ഹര്‍ജിക്കാരിയുടെ താല്‍പ്പര്യം എന്താണെന്ന് മഹാലക്ഷ്മിയുടെ അഭിഭാഷകനോട് കോടതി ചോദിച്ചു.\nഹര്‍ജിയില് സംശയം പ്രകടിപ്പിച്ച കോടതി മഹാലക്ഷ്മിയുടെ ഹര്‍ജി തള്ളിയ ശേഷമാണ് കേസില് വിധി പ്രഖ്യാപിച്ചത്. ശശീന്ദ്രനെതിരേ പരാതിയില്ലെന്നാണ് കേസിലെ പരാതിക്കാരി ഒടുവില് കോടതിയില് പറഞ്ഞത്. തന്നെ ശല്യപ്പെടുത്തിയിട്ടില്ലെന്നും മുന് മന്ത്രി അശ്ലീലം പറഞ്ഞിട്ടില്ലെന്നും യുവതി മൊഴിമാറ്റിയിരുന്നു. തന്നോട് ഫോണില് സംസാരിച്ചത് ശശീന്ദ്രനാണെന്ന് തനിക്ക് ഉറപ്പില്ലെന്നും യുവതി പറഞ്ഞിട്ടുണ്ട്.\nകുറ്റവിമുക്തനായാല് എന്‍സിപിക്ക് അനുവദിച്ചിരുന്ന മന്ത്രി പദവി ശശീന്ദ്രന് തന്നെ ലഭിക്കുമെന്നാണ് നേതൃത്വം നേരത്തെ പറഞ്ഞിരുന്നത്. വിധി വരുന്നതിന് തൊട്ടുമുമ്പും നേതൃത്വം ഇക്കാര്യം ആവര്‍ത്തിച്ചു. ശശീന്ദന് ഫോണ്‍കെണി കേസില് കുടുങ്ങിയതോടെയാണ് രാജിവച്ചത്. പിന്നീട് മന്ത്രിപദവി ഏറ്റെടുത്ത പാര്‍ട്ടി എംഎല്‍എ തോമസ് ചാണ്ടി കായല് കൈയ്യേറ്റക്കേസില് പെട്ടതോടെ അദ്ദേഹവും രാജിവയ്ക്കുകയായിരുന്നു. ആദ്യം ആരാണ് കുറ്റവിമുക്തരായി എത്തുന്നത് അവര്‍ക്ക് മന്ത്രിപദവി നല്‍കുമെന്നായിരുന്നു എന്‍സിപി നിലപാട്.\nAk Saseedran Phone tapping case: Mysterious plea of Woman is fake address


ഭാര്യക്ക് വോട്ട് ചെയ്തില്ലെങ്കില് വിഷമിക്കേണ്ടി വരും; ഭീഷണിയുമായി ബിജെപി നേതാവ് | BJP Leader Warns Muslims| UttarPradesh\nഭാര്യക്ക് വോട്ട് ചെയ്തില്ലെങ്കില് വിഷമിക്കേണ്ടി വരും; ഭീഷണിയുമായി ബിജെപി നേതാവ്\nNov 17, 2017, 11:52 AM IST\n....അതുകൊണ്ട് ഞാന് പറയുകയാണ്, മുസ്ലീംകളേ നിങ്ങള് ഞങ്ങള്‍ക്ക് വോട്ട് ചെയ്യണം, ഞാന് നിങ്ങളോട് അപേക്ഷിക്കുകയല്ല. അങ്ങനെയെങ്കില് മാത്രമേ നിങ്ങള്‍ക്ക് സമാധാനത്തോടെ ജീവിക്കാനും കഴിയൂ' എന്നായിരുന്നു രണ്‍ജീതിന്റെ ഭീഷണിപ്പെടുത്തല്.\nലഖ്‌നൗ: തിരഞ്ഞെടുപ്പ് പ്രചരണത്തിനിടെ മുസ്ലീം വോട്ടര്‍മാരെ ഭീഷണിപ്പെടുത്തി ബിജെപി നേതാവിന്റെ പ്രസംഗം. തന്റെ ഭാര്യക്ക് വേണ്ടി വോട്ട് ചെയ്തില്ലെങ്കില് ബിജെപി ഭരണത്തിന് കീഴില് വല്ലാതെ കഷ്ടപ്പെടേണ്ടിവരുമെന്നായിരുന്നു കൗണ്‍സിലര് കൂടിയായ രണ്‍ജീത് കുമാര് ശ്രീവാസ്തവയുടെ ഭീഷണി.\nപഞ്ചായത്ത് തിരഞ്ഞെടുപ്പില് മത്സരിക്കുന്ന ഭാര്യ സാഷിക്ക് വേണ്ടി വോട്ടഭ്യര്‍ഥിക്കുന്നതിനിടെയായിരുന്നു ഈ ഭീഷണി. യോഗി ആദിത്യനാഥ് മന്ത്രിസഭയിലെ രണ്ട് മന്ത്രിമാര് സന്നിഹിതരായിരുന്ന വേദിയിലാണ് രണ്‍ജീത് ഭീഷണി മുഴക്കിയത്.\n'ഇവിടെയിപ്പോഴുള്ളത് സമാജ് വാദി പാര്‍ട്ടിയുടെ ഭരണമല്ല, ഒരു നേതാവും നിങ്ങളെ രക്ഷിക്കാന് വരികയുമില്ല. റോഡുകള്, ഓവ്ചാലുകള് എന്നിവയെല്ലാം പ്രാദേശികഭരണകൂടത്തിനു കീഴിലാണ് വരിക. അതൊക്കെ ഓര്‍മ്മയുണ്ടാവണം. ബിജെപി സ്ഥാനാര്‍ഥിക്കല്ല നിങ്ങള് വോട്ട് ചെയ്യുന്നതെങ്കില് കഷ്ടപ്പാട് അനുഭവിക്കാന് തയ്യാറായിക്കോളൂ. ഭാര്യയ്ക്കല്ല നിങ്ങളുടെ വോട്ടെങ്കില് വല്ലാതെ കഷ്ടപ്പെടേണ്ടി വരും. അങ്ങനെവന്നാല് മുമ്പെങ്ങുമില്ലാത്ത വിധം നിങ്ങള് കഷ്ടപ്പാട് അനുഭവിക്കേണ്ടി വരും. അതുകൊണ്ട് ഞാന് പറയുകയാണ്, മുസ്ലീംകളേ നിങ്ങള് ഞങ്ങള്‍ക്ക് വോട്ട് ചെയ്യണം, ഞാന് നിങ്ങളോട് അപേക്ഷിക്കുകയല്ല. അങ്ങനെയെങ്കില് മാത്രമേ നിങ്ങള്‍ക്ക് സമാധാനത്തോടെ ജീവിക്കാനും കഴിയൂ' എന്നായിരുന്നു രണ്‍ജീതിന്റെ ഭീഷണി.\nവേദിയിലുണ്ടായിരുന്ന മന്ത്രിമാരിലൊരാളായ ധാരാ സിങ് ചൗഹാന് രണ്‍ജീതിന്റെ വാക്കുകളോട് പിന്നീട് വിയോജിപ്പ് പ്രകടിപ്പിച്ചു. രണ്‍ജീതിന്റെ വാക്കുകള് പാര്‍ട്ടിയുടേതല്ലെന്നും സംഭവം പാര്‍ട്ടി ഗൗരവത്തോടെ കാണുമെന്നും വ്യക്തമാക്കി.\ncontent highlights:BJP, uttarpradesh, Leader Warns Muslims , Yogi Adityanath, Ranjeet Kumar Srivastava'


കശ്മീരിലെ സ്ഥലനാമങ്ങള് ; കശ്മീരികളെയാണ് ഓര്‍ക്കേണ്ടത് | islamonlive\nHome/Views/കശ്മീരിലെ സ്ഥലനാമങ്ങള് ; കശ്മീരികളെയാണ് ഓര്‍ക്കേണ്ടത്\nജസ്റ്റിസ് മാര്‍ക്കണ്ഡേയ കട് ജു 26/11/2019\nകശ്മീരിലെ റോഡുകളുടെയും നഗരങ്ങളുടെയും മറ്റു പൊതുസ്ഥലങ്ങളുടെയും പേരുകള് മാറ്റാനൊരുങ്ങന്നതായി കഴിഞ്ഞ ആഴ്ചകളില് മാധ്യമങ്ങളില് വാര്‍ത്തകള് കണ്ടിരുന്നു. നേരത്തെ ചനാനി-നഷ്‌രി ടണലിന് ഹിന്ദുത്വ പ്രത്യയശാസത്രജ്ഞനായ ശ്യമപ്രദാസ് മുഖര്‍ജിയുടെ പേര് നല്‍കിയിരുന്നു. ശ്രീനഗറിലെ ഷെരി കശ്മീര് ക്രിക്കറ്റ് സ്‌റ്റേഡിയത്തിന് സര്‍ദാര് വല്ലഭായ് പട്ടേലിന്റെ പേര് നല്‍കുമെന്ന് വാര്‍ത്തയുണ്ടായിരുന്നു. പട്ടേലിന്റെ ചരമദിനമായ ഡിസംബര് 15ന് പുതിയ നാമകരണം ചെയ്യപ്പെടുമെന്നായിരുന്നു വാര്‍ത്തകള്. ഈ നീക്കത്തിനെതിരെ കശ്മീരിലെ ഹിന്ദു,മുസ്ലിം,സിഖ് സമുദായക്കാരുടെ സംയുക്ത കൂട്ടായ്മയായ ചിന്നാര് ഫൗണ്ടേഷന് ശക്തമായി എതിര്‍പ്പറിയിച്ച് രംഗത്തു വന്നിരുന്നു.\nസര്‍ദാര് പട്ടേലിനെതിരെ ഞങ്ങള്‍ക്ക് യാതൊരു എതിര്‍പ്പുമില്ല. അദ്ദേഹത്തിന് കശ്മീരുമായി യാതൊരു ബന്ധവുമില്ല എന്നാണ് ഞങ്ങള് വിശ്വസിക്കുന്നത്. അതിനാല് തന്നെ അദ്ദേഹത്തിന്റെ പേര് സ്റ്റേഡിയത്തിന് നല്‍കുന്നത് തികച്ചും അനുചിതമായിരിക്കും. എല്ലാ പൊതു റോഡുകളുടെയും സ്ഥാപനങ്ങളുടെയും സംഘടനകളുടെയും നാമധേയത്തില് നിന്നും ഷെയ്ഖ് അബ്ദുല്ലയുടെ പേര് നീക്കം ചെയ്യുന്നതിനോട് ഞങ്ങള്‍ക്ക് പൂര്‍ണ സമ്മതമാണ്. അദ്ദേഹത്തിന്റെ പാരമ്പര്യം സംശകരമായതിനാലാണത്. സ്റ്റേഡിയത്തില് നിന്നും അദ്ദേഹത്തിന്റെ പേര് നീക്കം ചെയ്ത് സുല്‍ത്താന് സൈനുല് ആബിദീന്റ എന്ന പേര് നല്‍കണമെന്നാണ് ഞങ്ങള്‍ക്ക് ആവശ്യപ്പെടാനുള്ളത്. അദ്ദേഹം അക്ബറിനെ പോലെ കശ്മീരികളെ എല്ലാവരെയും ഹിന്ദുവെന്നോ മുസ്ലിമെന്നോ തരംതിരിക്കാതെ സ്‌നേഹിച്ച സഹിഷ്ണുതയോടെ വര്‍ത്തിച്ച മതേതര ചക്രവര്‍ത്തിയായിരുന്നു.\nകശ്മീരിലെ റോഡുകളുടെയും നഗരങ്ങളുടെയും പൊതുസ്ഥലങ്ങളുടെയും പേരുകള് മാറ്റുകയാണെങ്കില് കശ്മീരിന്റെ ചരിത്രം,സംസ്‌കാരം,ക്ഷേമം എന്നീ മേഖലയിലേക്ക് സംഭാവന നല്‍കിയവരുടെ പേരുകളാണ് പരിഗണിക്കേണ്ടതെന്നും ചിന്നാര് ഫൗണ്ടേഷന് ആവശ്യപ്പെടുന്നു. ഉദാഹരണമായി പ്രമുഖ ചരിത്രകാരനും രാജ്തരംഗിണിയുടെ കര്‍ത്താവുമായ കല്‍ഹന്,പ്രമുഖ കവി ഹബ്ബ ഖാതൂന്,സൂഫി വര്യനായ നൂറുദ്ദീന് ഷെയ്ഖ്,പ്രമുഖ പണ്ഡിതന് ലക്ഷ്മണ് ജൂ,മനുഷ്യാവകാശ പേരാളി ഹൃദ്യ നാഥ് വാഞ്ചൂ,പര്‍വീണ അഹങ്കാര് എന്നിവരുടെ പേരുകള് നല്‍കാം. അടിയന്തിരമായി കശ്മീരില് ഇന്റര്‍നെറ്റ് ബന്ധവും പ്രീപെയ്ഡ് മൊബൈല് സേവനങ്ങളും പുന:സ്ഥാപിക്കണമെന്നും അവ ഇന്ന് ആഢംബരങ്ങളല്ല, ആവശ്യകതകളാണെന്നും ഈ സൗകര്യങ്ങള് തുടര്‍ച്ചയായി നിഷേധിക്കുന്നതിലൂടെ കശ്മീരിലെ ജനങ്ങള് കടുത്ത ബുദ്ധിമുട്ട് നേരിടുന്നുണ്ടെന്നും ചിന്നാര് ഫൗണ്ടേഷന് ആവശ്യപ്പെടുന്നു.\nമാധ്യമങ്ങള്‍ക്കും അഭിപ്രായസ്വാതന്ത്ര്യങ്ങള്‍ക്കും ഏര്‍പ്പെടുത്തിയ നിയന്ത്രണം അടിയന്തരമായി നീക്കണം. താഴ്‌വരയിലെ കര്‍ഫ്യൂ പിന്‍വലിക്കണം. കശ്മീരിനകത്തും പുറത്തും എങ്ങോട്ടും യാത്ര ചെയ്യാനും ആരുമായും സംസാരിക്കാനുമുള്ള സ്വാതന്ത്ര്യം വേണം.\nയു.എസ് സുപ്രീം കോടതിയിലെ പ്രശസ്ത ജഡ്ജി ജസ്റ്റിസ് ലൂയിസ് ബ്രാന്‍ഡീസ് 1927ല് പറഞ്ഞ ഒരു പ്രസ്താവമവുണ്ട്:\n”നമ്മുടെ സ്വാതന്ത്ര്യം നേടിയവര് ഭീരുക്കളായിരുന്നില്ല. രാഷ്ട്രീയ മാറ്റത്തെ അവര് ഭയപ്പെട്ടിരുന്നില്ല. സ്വാതന്ത്ര്യത്തിന്റെ വില ഉപയോഗിച്ച് അവര് മഹത്വവല്‍ക്കരിച്ചിരുന്നില്ല. ഗുരുതരമായ പരിക്ക് ഭയന്ന് സ്വതന്ത്രമായി സംസാരിക്കുന്നതിനെ അടിച്ചമര്‍ത്താന് സാധിക്കില്ല. പുരുഷന്മാര് മന്ത്രവാദികളെ ഭയപ്പെടുകയും സ്ത്രീകളെ ചുട്ടുകൊല്ലുകയും ചെയ്യുന്നു. യുക്തിരഹിതമായ ആശയങ്ങളുടെ അടിമത്വത്തില് നിന്നും പുരുഷന്മാരെ മോചിപ്പിക്കുക എന്നത് സ്വതന്ത്രമായ സംസാരിത്തിനുള്ള പ്രവര്‍ത്തനമാണ്. നിയമലംഘനത്തിനായി വാദിക്കുന്നത്, ധാര്‍മ്മികമായി എത്രമാത്രം അപലപനീയമാണെങ്കിലും, അഭിപ്രായ സ്വാതന്ത്ര്യത്തെ നിഷേധിക്കുന്നതിനുള്ള ഒരു അടിസ്ഥാനമല്ല.”\n1969ല് യു.എസ് സുപ്രീം കോടതി ബ്രാന്‍ഡ്ബര്‍ഗില് നിര്‍ദേശിച്ച ‘ആസന്നമായ നിയമവിരുദ്ധമായ പ്രവര്‍ത്തനത്തെ’ ഞങ്ങള് അനുകൂലിക്കുന്നു. ഇത് പിന്തുടര്‍ന്ന് അഭിപ്രായ സ്വാതന്ത്ര്യത്തെ നിഷേധിക്കാനായി ഇന്ത്യയിലെ സുപ്രീം കോടതിയും അരുപ് ഭുയാന് വേഴ്‌സസ് സ്റ്റേറ്റ് ഓഫ് അസം,ശ്രീ ഇന്ദിര ദാസ് വേഴ്‌സസ് സ്റ്റേറ്റ് ഓഫ് അസം എന്നിവയെ ന്യായീകരിക്കുന്നതായി കാണാന് കഴിയും.\nജസ്റ്റിസ് മാര്‍ക്കണ്ഡേയ കട് ജു\nഒന്നു പ്രേമിച്ചു പോയാല്\nഅബ്ബാസും സീസിയും ഗസ്സയെ ഇനിയും മനസ്സിലാക്കിയിട്ടില്ല\nBy ജസ്റ്റിസ് മാര്‍ക്കണ്ഡേയ കട് ജു


ഗൗതം അദാനി ലോകത്തിലെ ആറാമത്തെ സമ്പന്നൻ – World Malayalee News\nന്യൂഡൽഹി : ഇന്ത്യൻ വ്യവസായി ഗൗതം അദാനി സമ്പത്തിൻറെ കാര്യത്തിൽ വളരെ വേഗത്തിൽ മുന്നേറുകയാണ് . ബ്ലൂംബെർഗ് ബില്യണയർ ഇൻഡക്‌സ് പ്രകാരം ഗൗതം അദാനി ഇപ്പോൾ ലോകത്തിലെ ആറാമത്തെ സമ്പന്നനായി. അതേ സമയം ബ്ലൂംബെർഗ് ബില്യണയർ സൂചികയിൽ ഗൗതം അദാനിയെക്കാൾ മൂന്ന് സ്ഥാനങ്ങൾ താഴെയാണ് ഇന്ത്യൻ വ്യവസായി മുകേഷ് അംബാനി. സൂചികയിൽ അദാനി ആറാം സ്ഥാനത്തും മുകേഷ് അംബാനി ഒമ്പതാം സ്ഥാനത്തുമാണ്. കഴിഞ്ഞ കുറച്ച് വർഷങ്ങളായി ഗൗതം അദാനിയുടെ ആസ്തി വളരെ വേഗത്തിൽ വളർന്നു. ബ്ലൂംബെർഗ് ബില്യണയർ ഇൻഡക്‌സ് പ്രകാരം 119 ബില്യൺ ഡോളറാണ് ഗൗതം അദാനിയുടെ ആസ്തി. 533 മില്യൺ ഡോളറിൻറെ വർധനയാണിത്. അതേസമയം, മുകേഷ് അംബാനിയുടെ ആസ്തി 1.17 ബില്യൺ ഡോളറിൻറെ വർധനയോടെ 102 ബില്യൺ ഡോളറാണ്.\nഅടുത്തിടെ ഗൗതം അദാനിയുടെ കമ്പനിയായ അദാനി ഗ്രീൻ എനർജി ഇന്ത്യയിലെ ഏറ്റവും മൂല്യമേറിയ 10 സ്ഥാപനങ്ങളിൽ ഉൾപ്പെട്ടിരുന്നു. അദാനി ഗ്രീനിൻറെ വിപണി മൂലധനം കഴിഞ്ഞ ആഴ്ച 3,698.89 കോടി രൂപ ഉയർന്ന് 4,51,749.88 കോടി രൂപയായി. ഇതോടെ രാജ്യത്തെ ഏറ്റവും മൂല്യമുള്ള 10 കമ്പനികളിൽ ഏഴാം സ്ഥാനത്തെത്തി.\nഏപ്രിൽ 22 ലെ കണക്കനുസരിച്ച്, വിപണി മൂലധനം അനുസരിച്ച് മികച്ച 10 സ്ഥാപനങ്ങളുടെ റാങ്കിംഗിൽ റിലയൻസ് ഇൻഡസ്ട്രീസ് ഒന്നാം സ്ഥാനത്താണ്. ടിസിഎസ്, എച്ച്ഡിഎഫ്സി ബാങ്ക്, ഇൻഫോസിസ്, ഐസിഐസിഐ ബാങ്ക്, ഹിന്ദുസ്ഥാൻ യുണിലിവർ, അദാനി ഗ്രീൻ എനർജി (ഏഴാം സ്ഥാനം), സ്റ്റേറ്റ് ബാങ്ക് ഓഫ് ഇന്ത്യ, ബജാജ് ഫിനാൻസ്, ഭാരതി എയർടെൽ എന്നിവയാണ് തൊട്ടുപിന്നിൽ.\n22 യൂട്യൂബ് അധിഷ്ഠിത വാർത്താ ചാനലുകൾ ഇന്ത്യാ ഗവൺമെന്റ് ബ്ലോക്ക് ചെയ്തു


ആദിത്യ പഞ്ചോളി ഏഴരശ്ശനി Bollywood, Actor\nആദിത്യ പഞ്ചോളി ജാതകം and Astrology\nപേര് ആദിത്യ പഞ്ചോളി\nജനന തിയതി 12 :9: 1965 ജനന സമയം 12 :0: 0\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ ആദിത്യ പഞ്ചോളി ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. ആദിത്യ പഞ്ചോളി സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. ആദിത്യ പഞ്ചോളി കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും ആദിത്യ പഞ്ചോളി ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. ആദിത്യ പഞ്ചോളി രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. ആദിത്യ പഞ്ചോളി നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. ആദിത്യ പഞ്ചോളി വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. ആദിത്യ പഞ്ചോളി ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. ആദിത്യ പഞ്ചോളി കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. ആദിത്യ പഞ്ചോളി കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ ആദിത്യ പഞ്ചോളി വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. ആദിത്യ പഞ്ചോളി സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nആദിത്യ പഞ്ചോളി സംക്രമണം 2021 ജാതകം


ഇന്ത്യയില് കൊവിഡ് മരണസംഖ്യ 420; ഇന്ന് 941 പേർക്ക് കൊവിഡ് സ്ഥിരീകരിച്ചു\nWed Jul 08 2020 00:51:17 GMT+0530 (India Standard Time)\nവ്യാഴാഴ്ച 28 പേര്‍കൂടി മരിച്ചതോടെയാണ് രാജ്യത്ത് മരണസംഖ്യ 420 ആയി ഉയര്‍ന്നത്\nABH16 April 2020 4:16 PM GMT\nന്യൂഡൽഹി: ഇന്ത്യയില് കൊവിഡ് മരണസംഖ്യ 420 ആയി. 24 മണിക്കൂറിനിടെ റിപോര്‍ട്ട് ചെയ്തത് 941 പുതിയ കേസുകള്. ഇതിനിടെ, മുംബൈയിലെ ചേരി പ്രദേശമായ ധാരാവിയില് കോവിഡ് ബാധിതരുടെ എണ്ണത്തില് വലിയ വര്‍ധന. 26 പേര്‍ക്ക് ഇവിടെ പുതുതായി വൈറസ് ബാധ സ്ഥിരീകരിച്ചു.\nവ്യാഴാഴ്ച 28 പേര്‍കൂടി മരിച്ചതോടെയാണ് രാജ്യത്ത് മരണസംഖ്യ 420 ആയി ഉയര്‍ന്നത്. രാജ്യത്ത് ആകെ 941 കൊറോണ വൈറസ് കേസുകളാണ് 24 മണിക്കൂറിനുള്ളില് റിപോര്‍ട്ട് ചെയ്തത്. ഇതോടെ രാജ്യത്ത് ആകെ കൊറോണ വൈറസ് കേസുകളുടെ എണ്ണം 12,759 ആയി ഉയര്‍ന്നു. ഇതില് 1514 പേര്‍ക്ക് രോഗം ഭേദമായി.\nമഹാരാഷ്ട്രയില് ആകെ രോഗബാധിതരുടെ എണ്ണം 2919 ആയി ഉയര്‍ന്നു. 187 പേരാണ് മഹാരാഷ്ട്രയില് മരിച്ചത്. ഡല്‍ഹിയാണ് രോഗബാധിതരുടെ എണ്ണത്തില് രണ്ടാം സ്ഥാനത്തുള്ളത്. 1578 പേര്‍ക്കാണ് ഡല്‍ഹിയില് രോഗബാധ സ്ഥിരീകരിച്ചത്.\nമുംബൈയിലെ ധാരാവിയില് വ്യാഴാഴ്ച ഒരാള് കൂടി മരിച്ചതോടെ ഇവിടെ മാത്രം മരണസംഖ്യ ഒമ്പതായി. വ്യാഴാഴ്ച രാവിലെ 11 പേര്‍ക്ക് പുതുതായി രോഗബാധ സ്ഥിരീകരിച്ചിരുന്നു. വൈകുന്നേരത്തോടെ 15 പേര്‍ക്കൂടി വൈറസ് ബാധ സ്ഥിരീകരിച്ചു. ഇതോടെയാണ് ഇന്ന് രോഗബാധിതരുടെ എണ്ണം 26 ആയി ഉയര്‍ന്നത്.\nമേയര് തിരഞ്ഞെടുപ്പ്: കണ്ണൂര് കലക്ട്രേറ്റ് പരിസരത്ത്...\n7 July 2020 6:36 PM GMT\n7 July 2020 6:22 PM GMT


കാര, കടലാവണക്ക്, കാക്ക: ഭ്രമാത്മകഭക്തിയുടെ പുരാവൃത്തസാരം\nPosted by ലാസർ at 21:00\nsethumenon 20 February 2018 at 22:23\nഇതിലും നന്നായി ലക്ഷ്മിയുടെ പുസ്തകത്തെ വിലയിരുത്താനാവില്ല.ശരിയായ വായന. സത്യസന്ധം.\nലാസർ 24 February 2018 at 23:26\nവായനയ്ക്കും നല്ല അഭിപ്രായത്തിനും നന്ദി...!\nTryambakam 21 February 2018 at 00:52\nഅതീവ ഭാഗ്യവതി എന്ന് തോന്നിയ നിമിഷം. നന്ദി കൊണ്ടും കടപ്പാട് കൊണ്ടും കാലത്തിൽ ഉറഞ്ഞുപോയ ഒന്ന്.\nMubi 25 February 2018 at 17:25\nപുസ്തകം എന്ത് നന്നായിട്ടാണ് വായിക്കപ്പെട്ടത്! നല്ല വായനക്ക് അഭിനന്ദനങ്ങള്... ഇനിപ്പോ പുസ്തകം തപ്പി നടക്കണം :)\nലാസർ 27 February 2018 at 05:33\nവായനയ്ക്കും അഭിപ്രായത്തിനും നന്ദി, മുബി...


വില്ലയോട് പക വീട്ടി വോൾവ്സ്, ലീഗിൽ മികച്ച ജയം | Fanport | Premier League News Malayalam\nHome Football Premier League വില്ലയോട് പക വീട്ടി വോൾവ്സ്, ലീഗിൽ മികച്ച ജയം\nവില്ലയോട് പക വീട്ടി വോൾവ്സ്, ലീഗിൽ മികച്ച ജയം\nNovember 10, 2019 - 9:30 PM\nഇംഗ്ലീഷ് പ്രീമിയർ ലീഗിൽ വോൾവ്സിന് മികച്ച ജയം. സ്വന്തം മൈതാനത്ത് എതിരില്ലാത്ത2ഗോളുകൾക്കാണ് അവർ ആസ്റ്റൺ വില്ലയെ മറികടന്നത്. ജയത്തോടെ 16 പോയിന്റുമായി എട്ടാം സ്ഥാനത്ത് എത്താൻ വോൾവ്സിനായി. 11 പോയിന്റുള്ള വില്ല 17 ആം സ്ഥാനത്താണ്.\nആദ്യ പകുതിയിൽ ആധിപത്യം പുലർത്തിയ വോൾവ്സിന് 41 ആം മിനുട്ടിലാണ് ആദ്യ ലീഡ് നേടാനായത്. ബോക്സിന് പുറത്ത് നിന്നുള്ള ഗോളുകൾക്ക് പ്രശസ്തനായ റൂബൻ നെവസ് ആണ് ഗോൾ നേടിയത്. രണ്ടാം പകുതിയിൽ 84 ആം മിനുട്ടിൽ റൗൾ ഹിമനസ് ആണ് വോൾവ്സിന് ജയം സമ്മാനിച്ച ഗോൾ നേടിയത്. പിന്നീട് ഇഞ്ചുറി ടൈമിൽ ട്രസഗെ വില്ലക്കായി ഒരു ഗോൾ മടക്കിയെങ്കിലും സമയം വൈകിയിരുന്നു.\nലീഗ് കപ്പിൽ വില്ലയോട് തോറ്റ് പുറത്തായ വോൾവ്സിന് മധുര പ്രതികാരം കൂടിയായി ഇന്നത്തെ ജയം.\nPrevious articleബെംഗളൂരുവിന് ഈ സീസണിലെ ആദ്യ ജയം\nNext articleവിന്‍ഡീസിന് കനത്ത തിരിച്ചടി, സ്റ്റെഫാനി ടെയിലര് പരിക്കേറ്റ് പുറത്ത്


ഇന്ത്യയില്5ജി നടപ്പാക്കുന്നതിനെതിരെ ബോളിവുഡ് താരം ജൂഹി ചൗള\ncelebrity • May 31, 2021\nന്യൂഡല്‍ഹി: ഇന്ത്യയില്5ജി നടപ്പാക്കുന്നതിനെതിരെ ബോളിവുഡ് താരം ജൂഹി ചൗള കോടതിയെ സമീപിച്ചു. റേഡിയോ ഫ്രീക്വന്‍സി റേഡിയേഷനെതിരേ അവബോധം സൃഷ്ടിക്കുന്നതിനായി പ്രവര്‍ത്തിക്കുന്ന ജൂഹി,5ജി നടപ്പാക്കുന്നതിനെതിരെ ഡൽഹി ഹൈക്കോടതിയിലാണ് ഹർജി ഫയൽ ചെയ്തത്.5 ജി സാങ്കേതികവിദ്യയ്ക്ക് എതിരല്ലെന്നും എന്നാല് പരിസ്ഥിതിക്കും, ജനങ്ങളുടെ ആരോഗ്യത്തിനും സുരക്ഷയ്ക്കും ഹാനികരമാണെന്നും വിശ്വസിക്കാന് മതിയായ കാരണമുണ്ടെന്നും ഹർജിയില് പറയുന്നു.\n"സാങ്കേതിക രംഗത്തെ മുന്നേറ്റത്തിന് ഞങ്ങള് എതിരല്ല. വയര്‍ലെസ് ആശയവിനിമയ സംവിധാനങ്ങളടക്കം സാങ്കേതികവിദ്യ വാഗ്ദാനം ചെയ്യുന്ന ഏറ്റവും പുതിയ ഉല്‍പ്പന്നങ്ങള് ഞങ്ങള് ഉപയോഗിക്കുന്നു. നൂതന ഉപകരണങ്ങള് ഉപയോഗിക്കുമ്പോഴും, വയര്‍ലസ് ഉപകരണങ്ങളില് നിന്നും നെറ്റ് വര്‍ക്ക് ടവറുകളില് നിന്നുമുള്ള റേഡിയോ ഫ്രീക്വന്‍സി വികിരണത്തെക്കുറിച്ചുള്ള സ്വന്തം ഗവേഷണങ്ങള്‍ക്കും പഠനങ്ങള്‍ക്കും ശേഷം ഞങ്ങള് നിരന്തരമായ ആശയക്കുപ്പത്തിലാണ്. വികിരണം അങ്ങേയറ്റം അപകടകരവും ജനങ്ങളുടെ ആരോഗ്യത്തിനും സുരക്ഷയ്ക്കും ഹാനികരമാണെന്നും വിശ്വസിക്കാന് ഞങ്ങള്‍ക്ക് മതിയായ കാരണമുണ്ട്." - ജൂഹി ചൗള പറഞ്ഞു.\nജസ്റ്റിസ് സി. ഹരിശങ്കറിന്‍റെ ബഞ്ചാണ് ഇന്ന് വിഷയം പരിഗണിച്ചത്.എന്നാല് കേസില്‍നിന്ന് പിന്മാറിയ ജസ്റ്റിസ് സി. ഹരിശങ്കര്, ഇത് ഡല്‍ഹി ഹൈക്കോടതിയുടെ മറ്റൊരു ബഞ്ചിന് വിട്ടു. കേസില് ജൂണ് 2ന് വീണ്ടും വാദം കേള്‍ക്കും.\nമൊബൈല് ബ്രോഡ്ബാന്‍ഡ് നെറ്റ് വര്‍ക്കുകളിലെ ഏറ്റവും പുതിയ സേവനമാണ്5ജി. പ്രധാനമായും ലോ, മിഡ്, ഹൈ-ഫ്രീക്വന്‍സി എന്നിങ്ങനെ മൂന്ന് ബാന്‍ഡുകളിലാണ്5ജി പ്രവര്‍ത്തിക്കുന്നത്, ഇവയ്ക്കെല്ലാം അവരുടേതായ ഉപയോഗങ്ങളും പരിമിതികളും ഉണ്ട്. മികച്ച നെറ്റ് വര്‍ക്ക് വേഗതയും കരുത്തും പ്രയോജനപ്പെടുത്തുകയെന്ന ലക്ഷ്യത്തോടെ 2018-ല് തന്നെ ഇന്ത്യ5ജി സേവനങ്ങള് എത്രയും വേഗം ആരംഭിക്കാന് പദ്ധതിയിട്ടിരുന്നു.


2020 ഓഗസ്റ്റ് 11; സാധാരണക്കാരന് പ്രതികരിക്കാനുള്ള അവസാന ദിവസം.. …….. - 24 TIME MEDIA 2020 ഓഗസ്റ്റ് 11; സാധാരണക്കാരന് പ്രതികരിക്കാനുള്ള അവസാന ദിവസം.. …….. - 24 TIME MEDIA\nകൊറോണക്കാലത്തെ ഇനിയും മനസ്സിലാകാത്തവർക്കായ് ഒരു ഫോട്ടോഷൂട്ട്. ......\n2020 ഓഗസ്റ്റ് 11; സാധാരണക്കാരന് പ്രതികരിക്കാനുള്ള അവസാന ദിവസം.. ……..\nLatest News, Environment\nഇപ്പോൾ എവിടെ നോക്കിയാലും 130 കോടിയിൽ ഞാനുണ്ടോ? ഉണ്ടാകാൻ പാടുണ്ടോ? അതെന്താ ഉണ്ടായാൽ? എന്നൊക്കെയുള്ള ചോദ്യങ്ങൾ തട്ടി നടക്കാൻ വയ്യാത്ത സ്ഥിതിയായിട്ടുണ്ട്. എന്നാൽ ഈ 130 കോടി ജനങ്ങളും ഉൾപ്പെടുന്നൊരു ദുരന്ത സാഹചര്യത്തിലേക്ക് കാര്യങ്ങൾ അടുത്തുകൊണ്ടിരിക്കുകയാണ്. പേടിക്കണ്ട പെട്ടെന്ന് മരിക്കില്ല.. ഈ അവസ്ഥ ഇഞ്ചിഞ്ചായി കൊല്ലുകയെ ഉള്ളൂ…\nകാര്യത്തിലേക്ക് കടക്കാം.. EIA അഥവാ എൻവിറോണ്മെന്റ് ഇംപാക്ട് അസൈസ്മെന്റ് ഡ്രാഫ്റ്റ് 2020. പച്ചമലയാളത്തിൽ പറഞ്ഞാൽ പരിസ്ഥിതി ആഘാത പഠനം. ചിലരെങ്കിലും കേട്ടുകാണും.. ചിലരെ കേട്ട് കാണൂ!! കാരണം ഇവിടുത്തെ മാധ്യമങ്ങൾക്കും സർക്കാരിനും സ്വർണത്തിന് പുറകെ പോകാൻ തന്നെ സമയമില്ല. എന്തായാലും കാര്യം ഞാൻ വ്യക്തമാക്കാം 1984ൽ നടന്ന ഭോപ്പാൽ ദുരന്തം ആയിരക്കണക്കിന് ആളുകളുടെ ജീവനെടുക്കുകയും അഞ്ചര ലക്ഷത്തിനടുത്ത് വരുന്ന ജനങ്ങളുടെ ദുരിതത്തിന് കാരണമാവുകയും ചെയ്തു. ഇതിൽ നിന്നും ഉൾക്കൊണ്ട പാഠത്തിൽ നിന്ന് 1986ലെ പരിസ്ഥിതി സംരക്ഷണ നിയമം പ്രാബല്യത്തിൽ വന്നു. ഇതിനോടൊപ്പം 1994ൽ ആദ്യമായി EIA എന്ന കോസെപ്റ്റും അവതരിപ്പിച്ചു. 2006ലും അവസാനമായ് 2020ലുമാണ് EIA നിയമത്തിന് ഭേദഗതി വരുത്തിയത്. ഈ നിയമം ഇന്ത്യയെത്തന്നെ നശിപ്പിക്കാൻ കഴിവുള്ള ഒന്നാണെന്ന് പറഞ്ഞാലും അതിശയോക്തിയില്ല… ഉദാഹരണ സഹിതം തന്നെ പറയാം. ഈ ഭേദഗതി മൂലം പരിസ്ഥിതി സംരക്ഷണ നിയമത്തിൽ വന്ന മാറ്റമെന്നത്, നിലവിൽ ഏത് കമ്പനി ഇന്ത്യയിൽ സ്ഥാപിക്കണമെങ്കിലും കമ്പനി പരിസ്ഥിതിയ്ക്കും, പ്രദേശവാസികൾക്കും എത്രത്തോളം ദോഷം ചെയ്യുന്നുണ്ടെന്ന് ഗവൺമെന്റ് നിയമിക്കുന്ന ഒരു കമ്മിറ്റി പഠിച്ച് റിപ്പോർട്ട് നൽകണം. എങ്കിൽ മാത്രമേ കമ്പനിക്ക് അനുമതിയായ ക്ലിയറൻസ് സർട്ടിഫിക്കറ്റ് ലഭിക്കുകയുള്ളൂ. 2020 ഇൽ വരുന്ന നിയമഭേദഗതി മുഖേന, ഇനിയൊരു കമ്പനിക്ക് നിലവിൽ വരാൻ പരിസ്ഥിതി സംരക്ഷണ നിയമത്തിന്റെ നൂലാമാലകൾ ആവശ്യമില്ല. ഇക്കാരണം കൊണ്ട്തന്നെ ഭാവിയിൽ ജനങ്ങൾ പരിസ്ഥിതി പ്രശ്നങ്ങൾക്കെതിരെ ശബ്ദമുയർത്തിയാലും നിയമപരമായി അതിന് യാതൊരു വിലയും ലഭിക്കുകയില്ല. ചുരുക്കിപ്പറഞ്ഞാൽ കോർപ്പറേറ്റുകളുടെ ഇഷ്ടത്തിന് വിട്ടുകൊടുക്കുകയാണ് നമ്മുടെ പ്രകൃതിയെയും ചുറ്റുപാടിനെയും. ഇനിയാണ് വലിയ തമാശ പരിസ്ഥിതി പ്രശ്നങ്ങൾ ഉണ്ടായാൽ പരാതി നൽകേണ്ടതാരാണന്നല്ലേ? ആ കമ്പനി തന്നെയാണ്!! അല്ലെങ്കിൽ ഏതെങ്കിലും ഒരു ഗവൺമെന്റ് ഉദ്യോഗസ്ഥൻ. ഇവിടെ സാധാരണക്കാരൻ വെറും കാഴ്ചക്കാരനായ് മാറുന്നു. പക്ഷേ ഫാക്ടറി തുടങ്ങാൻ ക്ലിയറൻസ് സർട്ടിഫിക്കറ്റ് പൂർണമായും നിയമത്തിൽ നിന്ന് ഒഴിവാക്കുന്നില്ല. പണിയാരംഭിച്ച് കാലങ്ങൾക്ക് ശേഷം മാത്രമെടുത്താൽ മതി. ഇനി എന്തെങ്കിലും ക്രമക്കേട് വന്നാൽതന്നെ ഫൈൻ അടച്ച് തീർക്കാം. ഇതിനൊക്കെ നമ്മുടെ നാട്ടിൽ പറയുന്ന വാചകം ചത്ത കുഞ്ഞിന്റെ ജാതകം നോക്കുക എന്നതല്ലേ?? .\nപേടിക്കാൻ വരട്ടെ ഏറ്റവും ഭീകരമായ അവസ്ഥയിലേക്ക് കാര്യങ്ങൾ വരുന്നതേയുള്ളൂ. നിലവിൽ അതിർത്തിയിൽ നിന്ന് 100 മീറ്ററിനുള്ളിൽ എന്ത് നിർമ്മാണം നടന്നാലും സാധാരണക്കാരനെ അറിയിക്കേണ്ട ആവശ്യമില്ല. കാരണം അത് രാജ്യത്തിന്റെ പ്രതിരോധവുമായി ബന്ധപ്പെട്ട് കിടക്കുന്ന ഭാഗമാണ്. പക്ഷെ ഇപ്പോൾ ആ പരിധി നൂറുകിലോമീറ്റർ ആയി വർധിപ്പിച്ചിരിക്കുന്നു. അതായത് 100 കിലോമീറ്റർ പരിധിയിലുള്ള ആളുകൾക്ക് യാതൊരു പ്രതികരണത്തിനുള്ള അവകാശവുമില്ല എന്നതുതന്നെ. ഈ 100 കിലോമീറ്ററിൽ വടക്കുകിഴക്കൻ സംസ്ഥാനങ്ങളിലെ ഒട്ടേറെ വനസമ്പത്തും ഉൾപ്പെടുന്നുണ്ട്. ഇതിൽ നിന്ന് തന്നെ സ്വകാര്യതാല്പര്യങ്ങൾക്ക് വേണ്ടി ഭേദഗതി ചെയ്യുന്ന നിയമമാണെന്ന് സുവ്യക്തം. ഇനിയും വ്യക്തമാക്കിയാൽ നമ്മുടെ നാട്ടിൽ ഒരു നിർമ്മിതി വന്നാൽ അത് ഗവൺമെന്റ് സ്ട്രെറ്റർജി പ്ലാനാണ് അല്ലെങ്കിൽ ഏതെങ്കിലും കമ്പനി ഞങ്ങൾക്ക് നിയമപരമായ അംഗീകാരം ഉണ്ടെന്നു പറഞ്ഞാലും എല്ലാവരും മിണ്ടാതെ കേട്ടുകൊണ്ടിരിക്കണം. നിയമപരമായി അതിൽ ഇടപെടാൻ ആർക്കും അവകാശമില്ല. ഈ അനീതിക്കെതിരെ പ്രതികരിക്കാൻ നമുക്കുള്ള അവസാന കച്ചിത്തുരുമ്പെന്നത് അഭിപ്രായങ്ങളും പ്രധിഷേധങ്ങളും eia2020-moefcc@gov.in എന്ന മെയിൽ അഡ്രസ്സിലേക്ക് അയയ്ക്കുക എന്നതാണ്. ഇതിന്റെ അവസാന തീയതി ഓഗസ്റ്റ് 11 ആണ്. അതായത് നമ്മുടെ പ്രതികരണത്തിനുള്ള അവസാന ദിവസം. കൃത്യമായ് വിനിയോഗിക്കുക വരും കാലഘട്ടങ്ങളിൽ നമ്മൾ ചില കമ്പനികളുടെ അടിമകളായി മാറാതിരിക്കാനുള്ള അവസാന മാർഗമാണിത്.\naugust 11 2020, eia, environmental impact assessment


പകർച്ചവ്യാധി; പെരിന്തൽമണ്ണയിൽ പ്രതിരോധ പ്രവർത്തനങ്ങൾ ഊർജിതമാക്കി ആരോഗ്യ വകുപ്പും നഗരസഭയും\nMay 24, 2017 Anugraha WebAdmin Other News\nപെരിന്തൽമണ്ണ: ഡെങ്കിപനിയടക്കമുള്ള പകർച്ചവ്യാധികൾ പടർന്നുപിടിക്കുന്ന പശ്ചാത്തലത്തിൽ നഗരസഭയിലെ പനി ബാധിത പ്രദേശങ്ങളായ പാതാക്കര , കൊളക്കട എന്നിവിടങ്ങളിലും പരിസരപ്രദേശങ്ങളിലും ആരോഗ്യവകുപ്പും നഗരസഭയും ചേർന്ന് പ്രതിരോധ പ്രവർത്തനങ്ങൾ ഊർജിതമാക്കി. കൊതുകുകളുടെ ഉറവിട നശീകരണവും ബോധവത്‌കരണവും നടത്തി. പ്രദേശങ്ങളിൽ അധിവസിക്കുകയും തൊഴിലെടുക്കുകയും ചെയ്യുന്ന ഇതര സംസ്ഥാന തൊഴിലാളികളുടെ രക്ത പരിശോധനയും നടത്തി. ആരോഗ്യ പ്രവർത്തകരും ആശ വർക്കർമാരും പങ്കെടുത്തു. ജില്ല ആശുപത്രി സൂപ്രണ്ട് ഡോ. എ. ഷാജി, റജിലേഖ, രാമൻകുട്ടി എന്നിവർ നേതൃത്വം നൽകി. ആവശ്യാനുസരണം വരും ദിനങ്ങളിലും പ്രതിരോധ പ്രവർത്തനങ്ങൾ ശക്താമാക്കുമെന്ന് അധികൃതർ അറിയിച്ചു. ജനങ്ങൾക്കിടയിലെ ബോധവൽക്കരണമാണ് ഏറ്റവും പ്രധാനമെന്നും അവർ പറയുന്നു.\nമാത്യൂ ചുഴലിക്കാറ്റ്: വന് നാശം വിതച്ച് യു.എസ് തീര...\nചെർപ്പുളശ്ശേരിയിൽ ഇതര സംസ്ഥാനക്കാർക്കുള്ള മൈഗ്രന്റ് ക്യാമ്പ് നടന്നു


Actor Radha Ravi Insults Nayanthara Again In A Public Ceremony - Malayalam Filmibeat\n| Published: Wednesday, March 31, 2021, 16:03 [IST]\nവിവാദങ്ങളുടെ ഇഷ്ടതോഴനാണ് നടന് രാധ രവി. പലപ്പോഴായി വിവാദ പ്രസ്താവനകളിലൂടെ അദ്ദേഹം വാര്‍ത്തകളില് ഇടം നേടിയിരുന്നു. ഈയ്യടുത്ത് രാധ രവിയെ വലിയ വിവാദത്തില് ചാടിച്ച സംഭവമായിരുന്നു തെന്നിന്ത്യന് സൂപ്പര്‍താരം നയന്‍താരയ്‌ക്കെതിരെ നടത്തിയ സ്ത്രീവിരുദ്ധ പരാമര്‍ശം. നയന്‍താര അഭിനയിച്ചൊരു സിനിമയുടെ പ്രൊമോഷന് ചടങ്ങിനിടെയായിരുന്നു സംഭവം. ഇപ്പോഴിതാ വീണ്ടും നയന്‍താരക്കെതിരെ വിവാദ പരാമര്‍ശവുമായി രാധ രവി എത്തിയിരിക്കുകയാണ്.\nബിക്കിനിയണിഞ്ഞ് കടല്‍ക്കരയില് ക്ഷമ; അക്ഷമരായി സോഷ്യല് മീഡിയ\nനിയമസഭ തിരഞ്ഞെടുപ്പ് നടക്കുകയാണ് തമിഴ്‌നാട്ടില്. തിരഞ്ഞെടുപ്പ് പ്രചരണത്തിനിടെയായിരുന്നു രാധ രവിയുടെ വിവാദ പരാമര്‍ശം. നയന്‍താരയേയും നടന് ഉദയനിധി സ്റ്റാലിനേയും ബന്ധപ്പെടുത്തിയായിരുന്നു രാധ രവിയുടെ പ്രതികരണം. നേരത്തെ നയന്‍താരയ്‌ക്കെതിരെ സംസാരിച്ചപ്പോഴുണ്ടായ പാര്‍ട്ടിയുടെ എതിര് പാര്‍ട്ടിയിലാണ് ഇപ്പോള് രവിയുള്ളത്. ഇന്ന് ബിജെപി പ്രവര്‍ത്തകനാണ് രാധ രവി.\nനയന്‍താരക്കെതിരെ നടത്തിയ വിവാദ പരാമര്‍ശത്തെ തുടര്‍ന്ന് രാധ രവിയെ പാര്‍ട്ടിയില് നിന്നും താല്‍ക്കാലികമായി പുറത്താക്കിയിരുന്നു. ഈ സംഭവത്തെ കുറിച്ചായിരുന്നു രവിയുടെ പ്രസ്താവന. ''ഒരു നടിയുണ്ടല്ലോ നയന്‍താര. അവര്‍ക്കെതിരെ ഞാന് എന്തോ പറഞ്ഞുവെന്ന് പത്രങ്ങളൊക്കെ പറഞ്ഞു. അപ്പോള് അവരെന്നെ താല്‍ക്കാലികമായി സസ്‌പെന്റ് ചെയ്യുകയാണെന്ന് പറഞ്ഞു. ഞാന് പറഞ്ഞു താല്‍ക്കാലികമാക്കണ്ട ഞാന് തന്നെ എന്നന്നേക്കുമായി പോകാമെന്ന്'' രവി പറയുന്നു.\nഅങ്ങനെയാണ് ഞാന് പുറത്ത് വന്നത്. ആരാണ് ഈ നയന്‍താരയെന്നും അവര്‍ക്ക് ഉദയിനിധിയുമായി എന്തെങ്കിലും ബന്ധമുണ്ടെങ്കില് എനിക്കെന്താണ് എന്ന് ചോദിച്ചുവെന്നും അദ്ദേഹം പറഞ്ഞു. ഇതാണ് ഇപ്പോള് വീണ്ടും വിവാദമായിരിക്കുകയാണ്. നയന്‍താരയെ രാധ രവി അപമാനിച്ചുവെന്നും സ്ത്രീവിരുദ്ധമായ പ്രസ്താവനയാണെന്നുമാണ് സോഷ്യല് മീഡിയയും മറ്റും പറയുന്നത്. നിരവധി പേരാണ് രാധ രവിക്കെതിരെ രംഗത്ത് എത്തിയിരിക്കുന്നത്.\nനേരത്തെ രാധ രവിയുടെ പരാമര്‍ശത്തിനെതിരെ നയന്‍താര തന്നെ രംഗത്ത് എത്തിയിരുന്നു. പ്രസ്താവനയിലൂടെയായിരുന്നു നയന്‍താരയുടെ പ്രതികരണം. രാധ രവിയെ പോലുള്ളവര്‍ക്കും ജന്മം നല്‍കിയതൊരു സ്ത്രീയാണ്. ഇത്തരക്കാര്‍ക്കൊപ്പം ജീവിക്കേണ്ടി വരുന്ന സ്ത്രീകളെ ഓര്‍ത്ത് സഹതാപം തോന്നുന്നുണ്ടെന്നുമായിരുന്നു നയന്‍താര പറയുന്നു. നടനെന്ന നിലയിലുള്ള അനുഭവ സമ്പത്ത് നോക്കുമ്പോള് യുവാക്കള്‍ക്ക് വഴി കാണിക്കേണ്ടിയിരുന്ന വ്യക്തിയാണ് രാധ രവിയെന്നും നയന്‍താര പറഞ്ഞു.\nഎന്നാല് ഒരു മിസോജിനിസ്റ്റ് റോള് മോഡലാകാനാണ് രാധ രവി തീരുമാനിച്ചിരിക്കുന്നത്. ഇത് സ്ത്രീകള്‍ക്ക് ബുദ്ധിമുട്ടേറിയ സമയാണ്. സ്ത്രീകള് തങ്ങളുടെ സ്ഥാനം എല്ലാ മേഖലകളിലും അടയാളപ്പെടുത്താന് ശ്രമിച്ചുകൊണ്ടിരിക്കുകയാണ്. രാധ രവിയെ പോലുള്ള നടന്മാര് ചീപ്പ് പോപ്പുലാരിറ്റിയിലൂടെ ലൈംലൈറ്റ് നേടാന് ശ്രമിക്കുകയാണെന്നും നയന്‍താര പറഞ്ഞു. ഇത്തരക്കാരെ വളര്‍ത്തുന്നത് കൈയ്യടിക്കുന്ന ആള്‍ക്കൂട്ടമാണെന്നും നയന്‍താര പറഞ്ഞിരുന്നു.\nഅതേസമയം നയന്‍താരയുടെ പുതിയ സിനിമയായ നിഴലിന്റെ ടീസര് കഴിഞ്ഞ ദിവസം പുറത്ത് വന്നു. കുഞ്ചാക്കോ ബോബനാണ് ചിത്രത്തിലെ നായകന്. ബാലതാരം ഐസിന് ഹാഷും ചിത്രത്തിലൊരു പ്രധാന വേഷത്തിലെത്തുന്ന ചിത്രമാണ് നിഴല്. അപ്പു ഭട്ടതിരിയാണ് ചിത്രത്തിന്റെ സംവിധായകന്. എസ് സജീവിന്റേതാണ് തിരക്കഥ. സൂരജ് എസ് കുറുപ്പാണ് സംഗീതം. ആന്റോ ജോസഫ്, അഭിജിത്ത് എം പിള്ള, ബാദുഷ, ഫെലിനി ടിപി, ജിനേഷ് ജോസ് എന്നിവര് ചേര്‍ന്നാണ് സിനിമ നിര്‍മ്മിക്കുന്നത്.\nActor Radha Ravi Insults Nayanthara Again In A Public Ceremony\nStory first published: Wednesday, March 31, 2021, 16:03 [IST]


ലോര്‍ഡ്‌സ്: ലോകകപ്പ് ക്രിക്കറ്റിൽ ന്യൂസിലൻഡിന് തുടർച്ചയായ രണ്ടാം പരാജയം. ലോർഡ്സിൽ ഓസ്ട്രേലിയയോട് 86 റൺസിന് തോറ്റു. ഓസീസിന്‍റെ 244 റണ്‍സ് വിജയലക്ഷ്യം പിന്തുടർന്ന കിവീസ് 43.4 ഓവറില് 157 റണ്‍സിന് എല്ലാവരും പുറത്തായി. 9.4 ഓവറില് 26 റണ്‍സ് വഴങ്ങി അഞ്ചു വിക്കറ്റ് വീഴ്ത്തിയ മിച്ചല് സ്റ്റാര്‍ക്കാണ് കിവീസിന്‍റെ നടുവൊടിച്ചത്. ക്യാപ്റ്റൻ കെയ്ൻ വില്യംസൺ(40), റോസ് ടെയ്‌ലർ(30) എന്നിവർക്ക് മാത്രമേ കുറച്ചെങ്കിലും പിടിച്ചുനിൽക്കാൻ സാധിച്ചുള്ളൂ.\nഓസീസ് ഉയർത്തിയ ചെറിയ വിജയലക്ഷ്യം മറികടക്കാൻ ഇറങ്ങിയ കിവീസിന് തുടക്കം തന്നെ പിഴച്ചു. മറുപടി ബാറ്റിംഗിനിറങ്ങിയ കിവീസിന് 29 റണ്‍സ് എടുക്കുന്നതിനിടെ ഓപ്പണര് ഹെൻറി നിക്കോള്‍സിനെ(8) നഷ്ടപ്പെട്ടു. 20 റൺസുമായി മറ്റൊരു ഓപ്പണർ മാർട്ടിൻ ഗപ്റ്റിലും മടങ്ങി. കൃത്യമായ ഇടവേളകളില് വിക്കറ്റുകള് വീണു. ടോം ലഥാം(14), മിച്ചൽ സാന്‍റനർ(12) എന്നിവർ കൂടിയാണ് പിന്നീട് രണ്ടക്കം കണ്ടത്.\nസ്റ്റാര്‍ക്ക് അഞ്ച് വിക്കറ്റ് വീഴ്ത്തിയപ്പോൾ ജേസൺ ബെഹെറെന്‍ഡോഫ് രണ്ടും പാറ്റ് കമ്മിന്‍സും നഥാൻ ലിയോണും സ്റ്റീവൻ സ്മിത്തും ഓരോ വിക്കറ്റ് വീതവും നേടി. ഇത് മൂന്നാം തവണയാണ് സ്റ്റാർക്ക് അഞ്ച് വിക്കറ്റ് നേട്ടത്തിൽ എത്തുന്നത്. ഇതോടെ ലോകകപ്പില് ഏറ്റവും കൂടുതല് അഞ്ചു വിക്കറ്റ് പ്രകടനം നടത്തുന്ന താരമെന്ന റിക്കാർഡും ഓസീസ് പേസര് സ്വന്തമാക്കി.\nനേരത്തെ, ടോസ് നേടിയ ഓസ്ട്രേലിയയെ ഒമ്പതിന് 243 റൺസിൽ കിവീസ് ഒതുക്കിയിരുന്നു. ഹാട്രിക്ക് അടക്കം നാലു വിക്കറ്റ് വീഴ്ത്തിയ ട്രെന്‍റ് ബോൾട്ടിന്‍റെ മിന്നും പ്രകടനമാണ് ഓസീസിനെ കുറഞ്ഞ സ്കോറിൽ ഒതുക്കിയത്. അമ്പതാം ഓവറിൽ ഖ്വാജ, മിച്ചൽ സ്റ്റാർക്ക്, ബെഹ്റെൻഡോഫ് എന്നിവരെയാണ് ബോൾട്ട് അടുത്തടുത്ത പന്തുകളിൽ പുറത്താക്കിയത്. ഈ ലോകകപ്പിൽ ഇന്ത്യയുടെ മുഹമ്മദ് ഷാമിക്കുശേഷം ഹാട്രിക്ക് നേടുന്ന താരമായി ബോൾട്ട്. ലോകകപ്പിൽ ന്യൂസിലൻഡ് താരത്തിന്‍റെ ആദ്യ ഹാട്രിക്ക് ആണ്.\nഓസീസിന്‍റെ തുടക്കം തകർച്ചയോടെ ആയിരുന്നു. ഓസീസിന് 15 റണ്‍സിനിടയില് തന്നെ ആദ്യ വിക്കറ്റ് നഷ്ടമായി. എട്ടു റണ്‍സെടുത്ത ആരോണ് ഫിഞ്ചിനെ ബോള്‍ട്ട് വിക്കറ്റിന് മുന്നില് കുരുക്കി. പിന്നാലെ 16 റണ്‍സെടുത്ത ഡേവിഡ് വാര്‍ണറും പുറത്തായി. ഫെര്‍ഗൂസണായിരുന്നു വിക്കറ്റ്. അഞ്ച് റണ്‍സെടുത്ത് സ്റ്റീവ് സ്മിത്ത് പുറത്തായപ്പോള് മാര്‍ക്കസ് സ്റ്റോയിന്‍സിന്‍റെ സമ്പാദ്യം 21 റണ്‍സായിരുന്നു. ഒരു റണ്ണുമായി മാക്സ്‌വെല്ലും പുറത്തായതോടെ ഓസീസിന്‍റെ നില പരുങ്ങലിലായി.\nഒരു ഘട്ടത്തില് അഞ്ചു വിക്കറ്റിന് 92 റണ്‍സ് എന്ന നിലയിലായിരുന്നു ഓസ്ട്രേലിയ. ആറാം വിക്കറ്റിൽ ഉസ്മാൻ ഖ്വാജയും (88 റണ്‍സ്) അലക്സ് കാരെയും (71 റണ്‍സ്) ചേർന്ന് നേടിയ 107 റണ്‍സ് കൂട്ടുകെട്ടാണ് കംഗാരുക്കളെ തകർച്ചയിൽ നിന്ന് കരകയറ്റിയത്. ഫെര്‍ഗൂസണും നീഷാമും രണ്ട് വിക്കറ്റ് വീതം നേടി.


രോഗിയുടെ കൈയിലെ ടാഗ് മാറി; ആളുമാറി ശസ്ത്രക്രിയ നടത്തിയ ശേഷം ഡോക്ടർ പറഞ്ഞത് ഇങ്ങനെ...!! - FUTURELINE\nകെനിയയില് ആളുമാറി തലയ്ക്ക് ശസ്ത്രക്രിയ ചെയ്തതായി റിപ്പോര്‍ട്ട്. കെനിയാറ്റ നാഷണല് ആശുപത്രിയില് കഴിഞ്ഞ മാസമാണ് ശസ്ത്രക്രിയ നടന്നത്. ശസ്ത്രക്രിയയ്ക്കു മുന്‍പ് രോഗികളുടെ കൈയിലെ ടാഗ് മാറിപ്പോയതാണു പ്രശ്നത്തിനു കാരണമായതെന്നാണു നിഗമനം.\nരോഗികളില് ഒരാള്‍ക്ക് തലയില് രക്തം കട്ടപിടിക്കുന്നത് മാറ്റാനും മറ്റൊരാള്‍ക്ക് തലയിലെ മുഴ നീക്കം ചെയ്യാനുമാണ് ശസ്ത്രക്രിയ നടത്തേണ്ടിയിരുന്നത്. പക്ഷേ ശസ്ത്രക്രിയ തുടങ്ങി മണിക്കൂറുകള് കഴിഞ്ഞിട്ടും തലയ്ക്കകത്ത് രക്തം കട്ടപിടിച്ചത് കണ്ടെത്താന് സാധിക്കാതെ വന്നതോടെയാണ് ആളുമാറി കാര്യം ഡോക്ടര് മനസിലാക്കുന്നത്. അതേസമയം ശസ്ത്രക്രിയയ്ക്കു മുന്‍പ് രോഗിയുമായി ഡോക്ടര് സംസാരിച്ചിരുന്നില്ലെന്നും ആരോപണമുണ്ട്.\nഎന്നാല് വിവരം പുറത്തുവന്നതോടെ ആശുപത്രിക്കെതിരെ പ്രതിഷേധം ശക്തമായി. മാനേജ്മെന്റ് രാജി വയ്ക്കണമെന്ന് ആവശ്യപ്പെട്ട് നാട്ടുകാര് ഉള്‍പ്പെടെ രംഗത്തെത്തി. പിന്നീട് സംഭവവുമായി ബന്ധപ്പെട്ട് നാലു മെഡിക്കല് ഉദ്യോഗസ്ഥരായ ന്യൂറോ സര്‍ജന്, വാര്!ഡ് നഴ്സ്, തിയറ്റര് നഴ്സ്, അനസ്തീഷ്യസ്റ്റ് എന്നിവരെയാണു സസ്പെന്‍ഡ് ചെയ്തിരിക്കുന്നത്.\nരോഗിയെ ചികില്‍സിച്ച ഡോക്ടറല്ല, ഓപ്പറേഷന് ടേബിളിലേക്ക് ഒരുക്കിയെത്തിച്ച നഴ്സാണു ആളുമാറിപ്പോയതിന് ഉത്തരവാദിയെന്ന് സഹഡോക്ടര്‍മാര് ആരോപിക്കുന്നു. അതേസമയം, ശസ്ത്രക്രിയയ്ക്കു വിധേയനായ രോഗിയുടെ സ്ഥിതി തൃപ്തികരമാണെന്നാണു വിവരം.\nPrevious: നായികാ പദവിക്ക് വേണ്ടി ഗ്ലാമറസായി അഭിനയിക്കുമെന്നു പറഞ്ഞ അനുപമയോട് ബിക്കിനി ഇടാന് നിര്‍ബന്ധിച്ച സംവിധായകനോട് താരം പറഞ്ഞത്….!!\nNext: ഹോളി ആഘോഷത്തിനിടെ 16കാരനെ തല്ലിക്കൊന്നു: ആക്രമിച്ച് കൊലപ്പെടുത്തിയതിനു പിന്നിലെ കാരണം….\nബാര് ഹോട്ടലില് പൊലീസിന്റെ മിന്നല് റെയ്ഡ് ;ടോയ്‌ലറ്റിനുള്ളിലെ രഹസ്യ അറയില് നിന്നും 12 പെണ്‍കുട്ടികളെ മോചിപ്പിച്ചു..!!\nവരുന്നു സൂപ്പര്‍മൂണ് അഥവാ പൂര്‍ണ്ണ ചന്ദ്രന്, കരുതലോടെ ലോകം….!


കേരളത്തിൽ വാക്സീനെടുക്കാത്ത 70% പേർക്കും പ്രതിരോധശേഷി കിട്ടിയത് രോഗം വന്നതിലൂടെ | Covid Vaccine|Zero survey\nനിശബ്ദമായി ഇത്രയും രോഗബാധയുണ്ടായെന്ന് കണക്കാക്കിയാലും, രണ്ടാംതരംഗം ചികിത്സാ രംഗത്ത് പ്രതിസന്ധി സൃഷ്ടിക്കാതിരുന്നതും ശ്രദ്ധേയമാണ്.\nതിരുവനന്തപുരം: വാക്സിനെടുക്കാത്തവരിൽ 70 ശതമാനം പേർക്കും രോഗം വന്നതിലൂടെ മാത്രം പ്രതിരോധം ലഭിച്ചതായി കണ്ടെത്തൽ. രണ്ടാം തരംഗത്തിൽ സംസ്ഥാനത്തുണ്ടായ വൻതോതിലുള്ള വ്യാപനത്തിന്റെ ചിത്രം വ്യക്തമാക്കുന്നതാണിത്. ഗർഭിണികളെ ഒരു ഡോസ് വാക്സിനെങ്കിലും അടിയന്തിരമായി നൽകി സുരക്ഷിതരാക്കേണ്ടതിന്റെ ആവശ്യകതയും സെറോ സമഗ്ര റിപ്പോർട്ട് ചൂണ്ടിക്കാട്ടുന്നു.\n18 വയസിന് മുകളിലുള്ള 4429 പേരെയാണ് മൊത്തം പരിശോധിച്ചത്. ഇതിൽ വാക്സിനെടുക്കാത്ത 847 പേരിൽ 593 പേർ പോസിറ്റിവായി. അതായത് വാക്സിനെടുക്കാത്തവരിൽ രോഗം വന്നുമാത്രം പ്രതിരോധം ലഭിച്ചത് 70.01 പേർക്ക് എന്ന ഞെട്ടിക്കുന്ന കണക്ക്. വാക്സിനെടുക്കാത്ത ഇത്രയും പേരിലെ സെറോ പോസിറ്റിവ് നിരക്ക് വൻ വ്യാപനത്തിന്റെ ലക്ഷണമാണ്.\nനിശബ്ദമായി ഇത്രയും രോഗബാധയുണ്ടായെന്ന് കണക്കാക്കിയാലും, രണ്ടാംതരംഗം ചികിത്സാ രംഗത്ത് പ്രതിസന്ധി സൃഷ്ടിക്കാതിരുന്നതും ശ്രദ്ധേയമാണ്. 42.7 ശതമാനത്തിൽ നിന്ന് 70 ശതമാനം പേരിലെക്ക് വ്യാപനമെത്തിയതായി കണക്കാക്കാമെങ്കിൽ പക്ഷെ സർവ്വേ പ്രകാരം കുട്ടികളിൽ 40.02 ശതമാനമേ രോഗം വന്നിട്ടുള്ളൂവെന്നതും ശ്രദ്ധേയം.\nCovid Vaccine Zero survey\n3000ത്തോളം അധ്യാപകർ വാക്സീനെടുത്തില്ല: സർക്കാരിനെ വെല്ലുവിളിച്ച് ‘ഗ്രൂപ്പുകൾ’\nDec 1, 2021, 06:37 am IST